Qoʻshilgan qiymat soligʻi hamda chet el yuridik shaxslari bilan bogʻliq soliq maʼmurchiligini takomillashtirish chora-tadbirlari toʻgʻrisida
(resolution, 2026-04-09)

“Oʻzbekiston Respublikasi Soliq kodeksiga oʻzgartish va qoʻshimchalar kiritish toʻgʻrisida” 2019-yil 30-dekabrdagi OʻRQ-599-son Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. Quyidagilar: Qoʻshilgan qiymat soligʻi summasi oʻrnini qoplash tartibi toʻgʻrisidagi nizom 1-ilovaga muvofiq; Hisobvaraq-fakturalarning shakllari hamda ularni toʻldirish, taqdim etish va qabul qilish tartibi toʻgʻrisidagi nizom 2-ilovaga muvofiq; Qoʻshilgan qiymat soligʻi bazasini tovarlarning (xizmatlarning) bozor qiymatidan kelib chiqib aniqlash tartibi toʻgʻrisidagi nizom 3-ilovaga muvofiq; Tovarlarga (xizmatlarga) haq toʻlash boʻyicha majburiyat umid qilib boʻlmaydigan qarzdorlik deb eʼtirof etilganda va uni hisobdan chiqarish lozim boʻlgan hollarda qoʻshilgan qiymat soligʻi bazasiga tuzatish kiritish tartibi toʻgʻrisidagi nizom 4-ilovaga muvofiq; Chet el yuridik shaxslarida ishtirok etish toʻgʻrisidagi xabarnomalarning shakllari, ularni toʻldirish va taqdim etish tartibi toʻgʻrisidagi nizom 5-ilovaga muvofiq; Nazorat qilinadigan chet el kompaniyalari haqidagi xabarnomalarning shakllari, ularni toʻldirish va taqdim etish tartibi toʻgʻrisidagi nizom 6-ilovaga muvofiq tasdiqlansin. 2. Ushbu qarorga 5 va 6-ilovalar 2022-yil 1-yanvardan eʼtiboran amalga kiritiladi. 3. Oʻzbekiston Respublikasi Davlat soliq qoʻmitasi va Moliya vazirligi: Oʻzbekiston Milliy axborot agentligi, Oʻzbekiston Milliy teleradiokompaniyasi, Oʻzbekiston Respublikasi Prezidenti Administratsiyasi huzuridagi Axborot va ommaviy kommunikatsiyalar agentligi bilan birgalikda ushbu qarorning mazmun-mohiyatini ommaviy axborot vositalarida muntazam va keng yoritsinlar; manfaatdor vazirliklar va idoralar bilan birgalikda ikki oy muddatda oʻzlari qabul qilgan normativ-huquqiy hujjatlarni ushbu qarorga muvofiqlashtirsinlar. 4. Oʻzbekiston Respublikasi Davlat soliq qoʻmitasi bir oy muddatda hisobot topshirish muddatlariga rioya qilmagan hamda toʻlov intizomini buzgan tadbirkorlik subyektlari mansabdor (jismoniy) shaxslariga nisbatan maʼmuriy jarima qoʻllash vakolatini soliq organlariga berishni va soliq huquqbuzarlikka oid ishlarni elektron yuritish tizimini joriy etishni nazarda tutuvchi takliflarni Vazirlar Mahkamasiga kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin. 1. Ushbu Nizom qoʻshilgan qiymat soligʻi summasi oʻrnini qoplash shartlari va tartibini belgilaydi. 2. Qoʻshilgan qiymat soligʻining (keyingi oʻrinlarda — soliq) salbiy farq summasini qoplash, shu jumladan, boshqa soliqlar boʻyicha qarzdorlikni uzish hisobiga qoplash Soliq kodeksiga va ushbu Nizomga 1-ilovada keltirilgan sxemaga muvofiq amalga oshiriladi. Tadbirkorlik subyektlarining barqarorlik reytingi boʻyicha “AAA” toifadagi tadbirkorlik subyektlariga (davlat korxonalari hamda ustav kapitalida 50 foiz va undan ortiq miqdorda davlat ulushi mavjud boʻlgan yuridik shaxslar bundan mustasno) soliqning salbiy farq summasi bir kun muddatda tekshiruvlarsiz ushbu Nizomga 11-ilovada keltirilgan sxemaga muvofiq qoplanadi (qaytariladi). Oʻzbekiston Respublikasi Prezidentining “Majburiy raqamli markirovkalash tizimi samaradorligini oshirishga qaratilgan qoʻshimcha chora-tadbirlar toʻgʻrisida” 2025-yil 23-maydagi PQ-190-son qaroriga 2-ilovaning 4-bandidagi jarima qoʻllanilgan tadbirkorlik subyektlariga bir yil davomida qoʻshilgan qiymat soligʻi summasining oʻrni qoplanmaydi. 3. Soliq toʻlovchi tomonidan ortiqcha toʻlangan yoki undan ortiqcha undirilgan soliq summasini qaytarishga hamda chet davlat fuqarolariga soliq summasi oʻrnini qoplashga (TAX FREE) nisbatan ushbu Nizom qoidalari tatbiq etilmaydi. 4. Ushbu Nizom maqsadlarida qoplanishi lozim boʻlgan soliq summasi deganda Soliq kodeksiga muvofiq aniqlanadigan, tovarlarni (xizmatlarni) realizatsiya qilishga doir operatsiyalarning soliq bazasidan hisoblab chiqarilgan soliq summasi bilan olingan tovarlar (xizmatlar) boʻyicha hisobga olinadigan soliq summasi oʻrtasidagi salbiy farq tushuniladi. Bunda xorijiy davlatlarning Oʻzbekiston Respublikasida akkreditatsiyadan oʻtgan diplomatik vakolatxonalari, konsullik muassasalari va ularga tenglashtirilgan tashkilotlari, shuningdek, mahsulot taqsimotiga oid bitim ishtirokchilari uchun Oʻzbekiston Respublikasi hududida sotib olingan tovarlar (xizmatlar) boʻyicha yetkazib beruvchilarga tovarlar (xizmatlar) qiymatida toʻlangan soliq summasi tushuniladi. 5. Xorijiy davlatlarning Oʻzbekiston Respublikasida akkreditatsiyadan oʻtgan diplomatik vakolatxonalari, konsullik muassasalari va ularga tenglashtirilgan tashkilotlari, shuningdek, mahsulot taqsimotiga oid bitim ishtirokchilariga (agar bunday bitimda nol darajali stavka qoʻllanilishi nazarda tutilgan boʻlsa) nol darajali stavkani qoʻllashda qoplanishi lozim boʻlgan soliq summasi ushbu Nizomning 7 va 8-boblarida belgilangan tartibda oʻziga xos xususiyatlarni inobatga olgan holda amalga oshiriladi. 6. Soliq summasi oʻrnini qoplash masalasi qoida tariqasida soliq toʻlovchi hisobga olingan joydagi soliq boshqarmasi tomonidan, yirik soliq toʻlovchilar boʻyicha esa Yirik soliq toʻlovchilar boʻyicha hududlararo soliq inspeksiyasi tomonidan koʻrib chiqiladi va qaror qabul qilinadi. Oʻzbekiston Respublikasi Soliq qoʻmitasi topshirigʻiga asosan soliq toʻlovchining arizasi va taqdim etilgan hujjatlari soliq toʻlovchi hisobga olingan joydan oʻzga joydagi soliq organlari tomonidan koʻrib chiqilishi va qaror qabul qilinishi mumkin. 7. Soliq summasi soliq toʻlovchiga soliq organining soliq summasi oʻrnini qoplash toʻgʻrisidagi qarori asosida soliq summasini qoplash (qaytarish) toʻgʻrisidagi ariza tushgan sanadan eʼtiboran oʻttiz kundan, ushbu Nizomning 6-bobida koʻrsatilgan tartibda esa yetti kundan kechiktirmay qaytarilishi lozim. 8. Soliq summasining qoplanishi soliq toʻlovchining ushbu Nizomga 2-ilovaga muvofiq shakldagi qoʻshilgan qiymat soligʻining qoplanishi lozim boʻlgan summasini qaytarish toʻgʻrisidagi arizasi asosida amalga oshiriladi. 9. Ariza soliq toʻlovchi hisobga olingan joydagi soliq organlariga soliq toʻlovchining shaxsiy kabineti orqali taqdim etiladi. 10. Xorijiy davlatlarning Oʻzbekiston Respublikasida akkreditatsiyadan oʻtgan diplomatik vakolatxonalari, konsullik muassasalari va ularga tenglashtirilgan tashkilotlari tomonidan soliq organiga bevosita yoki buyurtma xati bilan pochta, aloqasi xizmati orqali ushbu Nizomga 3-ilovaga muvofiq shakldagi ariza taqdim etiladi. 11. Xizmatlarni realizatsiya qilish joyi Oʻzbekiston Respublikasi hududi deb eʼtirof etilmagan holatlarda kontrakt hamda xorijiy xaridor tomonidan koʻrsatilgan xizmatlar uchun toʻlov amalga oshirilganligini tasdiqlovchi bank koʻchirmasi ushbu xizmatlar haqiqatda realizatsiya qilinganligini (koʻrsatilganligini) tasdiqlovchi hujjatlar hisoblanadi. Bunda, vositachilik shartnomasiga asosan vositachining (agentning) vositachilik haqi summasi koʻrsatilgan xizmatlar uchun komitent hisobidan vositachiga kelib tushgan summadan ushlab qolinganligini tasdiqlovchi hisobot (bajarilgan ishlar toʻgʻrisidagi dalolatnoma) taqdim etiladi. Ushbu xizmatlar butunjahon Internet axborot tarmogʻi orqali koʻrsatilgan boʻlsa (elektron shakldagi xizmatlardan tashqari), kontrakt hamda xorijiy xaridor tomonidan koʻrsatilgan xizmatlar uchun toʻlov amalga oshirilganligini tasdiqlovchi bank koʻchirmasi ushbu xizmatlar haqiqatda realizatsiya qilinganligini tasdiqlovchi hujjatlar hisoblanadi. 12. Xizmatlar elektron shaklda koʻrsatilgan boʻlsa, umumqabul qilingan xorijiy amaliyotga muvofiq tuzilgan hisobot va koʻrsatilgan xizmatlar uchun xorijiy xaridor tomonidan toʻlov amalga oshirilganligini tasdiqlovchi bank koʻchirmasi ushbu xizmatlar haqiqatda realizatsiya qilinganligini tasdiqlovchi hujjatlar hisoblanadi. 13. Suv taʼminoti, kanalizatsiya, sanitariya jihatdan tozalash, issiqlik taʼminoti boʻyicha xizmatlar Soliq kodeksining 264-moddasi uchinchi qismida qayd qilingan shaxslarga koʻrsatilganda arizaga ushbu Nizomga 4-ilovaga muvofiq shaklda realizatsiya qilingan suv taʼminoti, kanalizatsiya, issiqlik taʼminoti xizmatlari toʻgʻrisidagi maʼlumotlar ilova qilinadi. 14. Bojxona organlari tomonidan real vaqt rejimida elektron axborot almashinuvi vositasida soliq organlariga Oʻzbekiston Respublikasi Soliq kodeksining 133-moddasiga muvofiq tovarlar, shuningdek, milliy va xorijiy elektron savdo maydonchalarida (elektron savdo platformalarida) xorijiy davlatlarga realizatsiya qilingan tovarlar bojxona chegarasini kesib oʻtganligi toʻgʻrisida taqdim etilgan maʼlumotlar tovarlar eksport qilinganligini tasdiqlash uchun asos boʻladi. Bunda eksport operatsiyalarini tasdiqlovchi hujjatlarni soliq organlariga taqdim etish talab etilmaydi. Eksport operatsiyalari boʻyicha soliq summasi oʻrnini qoplash toʻgʻrisidagi arizaga quyidagi hujjat va maʼlumotlar ilova qilinadi: ushbu Nizomga 6-ilovaga muvofiq shakldagi tovarlar eksport qilinganligi hamda chet el hamkorlari toʻgʻrisidagi maʼlumotlar; tovarlar eksportga vositachi (ishonchli vakil) orqali vositachilik (topshiriq) shartnomasi boʻyicha realizatsiya qilinganda, eksportni tasdiqlash uchun komitent (ishonch bildiruvchi) tomonidan qoʻshimcha tarzda soliq toʻlovchining vositachi yoki ishonchli vakil bilan tuzilgan vositachilik shartnomasi yoki topshiriq shartnomasi (shartnomaning koʻchirma nusxasi); yoʻlovchilar, bagajlar, yuklar va pochtani xalqaro yoʻnalishda tashish boʻyicha xizmatlar koʻrsatilganda — ushbu Nizomga 5-ilovaga muvofiq shaklda toʻldirilgan yoʻlovchilar, bagajlar, yuklar va pochtani xalqaro yoʻnalishda tashish boʻyicha yagona xalqaro tashish xujjatlari reyestri. Eksport operatsiyalari boʻyicha maʼlumotlar Tashqi savdo operatsiyalarining yagona elektron axborot tizimi hamda soliq va bojxona organlari oʻrtasida axborot almashinuvi tizimida mavjud boʻlmaganda arizaga quyidagi hujjatlar ilova qilinishi talab etiladi: kontrakt (kontraktning belgilangan tartibda tasdiqlangan koʻchirma nusxasi); tovarlarni Oʻzbekiston Respublikasi bojxona hududidan olib chiqish uchun asos boʻlgan bojxona yuk deklaratsiyasi; milliy va xorijiy elektron savdo maydonchalarida (elektron savdo platformalarida) xorijiy davlatlarga realizatsiya qilingan tovarlar boʻyicha Oʻzbekiston Respublikasi bojxona hududidan olib chiqish uchun asos boʻlgan hujjatlar; Oʻzbekiston Respublikasining bojxona hududidan oʻtkazish punktida joylashgan bojxona organining tovarlar ortilgan transport vositalari bojxona chegarasini kesib oʻtganligini tasdiqlovchi belgisi qoʻyilgan tovarning kuzatuv hujjatlari; valyuta tushganligini tasdiqlovchi bank maʼlumotnomasi; tovarlar eksport qilinganligini tasdiqlash uchun amalga oshirilayotgan faoliyatning turiga qarab boshqa hujjatlar. 15. Soliq kodeksining 262-moddasiga muvofiq Oʻzbekiston Respublikasining bojxona hududida tovarlarni qayta ishlash boʻyicha xizmatlarga nisbatan soliq summasi oʻrnini qoplashda ushbu Nizomning 14-bandi ikkinchi, uchinchi va toʻrtinchi xatboshilarida nazarda tutilgan hujjatlar talab etiladi. 16. Nol darajali stavka qoʻllanishi natijasida hosil boʻlgan va qoplanishi lozim boʻlgan soliq summasining asoslanganligini tasdiqlash uchun soliq toʻlovchi arizaga ushbu Nizomga 7-ilovaga muvofiq shaklda soliq toʻlovchiga qoplab berilishi lozim boʻlgan soliq summasi boʻyicha hisob-kitobni ilova qiladi. Bunda tovarlarni eksportga joʻnatish va joʻnatilgan tovar uchun toʻlovlar turli chet el valyutasida amalga oshirilgan boʻlsa, yuklab joʻnatish amalga oshirilgan sanadagi chet el valyutasining Oʻzbekiston Respublikasi Markaziy banki tomonidan belgilangan kurs boʻyicha milliy valyutada (soʻmda) qayta hisoblab chiqishning ushbu Nizomga 7a-ilovadagi shaklga muvofiq hisob-kitobini ilova qiladi. 17. Soliq toʻlovchining arizasi ushbu Nizomda nazarda tutilgan ilovalarsiz taqdim etilsa, ushbu ariza soliq organi tomonidan koʻrib chiqilmagan holda besh kun mobaynida soliq toʻlovchiga qaytariladi. Arizasi koʻrib chiqilmagan va qaytarilgan soliq toʻlovchi, ushbu Nizomda nazarda tutilgan hujjatlarni ilova qilgan xolda, qayta ariza berishga haqli. 18. Qoplanishi nazarda tutilgan soliq summasining asoslanganligi yuzasidan soliq organi kameral soliq tekshiruvini oʻtkazadi. Kameral soliq tekshiruvi soliq organining tekshiruv oʻtkazish toʻgʻrisidagi buyrugʻisiz amalga oshiriladi. Bunda arizada koʻrsatib oʻtilgan soliq davri boʻyicha qoʻshilgan qiymat soligʻining toʻgʻri hisoblanishi yuzasidan avval soliq auditi oʻtkazilgan boʻlsa, qoplanishi nazarda tutilgan soliq summasining asoslanganligi yuzasidan kameral soliq tekshiruvi oʻtkazilmaydi. 19. Kameral soliq tekshiruvi soliq toʻlovchi tomonidan ariza taqdim etilgan kundan keyingi kundan boshlanadi va oʻttiz kungacha boʻlgan muddatda yakunlanishi lozim. 20. Kameral soliq tekshiruvini oʻtkazish davrida soliq organi zarur hujjatlar va mavjud tovar-moddiy boyliklari qoldigʻini koʻzdan kechirish, zarur hollarda sayyor soliq tekshiruvini tashkil etgan holda inventarizatsiyadan oʻtkazish Soliq kodeksining 145-moddasida nazarda tutilgan tartibda hududni va binolarni koʻzdan kechirish, Soliq kodeksining 146-moddasida nazarda tutilgan tartibda hujjatlarni talab qilib olish hamda Soliq kodeksining 147-moddasida nazarda tutilgan tartibda uchinchi shaxslardan hujjatlarni (axborotni) talab qilib olish huquqiga ega. 21. Soliq organining mansabdor shaxsi kameral soliq tekshiruvi natijalari boʻyicha aniqlangan holatlarni bayon etgan holda xulosa rasmiylashtiradi va bir kundan kechiktirmay tegishli qaror qabul qilish uchun soliq organi rahbariga (oʻrinbosariga) kiritadi. 22. Soliq summasini qoplash boʻyicha oʻtkazilayotgan kameral soliq tekshiruvi yakuni boʻyicha soliq organining rahbari (rahbar oʻrinbosari) tomonidan soliq summasini qoplash (toʻliq yoki qisman) yoki qoplashni rad etish toʻgʻrisida qaror qabul qilinadi. 23. Soliq summasini qoplash (toʻliq yoki qisman) yoki qoplashni rad etish toʻgʻrisidagi qaror soliq toʻlovchining arizasi olingan kundan boshlab oʻttiz kundan oshmagan muddatda qabul qilinishi lozim. 24. Qaror kirish, tavsif-asoslantirish va qaror qismlaridan iborat boʻladi. Kirish qismida: qaror qabul qilingan vaqt, joy, qarorni qabul qilgan mansabdor shaxsning F.I.O., lavozimi, soliq toʻlovchining nomi, soliq toʻlovchining identifikatsion raqami (STIR), arizaning soliq organida roʻyxatga olingan sanasi va raqami, qoplanishi soʻralayotgan soliq summasi koʻrsatiladi. Tavsif-asoslantirish qismida: kameral soliq tekshiruvi oʻtkazgan mansabdor shaxsning F.I.O., lavozimi, boshqa soliqlardan boʻlgan soliq qarzini qoplash hisobiga yoʻnaltiriladigan soliq summasi, bank hisobvaragʻiga qoplanishi (qaytarilishi) lozim deb topilgan soliq summasi, qoplanishi rad etilgan (toʻliq yoki qisman) hollarda esa, rad etish asoslari batafsil bayon qilinadi. Qaror qismida: boshqa soliqlardan boʻlgan soliq qarzini qoplash hisobiga yoʻnaltiriladigan soliq summasi, soliq toʻlovchining bank hisobvaragʻiga qaytarilishi lozim deb topilgan soliq summasi, qoplanishi rad etilgan hollarda rad etilgan (toʻliq yoki qisman) soliq summasi hamda rad etilgan soliq summasi miqdorida soliq hisobotiga tuzatish kiritish majburiyati, qaror ustidan shikoyat qilish huquqi koʻrsatiladi. 25. Soliq summasini qoplashni rad etishni (toʻliq yoki qisman) oʻz ichiga olgan qaror quyidagi holatlarda qabul qilinadi: soliq summasini hisobga olish huquqini tasdiqlovchi hujjatlar mavjud boʻlmaganda; tovarlar (xizmatlar) xarid qilinishida hisobvaraq-fakturalar elektron hisobvaraq-fakturalarning axborot tizimida rasmiylashtirilmaganda; soliq toʻlovchi tomonidan realizatsiya qilingan tovarlar (xizmatlar) boʻyicha hisobvaraq-fakturalarni rasmiylashtirish toʻliq elektron hisobvaraq-fakturalarning axborot tizimi orqali amalga oshirilmaganligi aniqlanganda; huquqni suiisteʼmol qilish, qalbaki yoki koʻzboʻyamachilik uchun bitimlar tuzish (operatsiyalar amalga oshirish) orqali soliqni toʻlamaslik yoki toʻliq toʻlamaslik holatlari aniqlanganda; huquqni suiisteʼmol qilish, shu jumladan, soliq toʻlovchi tomonidan hisobga olinadigan soliq summasini qonunga xilof ravishda oshirish yoki toʻlanadigan soliq summasini kamaytirish sxemalarining qoʻllanishi natijasida asossiz soliq nafi olinganlik holatlari aniqlanganda; soliq toʻlovchi tomonidan iqtisodiy mazmuniga mos kelmaydigan xoʻjalik operatsiyalari hisobotda aks ettirilishi va (yoki) kontragentni tanlashda lozim darajada ehtiyotkorlik qilish boʻyicha majburiyat bajarilmasligi natijasida asossiz soliq nafi olinishi holatlari aniqlanganda; soliq toʻlovchi tomonidan amalga oshirilgan bitim (operatsiya)ning asosiy maqsadi soliq summasini toʻlamaslik (toʻliq toʻlamaslik) va (yoki) hisobga olish boʻlgan hamda bitim (operatsiya) boʻyicha majburiyat soliq toʻlovchi bilan tuzilgan shartnomaning tarafi boʻlmagan shaxs yoki bitimni (operatsiyani) bajarish majburiyati shartnoma yoki qonun boʻyicha yuklatilmagan shaxs tomonidan bajarilgan holatlar aniqlanganda; bitimlar (operatsiyalar) haqiqiy emas va tadbirkorlik faoliyati doirasida daromad olishga qaratilmagan yoki (va) iqtisodiy jihatdan oʻzini oqlamagan deb topilganda; soliq toʻlovchi tomonidan soʻralgan hujjatlar taqdim etilmagan yoki soxta hujjatlar taqdim etilganda, shuningdek, hududni, ishlab chiqarish, omborxona, shu jumladan, soliq toʻlovchi daromad olish uchun foydalanadigan yoki soliq solish obyektlarini saqlash bilan bogʻliq joylarni koʻzdan kechirishga, sayyor soliq tekshiruvini oʻtkazishga toʻsqinlik qilinganda; soliq toʻlovchi va unga tovarlarni (xizmatlarni) yetkazib berish boʻyicha operatsiyalar ketma-ketligida ishtirok etgan kontragentlar tomonidan qoʻshilgan qiymat soligʻi hisoblanmaganda (toʻliq hisoblanmaganda); hisobga olish huquqini beruvchi tovarlar (xizmatlar)ni xarid qilish va sotish boʻyicha operatsiyalar ketma-ketligida ishtirok etgan yetkazib beruvchilarda (kontragentlarda) ushbu tovarlarning qonuniy kelib chiqishini tasdiqlovchi hujjatlar mavjud boʻlmaganda; soliq toʻlovchi tomonidan asossiz soliqdan naf olinishiga olib keladigan, tovarlarni (xizmatlarni) yetkazib berish zanjiridagi bitimlar (operatsiyalar) ishtirokchi shaxslarning oʻzaro bogʻliqligi (huquqiy, iqtisodiy va boshqa nazorat ostidagi) aniqlanganda. 26. Soliq organi tomonidan qabul qilingan qaror soliq toʻlovchiga uning shaxsiy kabineti orqali, ushbu qaror qabul qilingan kundan eʼtiboran bir kundan kechiktirmay yuboriladi. 27. Soliq summasini qoplash (toʻliq yoki qisman) toʻgʻrisida qaror qabul qilinganda qoplanishi asosli deb topilmagan soliq summasi yuzasidan Soliq kodeksining 138-moddasiga asosan umumiy tartibda kameral soliq tekshiruvi oʻtkaziladi. 28. Soliq organining qaroriga asosan qoplanishi rad etilgan soliq summasi yuzasidan soliq toʻlovchi asoslantiruvchi hujjatlarni ilova qilgan holda ariza bilan qayta murojaat qilishga haqli. Arizani qayta koʻrib chiqishda ilgari soliq summasini qoplashni rad etish toʻgʻrisidagi qarorda koʻrsatilmagan yangi asoslar boʻyicha soliq summasini qoplashni rad etishga yoʻl qoʻyilmaydi. 29. Soliq organining soliq summasini (toʻliq yoki qisman) qoplash toʻgʻrisidagi qaroriga muvofiq soliq organi bir kun muddatda qoplanishi lozim boʻlgan soliq summasini hisobga olish orqali soliq toʻlovchining boshqa soliqlardan boʻlgan soliq qarzini uzishni Soliq kodeksining 104-moddasiga asosan mustaqil ravishda amalga oshiradi. 30. Soliq toʻlovchining boshqa soliqlardan boʻlgan soliq qarzini uzish amalga oshirgandan soʻng soliq organi tomonidan bir kun muddatda soliq summasining qolgan qismi boʻyicha ushbu Nizomga 8-ilovaga muvofiq shaklda soliq summasini qaytarish toʻgʻrisidagi xulosa rasmiylashtiriladi va elektron shaklda (soliq organlari elektron axborot tizimi) orqali Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasiga yuboriladi. 31. Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasi soliq organlari axborot tizimi orqali soliq organlarining xulosasini olgandan soʻng Davlat budjeti mablagʻlari doirasida bir kunda avtomatik tarzda soliq summasini soliq toʻlovchining bank hisobvaragʻiga oʻtkazadi. 32. Soliq kodeksining 274-moddasi toʻrtinchi qismiga binoan soliqning jami summasi oʻrnini tezlashtirilgan tarzda qoplash tartibi bu haqda soliqni qaytarish toʻgʻrisidagi arizada koʻrsatilgan taqdirda, quyidagi toifadagi soliq toʻlovchilarga nisbatan qoʻllaniladi: belgilangan tartibda yirik soliq toʻlovchilar toifasiga kiritilgan yuridik shaxslarga; soliqni qoplashga doir ariza bilan birga amaldagi bank kafolatini taqdim etgan yoki soliq organlari bilan garov shartnomasini Soliq kodeksining 109 yoki 107-moddalarida belgilangan tartibda rasmiylashtirgan soliq toʻlovchilarga; eksport va unga tenglashtirilgan operatsiyalarni amalga oshiradigan shaxslarga — agar ilgari bu shaxslarga soliq summasi qoplangan va bunda qonunbuzarliklar aniqlanmagan boʻlsa, nol darajali soliq stavkasi qoʻllanilishi natijasida hosil boʻlgan soliqning oshib ketgan summalari qismida; xorijiy davlatlarning Oʻzbekiston Respublikasida akkreditatsiyadan oʻtgan diplomatik vakolatxonalari, konsullik muassasalari va ularga tenglashtirilgan tashkilotlari; mahsulot taqsimotiga oid bitim ishtirokchilariga, agar bunday bitimda nol darajali stavka qoʻllanilishi nazarda tutilgan boʻlsa; soliq monitoringi ishtirokchilariga. Quyidagi hollarda soliq summasini qoplashning tezlashtirilgan tartibi tatbiq etilmaydi: arizaga ushbu Nizomning 2-bobida belgilangan zarur hujjatlar toʻliq ilova qilinmagan boʻlsa; ariza taqdim etilgan vaqtda soliq toʻlovchi soliqlarni toʻlamaslik xavfi darajasi yuqori boʻlgan soliq toʻlovchilar toifasiga mansub boʻlsa; ushbu Nizomning 25-bandi beshinchi — oʻn uchinchi xatboshilarda qayd etilgan holatlar aniqlangan taqdirda, salbiy farqning asoslanmagan qismi doirasida. 321. Ushbu Nizomning 32-bandida koʻrsatib oʻtilgan soliq toʻlovchilar toifasidan tashqari intizomli soliq toʻlovchilarga ham soliq summasi oʻrnini qoplashning tezlashtirilgan tartibi qoʻllaniladi. Soliq toʻlovchilarni insofli soliq toʻlovchilar toifasiga kiritish mezonlari (talablari) va ularning roʻyxatini shakllantirish tartibi Oʻzbekiston Respublikasi Soliq qoʻmitasi tomonidan belgilanadi. 33. Soliqning oʻrnini tezlashtirilgan tartibda qoplashda soliq toʻlovchi tomonidan qoplash uchun arizada koʻrsatilgan soliq summasi unga toʻliq hajmda yetti kun ichida ushbu Nizomning 5-bobida belgilangan tartibda qoplab beriladi. Bunda qoplanishi uchun arizada koʻrsatilgan soliq summasi asoslantirilganligining kameral soliq tekshiruvi ushbu Nizomning 4-bobida belgilangan tartibda amalga oshiriladi. Ushbu Nizomning 32-bandiga muvofiq soliq summasini qoplashning tezlashtirilgan tartibi tatbiq etilmaydigan hollarda soliq summasi asoslanganligi yuzasidan ushbu Nizomning 4-bobida belgilangan tartibda kameral soliq tekshiruvi oʻtkaziladi va kameral soliq tekshiruvi yakuni boʻyicha soliq summasini qoplash (toʻliq yoki qisman) yoki qoplashni rad etish toʻgʻrisida qaror qabul qilinadi. 34. Kameral soliq tekshiruvi natijalariga koʻra arizada koʻrsatilgan soliq summasi yoki uning bir qismi asossiz deb topilsa, soliq toʻlovchi asossiz ravishda qoplangan soliq summasini qoplash sanasidan to uni budjetga toʻlash sanasigacha penya hisoblagan holda Davlat budjetiga toʻlashi shart. Koʻrsatilgan tartib chet el diplomatik va ularga tenglashtirilgan vakolatxonalarga tatbiq etilmaydi. 35. Xorijiy davlatlarning Oʻzbekiston Respublikasida akkreditatsiyadan oʻtgan diplomatik vakolatxonalari, konsullik muassasalari va ularga tenglashtirilgan tashkilotlari tomonidan rasmiy foydalanish, shuningdek, ularning diplomatik va maʼmuriy-texnik xodimlarining (Oʻzbekiston Respublikasi fuqarolari va fuqaroligi boʻlmagan shaxslar bundan mustasno), shu jumladan, ular bilan birga yashovchi oila aʼzolarining (keyingi oʻrinlarda-diplomatik va maʼmuriy-texnik xodimlar hamda ularning oila aʼzolari) shaxsiy ehtiyoji uchun sotib olingan tovarlar (xizmatlar) boʻyicha toʻlangan soliq summasi soliq organlariga sotib olish operatsiya sanasini, summasini, xususiyatini aniqlash va uning ishtirokchilarini identifikatsiya qilish imkonini beradigan xaridlarni tasdiqlovchi hujjatlar nusxasini ilova qilgan holda taqdim etilgan arizalar asosida qoplab (qaytarib) beriladi. Bunday hujjatlar jumlasiga yetkazib beruvchilar tomonidan rasmiylashtirilgan qoʻshilgan qiymat soligʻi summasi alohida ajratib koʻrsatilgan hisobvaraq-fakturalar, invoyslar, nazorat-kassa texnikasining cheklari, davlat soliq xizmati organlarida roʻyxatdan oʻtgan chiptalar, talonlar, cheklar yoki shularga tenglashtirilgan boshqa hujjatlar kiradi. 36. Diplomatik va maʼmuriy-texnik xodimlar (shu jumladan, ular bilan birga yashovchi oila aʼzolari) tomonidan sotib olingan tovarlar boʻyicha toʻlangan soliq summasi xorijiy davlatlarning diplomatik va ularga tenglashtirilgan vakolatxonalari orqali qoplanadi (qaytariladi). 37. Diplomatik va maʼmuriy-texnik xodimlar (shu jumladan, ular bilan birga yashovchi oila aʼzolari) tomonidan bir yil mobaynida sotib olingan bir nechta avtotransport vositalari boʻyicha toʻlangan soliq summasi faqat bitta obyekt boʻyicha qoplab (qaytarib) beriladi, uch yil mobaynida bir nechta koʻchmas mulk obyektlari sotib olingan boʻlsa, soliq summasi faqat bitta obyekt boʻyicha qoplab (qaytarib) beriladi. Bunda, koʻrsatilgan shaxslar qaysi obyekt boʻyicha soliq summasi qoplanishini mustaqil belgilash huquqiga ega boʻladilar. 38. Soliq organi tomonidan taqdim etilgan hujjatlar kameral soliq tekshiruvidan oʻtkaziladi va ushbu Nizomning 4-bobida nazarda tutilgan qoidalarni inobatga olgan holda ariza berilgan kundan eʼtiboran besh kun mobaynida soliq summasini qoplash (toʻliq yoki qisman) yoki soliq summasini qoplashni rad etish toʻgʻrisida qaror qabul qilinadi. 39. Soliq summasini qoplash (toʻliq yoki qisman) toʻgʻrisida qaror qabul qilinganda qoplanishi lozim deb topilgan soliq summasi ushbu Nizomning 5-bobida belgilangan tartibda qaytariladi. 40. Ushbu Nizomning 35 — 39-bandlarida belgilangan qoidalar tegishli chet davlatning qonunchilik hujjatlarida Oʻzbekiston Respublikasining diplomatik va ularga tenglashtirilgan vakolatxonalarga, ushbu vakolatxonalarning diplomatik hamda maʼmuriy-texnik xodimlariga (shu jumladan, ular bilan birga yashaydigan oila aʼzolariga) nisbatan soliq summasini qoplash tartibi belgilangan boʻlsa yoxud bunday norma Oʻzbekiston Respublikasining xalqaro shartnomasida nazarda tutilgan boʻlsa qoʻllaniladi. Agar tegishli xorijiy davlatning qonunchilik hujjatlarida Oʻzbekiston Respublikasining diplomatik va ularga tenglashtirilgan vakolatxonalariga, ushbu vakolatxonalarning diplomatik hamda maʼmuriy-texnik xodimlariga, shu jumladan, ular bilan birga yashaydigan oila aʼzolariga soliq summasini qoplashda qoʻshimcha cheklovlar yoki alohida shartlar mavjud boʻlganda soliq organi tomonidan Oʻzbekiston Respublikasi Tashqi ishlar vazirligi taklifiga binoan ushbu Nizomda koʻzda tutilmagan qoʻshimcha cheklovlar va shartlar paritet asosda qoʻllanilishi mumkin. 41. Oʻzbekiston Respublikasi Tashqi ishlar vazirligi har yili joriy yilning 1-fevraliga qadar Oʻzbekiston Respublikasi Soliq qoʻmitasiga, ushbu Nizomning 40-bandi: birinchi xatboshisida qayd etilgan qoidalar tatbiq etiladigan xorijiy davlatlarning Oʻzbekiston Respublikasida akkreditatsiyadan oʻtgan diplomatik vakolatxonalari, konsullik muassasalari va ularga tenglashtirilgan tashkilotlari roʻyxati; ikkinchi xatboshida qayd etilgan qoʻshimcha cheklovlar va shartlar toʻgʻrisida maʼlumotni tegishli xorijiy davlatning diplomatik va ularga tenglashtirilgan vakolatxonalariga, ushbu vakolatxonalarning diplomatik hamda maʼmuriy-texnik xodimlariga nisbatan qoʻshimcha cheklovlar va shartlar paritet asosda qoʻllanilishining maqsadga muvofiqligi yuzasidan xulosasini ilova qilgan holda kiritadi. 42. Mahsulot taqsimotiga oid bitim ishtirokchisi tomonidan bitim doirasida sotib olingan tovarlar (xizmatlar) boʻyicha toʻlangan soliq summasi ushbu soliq toʻlovchiga sotib olish operatsiya sanasini, summasini, xususiyatini aniqlash va uning ishtirokchilarini identifikatsiya qilish imkonini beradigan xaridlarni tasdiqlovchi hujjatlar nusxasini ilova qilgan holda soliq organlariga taqdim etgan arizasi asosida qoplab (qaytarib) beriladi. 43. Bunday hujjatlar jumlasiga yetkazib beruvchilar tomonidan rasmiylashtirilgan qoʻshilgan qiymat soligʻi summasi alohida ajratib koʻrsatilgan hisobvaraq-fakturalar, invoyslar va ularga tenglashtirilgan boshqa hujjatlar kiradi. 44. Soliq toʻlovchining arizasini koʻrib chiqish, kameral soliq tekshiruvini oʻtkazish va soliq summasini qoplash (qaytarish) toʻgʻrisidagi qarorni qabul qilish ushbu Nizomning 10, 38 va 39-bandlarida nazarda tutilgan qoidalarga muvofiq amalga oshiriladi. 45. Ushbu Nizomning 42 va 43-bandlarida belgilangan qoidalar mahsulot taqsimotiga oid bitimda soliq boʻyicha nol darajali stavka qoʻllanishi nazarda tutilgan boʻlsa tatbiq etiladi. 46. Mazkur bobda qayd etilgan shaxslarga soliq summasi 2020-yil 1-yanvardan keyin sotib olingan tovarlar (xizmatlar) boʻyicha qoplab beriladi. 47. Ushbu Nizom talablarini buzgan shaxslar qonunchilik hujjatlarida belgilangan tartibda javob beradilar. BosqichlarSubyektlar TadbirlarBajarish muddatlari1-bosqichAriza beruvchi1. Soliq toʻlovchi hisobga olingan joydagi soliq organlariga soliq toʻlovchining shaxsiy kabineti orqali ariza taqdim etadi. 2. Xorijiy davlatlarning Oʻzbekiston Respublikasida akkreditatsiyadan oʻtgan diplomatik vakolatxonalari, konsullik muassasalari va ularga tenglashtirilgan tashkilotlari soliq organiga bevosita yoki buyurtma xat bilan pochta aloqasi xizmati orqali ariza taqdim etadi. Zaruratga koʻra2-bosqichSoliq organiAriza beruvchiSoliq toʻlovchining ushbu Nizomda nazarda tutilgan ilovalarsiz arizasi taqdim etilgan arizalarni koʻrib chiqmagan holda soliq toʻlovchiga qaytaradi. Arizasi koʻrib chiqilmagan va qaytarilgan soliq toʻlovchi, ushbu Nizomda nazarda tutilgan hujjatlarni ilova qilgan xolda, qayta ariza berishga haqli. Besh kun mobaynidaZaruratga koʻra3-bosqichSoliq organiArizada qayd etilgan, qoplanashi lozim boʻlgan qoʻshilgan qiymat soligʻi summasi asoslanganligi yuzasidan kameral soliq tekshiruvi oʻtkazadi. 1. Ariza taqdim etilgan kundan keyingi kundan boshlanadi va oʻttiz kungacha boʻlgan muddatda. 2. Soliq summasini qoplashning tezlashtirilgan tartibida kameral nazorat soliq summasi qoplab berilgandan soʻng boshlanadi va oʻttiz kungacha boʻlgan muddatda. 4-bosqichSoliq organiQoʻshilgan qiymat soligʻi summasini qoplash (toʻliq yoki qisman) toʻgʻrisida qaror qabul qiladi va qaror nusxasini soliq toʻlovchiga uning shaxsiy kabineti orqali yuboradi. 1. Bir kun muddatda 2. Soliq summasini qoplashning tezlashtirilgan tartibida ariza tushgan kundan boshlab toʻrt kun muddatda5-bosqichAriza beruvchi1. Soliq summasini qoplash (toʻliq yoki qisman) toʻgʻrisida qabul qilingan qarorga asosan tafovut aniqlangan (tafovut aniqlangan hollarda) soliq davri uchun aniqlashtirilgan soliq hisobotini taqdim etadi. 2. Soliq organining qaroriga asosan qoplanishi rad etilgan soliq summasi yuzasidan asoslantiruvchi hujjatlarni ilova qilgan holda ariza bilan qayta murojaat qilishga haqli. 1. Qarorni olgankundan eʼtiboranuch kun mobaynida2. Zaruratga koʻra6-bosqichSoliq organiSoliq summasini (toʻliq yoki qisman) qoplash toʻgʻrisidagi qarorga muvofiq qoplanishi lozim boʻlgan soliq summasi mustaqil ravishda soliq toʻlovchining boshqa soliqlardan boʻlgan soliq qarzini uzishga yoʻnaltiradi. Bir kun muddatda 7-bosqichSoliq organiQoplanishi lozim boʻlgan soliq summasining qolgan qismi boʻyicha ushbu Nizom 8-ilovaga muvofiq shaklda soliq summasini qaytarish toʻgʻrisidagi xulosani rasmiylashtiradi va elektron shaklda (soliq organlari elektron axborot tizimi orqali) Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasiga yuboradi. Bir kun muddatda 8-bosqichIqtisodiyot va moliya vazirligi huzuridagi Gʻaznachilik xizmati qoʻmitasiDavlat budjeti mablagʻlari doirasida (yetarli mablagʻlar boʻlganda) avtomatik tarzda soliq summasini soliq toʻlovchining bank hisobvaragʻiga oʻtkazadi. Bir kun muddatda Bosqichlar Subyektlar Tadbirlar Bajarish muddatlari 1-bosqich Soliq toʻlovchi (ariza beruvchi) Hisobga olingan joydagi soliq organlariga shaxsiy kabineti orqali ariza taqdim etadi. Zaruratga koʻra 2-bosqich Soliq organi Barqarorlik reytingi darajasi “AAA” toifadagi tadbirkorlik subyektlariga QQSni qaytarishda xulosalarni avtomatik ravishda Iqtisodiyot va moliya vazirligi huzuridagi Gʻaznachilik xizmati qoʻmitasiga yuboradi. Bir kun mobaynida 3-bosqich Iqtisodiyot va moliya vazirligi huzuridagi Gʻaznachilik xizmati qoʻmitasi Davlat budjeti mablagʻlari doirasida (yetarli mablagʻlar mavjud boʻlganda) avtomatik tarzda soliq summasini soliq toʻlovchining bank hisobvaragʻiga oʻtkazadi. Shu kunning oʻzida Ariza taqdim etilayotgan soliq organi(yirik soliq toʻlovchilar boʻyicha hududlararo soliq inspeksiyasi ,soliq boshqarmasi)Ariza beruvchi toʻgʻrisida maʼlumot(ariza beruvchining toʻliq nomi)(STIR)(IFUT)(davlat roʻyxatidan oʻtkazish raqami)(tashkil etilgan sana)Joylashgan joyi boʻyicha manzili (indeks, viloyat,tuman (shahar), koʻcha, uy)Rahbar(FIO)(STIR)Bosh buxgalter(FIO)(STIR)QQS raqamQQS summasini qaytarib berish uchun materiallar koʻrib chiqilishini soʻraydiBankdagi hisobvaragʻi(milliy valyutadagi amal qilayotgan hisobvaragʻi)Ariza taqdim etilgan davrdangacha(kk.oo.yyyy)(kk.oo.yyyy)SummasiQoplash tartibi(umumbelgilangan, tezlashtirilgan)Arizaga ilova qilinadigan hujjatlarFAYL TANLASHFAYL TANLASHSoliq toʻlovchining bankdagi hisobvaragʻigaqaytarib beriladigan QQS ortiqcha summasining hisob-kitobi(6-ilova) Yuklab joʻnatish amalga oshirilgan oyning soʻnggi kunidagi chet el valyutasining OʻzR MB tomonidan belgilangan kurs boʻyicha milliy valyutada qayta hisoblab chiqishninghisob-kitobiBank kafolati, Garov shartnomasiFAYL TANLASHFAYL TANLASHTovarlar eksport qilinganligi vavalyuta tushganligi toʻgʻrisidagimaʼlumot (4-ilova)Yagona xalqaro tashish hujjatlari reyestri, aholiga koʻrsatilgan kommunal xizmatlar boʻyicha maʼlumotlar,boshqa hujjatlarAriza taqdim etilgan sana(kk.oo.yyyy) Ariza taqdim etilayotgan soliq organi(ariza beruvchi joylashgan joydagi soliq inspeksiyasi)Ariza beruvchi toʻgʻrisidagi maʼlumot(ariza beruvchining toʻliq nomi)(STIR)(IFUT)(davlat roʻyxatidan oʻtkazish raqami)(tashkil etilgan sana)Joylashgan joyi boʻyicha manzili (indeks, viloyat, tuman (shahar), koʻcha, uy)Rahbar(FIO)(STIR)Bosh buxgalter(FIO)(STIR)QQSni toʻlashga oʻtilgan-ligi(kk.oo.yyyy)(QQS raqam)QQS summasini qaytarib berish uchun materiallar koʻrib chiqilishini soʻraydi Bankdagi hisobvaragʻi(milliy valyutadagi amal qilayotgan hisobvaragʻi)Ariza taqdim etilgan davr(kk.oo.yyyy)SummasiQoplash tartibi(umumbelgilangan, tezlashtirilgan)Arizaga ilova qilinadigan hujjatlarFAYL TANLASH(tasdiqlovchi hujjatlar)Ariza taqdim etilgan sana(kk.oo.yyyy) STIR (Korxona nomi) (davr uchun taqdim etilayotgan hujjatlar) T/R Kommunal xizmat isteʼmolchilarining nomi Sotish hajmi Yetkazib berishning QQSsiz qiymati QQS Yetkazib berishning umumiy qiymati 1 2 3 4 1. aholi ulardan 1.1 XUJMSH 1.2 Oʻzbekiston Respublikasi Mudofaa vazirligining boʻlinmalari 1.3 Oʻzbekiston Respublikasi Milliy gvardiyasining boʻlinmalari 2. Boshqa isteʼmolchilar 3. Kiritilgan tuzatish Jami Rahbar ______________ _______________________ (imzo) (F.I.O.) Bosh buxgalter ______________ _______________________ (imzo) (F.I.O.) (STIR) (Korxona nomi) (Davr uchun taqdim etilayotgan hujjatlar) T/R Chet ellik hamkor nomi Vositachi nomi Shartnoma Davr boshiga qoldiq Joʻnatilgan tovarlar Valyuta tushumi Chet ellikhamkorgaqaytarilganmablagʻ Boshqa holatlar(korxona foydasigaolingan va x.k) Davr oxiriga qoldiq izoh raqami sanasi summasi debet kredit Bojxona yuk deklaratsiyasi sanasi chet el valyutasi-dagi summa valyuta kursi milliy valyutada bank xizmati (vosita-chilik haq)summasi sanasi chet el valyuta-sidagi summa sana chet el valyutasi-dagi summa debet kredit BYD raqami (blanka raqami) sanasi BYD- ning roʻyxat raqami tashqi savdokontraktining(shartnomaning,kelishuvning) Tashqi savdooperatsiyalariyagona elektronaxborot tizimidagi identifikatsiyaraqami valyuta turi chet el valyutasida-gi summa valyuta kursi milliy valyutada 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 1. x Shartnoma boʻyicha jami x x x x x x x x x x x x x x 2. x Shartnoma boʻyicha jami x x x x x x x x x x x x x x 3. x Shartnoma boʻyicha jami x x x x x x x x x x x x x x Jami x x x x x x x x x x x x x x Rahbar ______________ _______________________ (imzo) (F.I.O.) Bosh buxgalter ______________ _______________________ (imzo) (F.I.O.) (STIR) (Korxonaning nomi) (Davr uchun taqdim etilayotgan hujjatlar) Koʻrsatgichlar Satrkodi Soliq solinadigan oborot QaytarilganQQS summasi Hisob-kitob boʻyicha qoplanishi lozim boʻlgan QQS summasi Jami shu jumladan soliqlar boʻyicha qarzdorlikni qoplash hisobiga soliq toʻlovchining bankdagi hisobvaragʻiga 15 % stavka boʻyicha eksportdan tashqari nol darajali stavka boʻyicha nol darajali stavka boʻyicha chet el valyutasiga eksport qilingan tovarlar summa QQS summa QQS summa QQS summa QQS A 1 2 3 4 5 6 7 8 9 10 11 12 Tovarlar (ishlar, xizmatlar) realizatsiyasi boʻyicha oborot 10 x x x Tovarlar (ishlar, xizmatlar) realizatsiyasidan sof tushum 20 x x x Tovarlarni eksportga chet el valyutasida realizatsiya qilish 21 x x x x x x x x x x Valyuta tushumining tushishi (chet el valyutasida) 30 x x x x x x x x x x Chet el valyutasida tushgan tushumning ulushi (030-satr/ 021-satr x 100) 40 x x x x x x x x x x Valyuta tushumining hisob-kitob tushumi (milliy valyutada) (040-satr 9-ust. x 020-satr 9 ust. / 100) 401 x x x x x x x x x x Hisobot davrida hisobga olish uchun qabul qilinadigan sotib olingan tovarlar (ishlar, xizmatlar) boʻyicha QQS summasi 50 x x x x x x x Joriy soliq davrida tushumi tushgan, avvalgi soliq davrining eksport mahsuloti realizatsiyasi oboroti boʻyicha hisobga olinadigan QQS summasi 60 x x x x x x x x x Hisobga olinadigan QQSning umumiy summasi (050-satr + 060-satr) 70 x x x x x x x Qaytariladigan QQSning ortiqcha summasi (010-satr — 070-satr) 80 x x x x Rahbar ____________ __________________________ (imzo) (F.I.O.) Bosh hisobchi _____________ __________________________ (imzo) (F.I.O.) (STIR) (Korxonaning nomi) (hujjatlarni taqdim etilayotgan davr) T/R Chet ellik hamkorning nomi Shartnoma (kelishuv) Bojxona yuk deklaratsiyasi raqami va sanasi Yuklab joʻnatish sanasi Tovarning chet el valyutasidagi qiymati Valyuta turi Yuklab joʻnatish sanasidagi Oʻzbekiston Respublikasi Markaziy banki tomonidan belgilanganvalyuta kursi Tovarning milliy valyuta ekvivalentdagi qiymati (ming soʻmda) Chet el valyutasidagi tushumning tushish sanasi Chet el valyutasidagi tushum summasi Yuklab joʻnatish amalga oshirilgan sanadagi kurs boʻyicha milliy valyutadagi ekvivalenti (ming soʻmda) Salmogʻi Raqam Sana A 1 2 3 4 5 6 7 8 9 10 11 12 13 1. 2. 3. Jami Rahbar ______________ _______________________ (imzo) (F.I.O.) Bosh buxgalter ______________ _______________________ (imzo) (F.I.O.) 1. Mazkur Nizom hisobvaraq-fakturalarning shakllari va ularni toʻldirish, taqdim etish va qabul qilish tartibini belgilaydi. 2. Hisobvaraq-faktura — Oʻzbekiston Respublikasining Soliq kodeksiga muvofiq uni taqdim etish majburiyatiga ega boʻlgan tovarlarni (xizmatlarni) sotuvchi (yetkazib beruvchi) tomonidan rasmiylashtiriladigan qatʼiy belgilangan namunadagi (formatdagi), tovarlar haqiqatda joʻnatilganligini yoki xizmatlar koʻrsatilganligini va ularning qiymatini tasdiqlovchi hujjat hisoblanadi. Hisobvaraq-faktura sotuvchi (yetkazib beruvchi) tomonidan taqdim etilgan qoʻshilgan qiymat soligʻi summasini xaridor (buyurtmachi) hisobga olishi uchun asos boʻladigan birlamchi hujjat hisoblanadi. Hisobvaraq-faktura qoʻshilgan qiymat soligʻi boʻyicha soliq solish aylanmasi va realizatsiyani hisobga olish uchun yuritiladi. Tovar-moddiy boyliklarni yuklab joʻnatish bilan realizatsiya qilinganda elektron hisobvaraq-faktura elektron tovar-transport yuk xati bilan birlashtirilgan holda rasmiylashtirilishi mumkin. 3. Agar ushbu bandning ikkinchi qismida boshqa qoida belgilanmagan boʻlsa, tovarlarni (xizmatlarni) realizatsiya qilishda yuridik shaxslar, shu jumladan, Oʻzbekiston Respublikasi hududida doimiy muassasa orqali faoliyat koʻrsatayotgan norezident yuridik shaxslar (keyingi oʻrinlarda — yuridik shaxslar) va yakka tartibdagi tadbirkorlar ushbu tovarlarni (xizmatlarni) sotib oluvchilarga hisobvaraq-fakturani taqdim etishi shart. Hisobvaraq-faktura quyidagi hollarda taqdim etilishi shart emas: sotilgan tovarlar (xizmatlar) uchun toʻlovlar naqd pulda yoki jismoniy shaxslarning bank kartalari, shuningdek, yuridik shaxslarning yoki yakka tartibdagi tadbirkorlarning milliy valyutadagi korporativ bank kartalari orqali amalga oshirilganda, nazorat-kassa texnikasi yoki virtual kassa cheki taqdim etilganda; xoʻjalik yurituvchi subyekt tomonidan aholi bilan pullik hisob-kitoblarni amalga oshirishda rasmiylashtiriladigan, qatʼiy hisobot beriladigan blankalar hisoblanadigan shakl boʻyicha kvitansiya taqdim etilganda. Kvitansiyalar soliq organlarida roʻyxatdan oʻtkazilgan holda faqat nazorat-kassa texnikasi taʼmirlashga topshirilganda yoki savdo shaxobchasida (xizmat koʻrsatish joyida) elektr energiyasi vaqtincha mavjud boʻlmagan hollarda qoʻllaniladi; tovarlar eksporti boʻyicha bojxona yuk deklaratsiyalari (keyingi oʻrinlarda — BYD) rasmiylashtirilganda; bank operatsiyalari mijozning shaxsiy hisobvaragʻidan koʻchirma hujjat berish bilan rasmiylashtirilganda; tovarlar tekinga ommaviy tarqatilganda; har qanday transport vositasi orqali yoʻlovchilarni tashishda yoʻl chiptalari (shu jumladan, elektron) rasmiylashtirilganda; koʻrsatilgan kommunal xizmatlar, aloqa xizmatlari uchun bank orqali buxgalteriya hisobini yuritishda asos boʻlib xizmat qiluvchi birlamchi hujjatlar qoʻllagan holda toʻlovlar amalga oshirilganda. Ushbu bandning ikkinchi qismi ikkinchi-toʻrtinchi xatboshilarida koʻrsatib oʻtilgan hujjatlar hisobvaraq-faktura oʻrnini bosadigan hujjatlar hisoblanadi. Quyidagi hollarda elektron hisobvaraq-faktura bilan elektron tovar-transport yuk xati birlashtirilgan holda rasmiylashtirilmaydi: tovarlar transport vositasidan foydalanmagan holda (shu jumladan, jamoat transportidan foydalangan holda) qoʻlda yoki maxsus qurilmalar (arava, eskalator va qonunchilik hujjatlariga koʻra davlat roʻyxatidan oʻtkazilmaydigan boshqa qurilmalar) yordamida tashilganda; yuk joʻnatuvchi tomonidan tovar yuklab joʻnatish bilan bir vaqtda realizatsiya qilinmaganda. 4. Hisobvaraq-faktura, agar ushbu Nizomning 5 — 7-bandlarida boshqacha tartib belgilanmagan boʻlsa, tovarlar joʻnatilgan (topshirilgan) yoki xizmatlar koʻrsatilgan kalendar sanada rasmiylashtirilib taqdim etiladi. 6. Elektr va (yoki) issiqlik energiyasi, suv, gaz, kommunal xizmatlar, aloqa xizmatlari, temir yoʻlda tashish, transport-ekspeditorlik xizmati realizatsiya qilinganda, quvurlar tizimi orqali yuklarni tashishga doir xizmatlar realizatsiya qilinganda, hisobvaraq-faktura kalendar oyning soʻnggi kunida mazkur oy davomida jami yetkazib berilgan tovarlar (koʻrsatilgan xizmatlar) hajmi boʻyicha bir marta taqdim etiladi. Bunda, hisobvaraq-faktura tovarlar (xizmatlar) realizatsiya qilingan oydan keyingi oyning oʻninchi kuniga qadar, tovarlar (xizmatlar) realizatsiya qilingan oyning oxirgi kunidagi sana bilan taqdim etiladi. 7. Obyektlar qurilishida, shu jumladan, obyektlarni foydalanish uchun tayyor holda qurishda, shuningdek, uzoq (bir soliq hisoboti davridan ortiq) texnologik davriylikdagi uzoq muddatli shartnomalar boʻyicha, agar tuzilgan uzoq muddatli shartnomalar shartlarida xizmatlarni har oyda topshirish nazarda tutilmagan boʻlsa, hisobvaraq-faktura har bir kalendar oyning oxirgi kuni taqdim etiladi. Uzoq muddatli shartnomaning kalendar oyning oxirida haqiqatda bajarilganligi hisobot davrida qilingan xarajatlar summasining shartnomani bajarish uchun ketadigan jami xarajatlar umumiy summasidagi solishtirma miqdorini hisob-kitob qilish asosida belgilanadi. Kalendar oyning oxiridagi daromad shartnoma boʻyicha qilingan xarajatlarning hisoblangan solishtirma miqdori va jami daromad summasining (shartnoma bahosining) hosilasi sifatida aniqlanadi. Bunda, hisobvaraq-faktura xizmatlar realizatsiya qilingan oydan keyingi oyning oʻninchi kuniga qadar, xizmatlar realizatsiya qilingan oyning oxirgi kunidagi sana bilan taqdim etiladi. 8. Hisobvaraq-fakturada tovarlarning (xizmatlarning) qiymati milliy valyutada, soʻmda koʻrsatiladi. Bunda, summa koʻrsatilayotganda butun sondan soʻng yuzdan birgacha yaxlitlanishi lozim boʻladi. 9. Qoʻshilgan qiymat soligʻi (keyingi oʻrinlarda-QQS) soliq toʻlovchilari sotib olingan va realizatsiya qilingan tovarlar (xizmatlar) boʻyicha hisobvaraq-fakturalar (hisobvaraq-faktura oʻrnini bosadigan hujjatlar) jurnalini (reyestrlarini) yuritishlari shart. Hisobvaraq-fakturalar (hisobvaraq-faktura oʻrnini bosadigan hujjatlar) reyestrlari Oʻzbekiston Respublikasi Soliq qoʻmitasi tomonidan tasdiqlangan tartibga muvofiq yuritiladi. Yuridik shaxslar va yakka tartibdagi tadbirkorlar milliy valyutadagi korporativ bank kartalari orqali toʻlovni amalga oshirgan holda, tovarlarni (xizmatlarni) sotib olgan QQS soliq toʻlovchilari onlayn nazorat-kassa texnikasi va virtual kassa cheklarini soliq toʻlovchining shaxsiy kabineti orqali qayd etib, xaridlarni hisobvaraq-fakturalar reyestriga kiritish hamda QQS summasini hisobga olish huquqiga ega boʻladi. Bunda xaridlarni hisobvaraq-fakturalar reyestriga kiritish muddati xaridlar amalga oshirilgan oydan keyingi oyning 10-sanasiga qadar amalga oshiriladi. 10. Agar ushbu Nizomning 12-bandida boshqacha tartib nazarda tutilmagan boʻlsa, hisobvaraq-fakturalar elektron shaklda rasmiylashtiriladi va ularning saqlanishi hamda hisobi yuritilishi elektron axborot tizimida amalga oshiriladi. Tovarlarni (xizmatlarni) sotib oluvchi faqat elektron shaklda qabul qilingan hisobvaraq-fakturalarda aks ettirilgan QQS summasini hisobga olishga haqli. Majburiy raqamli markirovkalanadigan mahsulotlarni realizatsiya qilishda markirovka kodi biriktirilmagan elektron hisobvaraq-fakturani rasmiylashtirishga yoʻl qoʻyilmaydi. 11. Elektron hisobvaraq-fakturalar axborot tizimida texnik nosozliklar yuzaga kelganda hisobvaraq-faktura qogʻoz shaklida rasmiylashtiriladi. Bunda, texnik nosozlik xizmat koʻrsatuvchi elektron hisobvaraq-faktura aylanish tizimi operatori tomonidan rasman tasdiqlangan boʻlishi lozim va hisobvaraq-fakturalar keyinchalik elektron hisobvaraq-fakturalarning axborot tizimidagi nosozliklar bartaraf etilgandan soʻng besh kun ichida elektron shaklda hisobvaraq-fakturaning qogʻoz shaklida koʻrsatilgan sana bilan kiritilishi shart. 12. Soliq toʻlovchilar tomonidan davlat siriga taalluqli boʻlgan xoʻjalik operatsiyalari amalga oshirilganda qogʻoz shaklda hisobvaraq-faktura rasmiylashtiriladi. 13. Hisobvaraq-faktura qogʻoz shaklda rasmiylashtirilsa kamida ikki nusxada tuziladi va ulardan biri tovarlarni (xizmatlarni) sotib oluvchiga taqdim etiladi. 14. Hisobvaraq-fakturada quyidagilar koʻrsatilishi shart: hisobvaraq-fakturaning tartib raqami; hisobvaraq-faktura ilova qilinadigan tovar joʻnatish (xizmatlarni koʻrsatish) hujjatning yoki shartnomaning raqami va sanasi; tovarlar (xizmatlar) realizatsiya qilingan sana; yetkazib beruvchining va tovarlarni (xizmatlarni) sotib oluvchining nomi, joylashgan joyi (pochta manzili) hamda soliq toʻlovchining identifikatsiya raqami, bank hisobvaragʻi va xizmat koʻrsatuvchi bank nomi hamda filliallararo ayriboshlash kodi (MFO); QQS roʻyxat raqami (QQS soliq toʻlovchisining shaxsiy roʻyxat raqami); Tovarlar (xizmatlar) yetkazib beruvchining (sotib oluvchining) QQS soliq toʻlovchisi boʻlmagan alohida boʻlinmasi orqali, yaʼni QQS markazlashgan tartibda yuqori turuvchi yuridik shaxs tomonidan toʻlanishi belgilangan holatlarda, yetkazib berilganda (koʻrsatilganda) yoki sotib olinganda hisobvaraq-fakturada QQS soliq toʻlovchisi boʻlgan yuqori turuvchi yuridik shaxsning rekvizitlaridan tashqari qoʻshimcha ravishda yetkazib beruvchining (sotib oluvchining) (QQS soliq toʻlovchisi boʻlmagan alohida boʻlinmaning) nomi hamda soliq toʻlovchining identifikatsiya raqami (mavjud boʻlsa) koʻrsatilishi shart. 141.Tovar-moddiy boyliklar yuklab joʻnatish bilan bir vaqtda realizatsiya qilingan hollarda, elektron hisobvaraq-faktura elektron tovar-transport yuk xati bilan birlashtirilgan holda rasmiylashtiriladi va quyidagi maʼlumotlar aks ettiriladi: ishtirokchilar (yuk tashuvchi, yukni oluvchi, haydovchi); manzillar (yukni joʻnatish va yetkazish manzillari); transport maʼlumotlari (davlat raqami va rusumi); yuk tashish narxi. 15. Hisobvaraq-faktura ushbu Nizomga 1-ilovada keltirilgan shaklga muvofiq quyidagi tartibda toʻldiriladi: Yetkazib beruvchi toifasi: □ Ishlab chiqaruvchi; □ Import qiluvchi; □ Ulgurji savdo; □ Chakana savdo; □ Vositachi; □ Xizmat koʻrsatuvchi; □ Boshqalar; Realizatsiya maqsadi: □ Oʻz ehtiyoji uchun; □ Tijorat maqsadida; □ Jismoniy shaxslarga ishtirokchilar tarkibidan chiqish, ustav fondidagi hissasini kamaytirish yoxud ishtirokchining ulushini qaytarib sotib olish hisobiga tovarlar (xizmatlar) berish; □ Jismoniy shaxslarga (dividendlarni tovar koʻrinishida olishda); □ Tovarlarni (xizmatlarni) tekinga berish (bunda tovarlarning (xizmatlarning) tannarxi yoki ularni sotib olish bahosi koʻrsatiladi); □ Yuridik shaxs tugatilganda hamda emitent tomonidan aksiyadordan ushbu emitent chiqargan aksiyalar qaytarib sotib olinganda aksiyadorga tovarlar (xizmatlar)ni berish; □ Tovarlarni yoki boshqa mol-mulkni qayta ishlab berish uchun berish; □ Tovarlarni (xizmatlarni) olish huquqini taqdim etuvchi vaucherlarni realizatsiya qilish yoki bepul berish; □ Asosiy vositalar va boshqa mol-mulklarni realizatsiya qilish; □ Korxona mol-mulkini majmua sifatida realizatsiya qilish. 1-ustunda — tovarlar (xizmatlar) nomi; 2-ustunda — raqamli markirovka mavjudligi; 3-ustunda — tovarlarning (xizmatlarning) Yagona elektron milliy katalogi boʻyicha identifikatsiya kodi; 4-ustunda — tovarlar (xizmatlar) shtrix kodi; 5-ustunda — tovar (xizmat) oʻlchov birliklari. Koʻrsatkich mavjud boʻlmaganda ustun toʻldirilmaydi; 6-ustunda — oʻlchov birligidan kelib chiqib realizatsiya qilingan tovarlar miqdori (koʻrsatilgan xizmatlar hajmi). Koʻrsatkich mavjud boʻlmaganda ustun toʻldirilmaydi; 7-ustunda — QQSni hisobga olmagan holda tovar (xizmat) oʻlchov birligiga toʻgʻri keladigan narx (tarif); 8-ustunda — realizatsiya qilingan tovarlar, koʻrsatilgan xizmatlar jami sonining (hajmining) aksiz soligʻini qoʻshgan holdagi (QQSsiz) qiymati; 9-ustunda — QQS stavkasi; 10-ustunda — tovarlarni (xizmatlarni) sotib oluvchiga taqdim etiladigan QQS summasi. QQS toʻlovchilari hisoblanmagan yoki realizatsiya qilish boʻyicha aylanmasi QQSdan ozod etiladigan tovarlarni (xizmatlarni) realizatsiya qiluvchilar tomonidan 9-ustunda “Qoʻshilgan qiymat soligʻisiz” yoki “QQSsiz” yozuvi qayd etiladi; 11-ustunda — realizatsiya qilingan tovarlarning (xizmatlarning) QQSni qoʻshgan holdagi jami qiymati. Yakunlovchi satrda — tovarlar realizatsiya qilinganda hisobvaraq-fakturada markirovkalash kodlari biriktirilishi shart. Aksiz soligʻi toʻlovchilari hisobvaraq-fakturada aksiz soligʻi stavkasi va aksiz soligʻi summasini koʻrsatishlari shart. Tovarlar (xizmatlar) budjet tashkilotlariga yetkazib berilganda hisobvaraq-fakturada birja savdosining lot raqami koʻrsatilishi shart. Elektron hisobvaraq-fakturalar toʻgʻri shakllanishi maqsadida sonlarni yaxlitlash butun sondan keyin 10 tagacha son chegarasida amalga oshirilishi kerak. 16. Dori vositalari realizatsiya qilinganda ushbu Nizomga 2-ilovadagi shaklda hisobvaraq-faktura taqdim etiladi. 17. Hisobvaraq-faktura quyidagi tartibda toʻldiriladi: 1-ustunda — tovarlar nomi; 2-ustunda — tovarlarning (xizmatlarning) Yagona elektron milliy katalogi boʻyicha identifikatsiya kodi; 3-ustunda — dori vositasining retseptsiz yoki shifokor retsepti boʻyicha berilishi toʻgʻrisidagi axborot; 4-ustunda — tovarlarning seriyasi; 5-ustunda — tovar oʻlchov birliklari; 6-ustunda — retsept bilan beriladigan dori vositalarni har bir oʻlchov birligiga sotib olish narxi (bazaviy narx) yoki sotishning asosiy bahosi (QQSni hisobga olmagan holda); 7-ustunda — asosiy bahodan oʻsib boruvchi yakun bilan foiz koʻrinishidagi savdo qoʻshimchasi (ustamasi). Agar bir nechta ulgurji savdo tashkilotlari retsept bilan beriladigan dori vositalarini yetkazib berishda ishtirok etayotgan boʻlsa, savdo qoʻshimchasi (ustamasi) umumiy holda aniqlanadi; 8-ustunda — oʻlchov birligidan kelib chiqib miqdor (hajm); 9-ustunda — QQSni hisobga olmagan holda savdo qoʻshimchasini (ustamasini) hisobga olgan holda retsept bilan beriladigan dori vositalarining narxi; 10-ustunda — realizatsiya qilingan tovarlar, koʻrsatilgan xizmatlar jami sonining (hajmining) aksiz soligʻini qoʻshgan holdagi (QQSsiz) qiymati. 11-ustunda — QQS stavkasi; 12-ustunda — tovarlarni sotib oluvchiga taqdim etiladigan QQS summasi; QQS toʻlovchilari hisoblanmagan yoki realizatsiya qilish boʻyicha aylanmasi QQSdan ozod etiladigan tovarlarni realizatsiya qiluvchilar tomonidan 12-ustunda “Qoʻshilgan qiymat soligʻisiz” yoki “QQSsiz” yozuvi qayd etiladi; 13-ustunda — realizatsiya qilingan tovarlarning QQSni qoʻshgan holdagi jami qiymati; yakunlovchi satrda — 10, 12 va 13-ustunlar boʻyicha summalar jamlanadi. Markirovkalanadigan tovarlar realizatsiya qilinganda hisobvaraq-fakturada markirovkalash kodi koʻrsatiladi. Tovarlar (xizmatlar) budjet tashkilotlariga yetkazib berilganda hisobvaraq-fakturada birja savdosining lot raqami koʻrsatilishi shart. Retseptsiz beriladigan dori vositalari realizatsiyasida 6 va 7-ustunlardagi maʼlumotlar toʻldirilmaydi. 171. 2024-yil 1-oktabrdan boshlab budjet tizimi budjetlari hisobidan bajarilgan qurilish-montaj ishlari topshirilganda ushbu Nizomga 3-ilovadagi shaklda hisobvaraq-faktura taqdim etiladi. 172. Hisobvaraq-faktura quyidagi tartibda toʻldiriladi: 1-ustunda — tartib raqami; 2-ustunda — normativ shifr raqami (SHNQga koʻra); 3-ustunda — ish turi nomi; 4-ustunda — mahsulotlarning (tovar va xizmatlarning) Yagona elektron milliy katalogi boʻyicha identifikatsiya kodi; 5-ustunda — oʻlchov birligi; 6-ustunda — jami ish hajmlari va xarajatlarning haqiqiy koʻrsatkichlari; 7-ustunda — joriy yildagi ishlab chiqarish grafigi boʻyicha ish hajmlari va xarajatlarning haqiqiy koʻrsatkichlari; 8-ustunda — jami shartnomaviy narx qiymati; 9-ustunda — joriy yilda shartnomaviy narx qiymati; 10-ustunda — ishning boshlangan davridan buyon bajarilgan ishlarning fizik koʻrsatkichlari; 11-ustunda — ishning boshlangan davridan buyon bajarilgan ishlarning umumiy ishga nisbatan foiz hisobidagi ulushi; 12-ustunda — ishning boshlangan davridan buyon bajarilgan ishlarning shartnomaviy narxi; 13-ustunda — joriy yilning hisobot davri boshidan buyon bajarilgan ishlarning fizik koʻrsatkichlari; 14-ustunda — joriy yilning hisobot davri boshidan buyon bajarilgan ishlarning umumiy ishga nisbatan foiz hisobidagi ulushi; 15-ustunda — joriy yilning hisobot davri boshidan buyon bajarilgan ishlarning shartnomaviy narxi; 16-ustunda — joriy oyda bajarilgan ishlarning fizik koʻrsatkichlari; 17-ustunda — joriy oyda bajarilgan ishlarning umumiy ishga nisbatan foiz hisobidagi ulushi; 18-ustunda — joriy oyda bajarilgan ishlarning shartnomaviy narxi; yakunlovchi uchta satrlarda — 6 — 9, 12, 15 va 18-ustunlar boʻyicha summalar, qoʻshilgan qiymat soligʻi miqdori hamda qoʻshilgan qiymat soligʻini qoʻshgan holdagi jami qiymatlar alohida koʻrsatiladi. 173. Hisobvaraq-faktura va elektron tovar-transport yuk xati birlashtirilgan holda, ushbu Nizomga 4-ilovada keltirilgan shaklga muvofiq toʻldiriladi. 174. Dori vositalari va tibbiy buyumlarni yuklab joʻnatish bilan bir vaqtda realizatsiya qilingan hollarda, elektron hisobvaraq-faktura va elektron tovar-transport yuk xati birlashtirilgan holda, ushbu Nizomga 5-ilovadagi shaklga muvofiq toʻldiriladi. 175. Birlashtirilgan holdagi hisobvaraq-faktura va elektron tovar-transport yuk xati ushbu Nizomning 14 va 15-bandlarida koʻrsatilgan maʼlumotlarga qoʻshimcha ravishda quyidagi tartibda toʻldiriladi: transport turi (avtomobil, temir yoʻl, havo, suv) tanlanadi; “Yuk tashuvchi” katakchasiga yuk tashuvchi nomi hamda soliq toʻlovchining identifikatsiya raqami (STIR)/jismoniy shaxsning shaxsiy identifikatsiya raqami (JSHSHIR) kiritiladi; transport turidan kelib chiqib, transport vositalari toʻgʻrisidagi maʼlumotlar (avtomobil, tirkama, yarim tirkama davlat raqami va rusumi, vagon raqami va turi (yopiq, yarim ochiq, platforma, sisterna va boshqalar), havo kemasi raqami va rusumi, kema raqami va rusumi) kiritiladi. Bunda yuk tashuvchiga tegishli avtotransport vositalari roʻyxati elektron tovar-transport yuk xati tizimini Ichki ishlar vazirligi Jamoat xavfsizligi departamenti Yoʻl harakati xavfsizligi xizmatining yagona avtomatlashtirilgan axborot tizimiga integratsiya qilish orqali avtomatik tarzda shakllantiriladi; haydovchi va yukni yetkazib beruvchi masʼul shaxs haqidagi maʼlumotlar (F.I.O. va JSHSHIR) kiritiladi; yuk tashilayotgan transport turidan kelib chiqib, “Yuklash manzili” va “Yukni yetkazish manzili” toʻldiriladi; agar qoʻshimcha yuklash yoki yetkazish manzillari mavjud boʻlsa, qoʻshish (+) tugmasi orqali amalga oshiriladi. Yuk tashishning xususiyatlaridan kelib chiqib, quyidagi maʼlumotlar ixtiyoriy ravishda toʻldirilishi mumkin: yukni yetkazib berish ekspeditor tomonidan amalga oshirilgan taqdirda, “Yukni yetkazib beruvchi” katakchasiga yukni yetkazib beruvchining nomi hamda STIR/JSHSHIR kiritiladi; mijozning STIR/JSHSHIRi kiritiladi hamda tuzilgan “Shartnoma raqami va sanasi” toʻldiriladi (yuk ekspeditor tomonidan yetkazib berilgan taqdirda); buyurtmachining STIR/JSHSHIRi kiritiladi hamda yuk tashuvchi va buyurtmachi oʻrtasida tuzilgan “Shartnoma raqami va sanasi” toʻldiriladi (yuk tashish xizmati yuk tashish shartnomasi asosida boshqa (yuk joʻnatuvchi, yuk oluvchi va ekspeditordan tashqari) yuridik yoki jismoniy shaxs tomonidan koʻrsatilgan taqdirda); yuklash va yetkazish manzilining oraliq masofasi (km) toʻldiriladi; yuk tashish narxi kiritiladi (yuk tashish xizmati yuk tashish shartnomasi asosida boshqa yuridik yoki jismoniy shaxs tomonidan koʻrsatilgan taqdirda). 176. Ishlab chiqarish zarurati yuzasidan soliq toʻlovchilarning talablaridan kelib chiqib, birlashtirilgan elektron hisobvaraq-faktura va elektron tovar-transport yuk xatida ixtiyoriy toʻldirilishi lozim boʻlgan maʼlumotlar qoʻshimcha kiritilishi mumkin. 18. Vositachi tomonidan komitentning manfaatida vositachilik xizmatlarini koʻrsatish bilan bogʻliq shartnoma asosida tovarlar (xizmatlar) realizatsiya qilinganda vositachi (ishonchli vakil) sotib oluvchiga (komitentga) ushbu Nizomga 1 va 2-ilovalardagi hisobvaraq-faktura shakllarining jadval qismi 1-ustunidan avval 1a-“Komitentning (Yetkazib beruvchining) nomi”, 1b-“Komitentning (Yetkazib beruvchining) STIRi”, 1v-“QQS raqami” qoʻshimcha ustunlarni kiritgan holda hisobvaraq-faktura taqdim etishi shart. Hisobvaraq-faktura shakli ushbu Nizomning 2 va 3-boblarida belgilangan tartibda toʻldiriladi. 19. Tovarlar (xizmatlar) komitentning topshirigʻi asosida realizatsiya qilinganda vositachi oʻzining nomidan ikki nusxada hisobvaraq-faktura taqdim etadi. Bunda “Yetkazib beruvchi” satrida qoʻshimcha ravishda “Vositachi” soʻzi koʻrsatiladi. Hisobvaraq-fakturaning 1a, 1b, 1v-ustunlarida mos ravishda komitentning nomi, STIR va QQS raqamini koʻrsatadi. 20. Tovarlarni (xizmatlarni) topshiriq shartnomasi boʻyicha realizatsiya qilishda ishonchli vakil sotib oluvchi nomiga topshiriq beruvchi nomidan hisobvaraq-faktura taqdim etadi. Hisobvaraq-fakturada topshiriq beruvchi va sotib oluvchining rekvizitlaridan tashqari ishonchli vakilning rekvizitlari ham koʻrsatilishi lozim. Hisobvaraq-faktura uch nusxada taqdim etiladi. Birinchi nusxa sotib oluvchiga, ikkinchisi topshiriq beruvchiga yuboriladi, uchinchisi ishonchli vakilda saqlanadi. 21. Komitentga (topshiriq beruvchiga) tegishli tovarlar (xizmatlar) realizatsiyasini amalga oshiruvchi vositachi (ishonchli vakil), ushbu tovarlar (xizmatlar)ni sotib oluvchiga taqdim etilgan hisobvaraq-fakturalarni taqdim etilgan hisobvaraq-fakturalar hisobi jurnalida saqlaydi. Koʻrsatib oʻtilgan hisobvaraq-fakturalarga tartib raqamlari vositachi (ishonchli vakil) tomonidan xronologik tartibda beriladi. Bunda mazkur hisobvaraq-fakturalar Sotish reyestrida roʻyxatdan oʻtkazilmaydi va vositachi (ishonchli vakil) tomonidan taqdim etilgan hisobvaraq-fakturada koʻrsatilgan QQS summasi hisoblab chiqarilmaydi. 22. Tovarlarni (ishlarni, xizmatlarni) topshiriq shartnomasi boʻyicha ishonchli vakil orqali olishda topshiriq beruvchi uchun sotib olingan tovarlar (xizmatlar) boʻyicha QQSni hisobga olish uchun asos boʻlib topshiriq beruvchi nomiga sotuvchi tomonidan taqdim etilgan hisobvaraq-faktura hisoblanadi. 23. Vositachilik shartnomasi boʻyicha komitent uchun tovarlar (xizmatlar) olinayotganda sotuvchi hisobvaraq-fakturani vositachining nomiga taqdim etadi. 24. Vositachi komitent uchun sotib olingan tovarlar (xizmatlar) boʻyicha komitentga sotuvchidan olingan hisobvaraq-fakturadagi koʻrsatkichlarni aks ettirilgan holda u tomonidan taqdim etiladigan xronologik tartibda raqamlangan hisobvaraq-faktura taqdim etadi (sotuvchidan olingan hisobvaraq-fakturani oʻz nomidan komitent nomiga qayta taqdim etadi). Bunda “Yetkazib beruvchi” satrida qoʻshimcha ravishda “Vositachi” nomi koʻrsatiladi. Hisobvaraq-fakturaning 1a, 1b, 1v-ustunlarida mos ravishda tovarlarni (xizmatlar)ni yetkazib beruvchining (sotuvchining) nomi, STIR va QQS raqamini koʻrsatadi. 25. Komitentga taqdim etilgan hisobvaraq-faktura vositachining Taqdim etilgan hisobvaraq-fakturalar hisobi jurnalida saqlanadi. Koʻrsatib oʻtilgan hisobvaraq-fakturalar vositachi tomonidan xronologik tartibda raqamlanadi. Bunda ushbu hisobvaraq-fakturalar vositachining Sotish reyestrida roʻyxatdan oʻtkazilmaydi va vositachi tomonidan taqdim etilgan hisobvaraq-fakturada koʻrsatilgan QQS summasi hisoblab chiqarilmaydi. 26. Tovarlar (xizmatlar)ni sotuvchidan olingan komitent uchun moʻljallangan hisobvaraq-fakturalar vositachining Olingan hisobvaraq-fakturalar hisobi jurnalida saqlanadi. Bunda ushbu hisobvaraq-fakturalar vositachining Sotib olish reyestrida roʻyxatdan oʻtkazilmaydi va ushbu hisobvaraq-fakturada ajratilgan QQS summasi vositachi tomonidan hisobga olinmaydi. 27. Vositachi (ishonchli vakil) komitentga (topshiriq beruvchiga) vositachilik (topshiriq) shartnomasini bajarish boʻyicha oʻzining haqi summasiga alohida hisobvaraq-faktura taqdim etadi. Ushbu hisobvaraq-faktura vositachi (ishonchli vakil) tomonidan Sotish reyestrida, komitent (topshiriq beruvchi) tomonidan esa Sotib olish reyestrida roʻyxatdan oʻtkaziladi. Vositachi (ishonchli vakil) hisobvaraq-fakturaga qoʻshimcha ravishda komitent (topshiriq beruvchi) tomonidan imzolangan xizmat koʻrsatish toʻgʻrisidagi dalolatnomani rasmiylashtirishi lozim. 28. Vositachi (ishonchli vakil) komitentning (topshiriq beruvchining) manfaatida vositachilik xizmatlarini koʻrsatish bilan bogʻliq shartnoma asosida amalga oshiriladigan tovarlarni (xizmatlarni) realizatsiya qilish va (yoki) sotib olish operatsiyalari boʻyicha unga birlamchi hujjatlar uchun qonunchilik hujjatlari bilan belgilangan vositachi (ishonchli vakil) va komitentning (topshiriq beruvchining) barcha rekvizitlariga ega boʻlgan hisobotni taqdim etadi. Vositachining (ishonchli vakilning) hisobotiga quyidagi maʼlumotlar kiritilgan boʻlishi lozim: tegishli QQS summasi ajratilgan holda vositachi (ishonchli vakil) tomonidan realizatsiya qilingan (sotib olingan) tovarlar (xizmatlar) miqdori va qiymati. Bunda hisobotga vositachi (ishonchli vakil) tomonidan tovarlar (xizmatlar) komitentning (topshiriq beruvchining) manfaatida realizatsiya qilinganligini (sotib olinganligini) tasdiqlovchi shartnomalar, hisobvaraq-fakturalar, dalolatnomalar va boshqa hujjatlarning nusxalari ilova qilingan boʻlishi lozim; vositachi (ishonchli vakil) tomonidan amalga oshirilgan ishlar boʻyicha komitent (topshiriq beruvchi) tomonidan qoplanishi lozim boʻlgan xarajatlarning qiymati. Komitent (topshiriq beruvchi) tomonidan qoplanishi lozim boʻlgan xarajatlarga vositachi (ishonchli vakil) tomonidan amalga oshiriladigan harakatlarni (operatsiyalarni) komitent (topshiriq beruvchi) oʻzi bajargan taqdirda yuzaga kelishi mumkin boʻlgan, vositachi (ishonchli vakil) tomonidan uchinchi shaxslarga vositachilik xizmatlarini koʻrsatish shartnomasi boʻyicha topshiriqni bajarish munosabati bilan (tovarlar (xizmatlar) uchun haq toʻlash, soliqlar va boshqa majburiy toʻlovlarni toʻlash) toʻlangan mablagʻlar taalluqli. Bunda vositachi (ishonchli vakil) agar qonunchilik hujjatlarida yoki vositachilik (topshiriq) shartnomasida boshqacha qoida belgilangan boʻlmasa komitentning (topshiriq beruvchining) mol-mulkini oʻzida saqlash boʻyicha xarajatlarni qoplatishga haqli emas. Hisobotga ushbu xarajatlarning yuzaga kelishi va toʻlanganligini tasdiqlovchi birlamchi hujjatlar ilova qilingan boʻlishi shart. Vositachi (ishonchli vakil) tomonidan komitent (topshiriq beruvchi) uchun amalga oshirilgan xarajatlarni tasdiqlovchi hujjatlar mavjud boʻlsa, komitent (topshiriq beruvchi) ushbu summalarni oʻz xarajatlari tarkibiga kiritishga va QQSni hisoblab chiqarish paytida tegishli QQS summasini hisobga olish huquqiga ega; shartnoma shartlariga muvofiq vositachining (ishonchli vakilning) (agar vositachi (ishonchli vakil) QQS soliq toʻlovchisi boʻlsa) QQSni oʻz ichiga oluvchi haqi summasi; komitentdan (topshiriq beruvchidan) olingan avanslar summasi; vositachilik (topshiriq) shartnomasini bajarish bilan bogʻliq vositachiga (ishonchli vakilga) toʻlanishi lozim boʻlgan summa. Vositachining (ishonchli vakilning) hisobotiga shartnomada nazarda tutilgan boshqa maʼlumotlar ham kiritilishi mumkin. 29. Hisobotni taqdim etish muddati vositachi (ishonchli vakil) tomonidan komitentning (topshiriq beruvchining) manfaatida tovarlar (xizmatlar) realizatsiya qilingan (sotib olingan) oy tugaganidan soʻng besh ish kunidan oshmasligi lozim. 30. Vositachi (ishonchli vakil) komitentga tegishli boʻlgan tovarlarni (xizmatlarni) realizatsiya qilish boʻyicha operatsiyalarni amalga oshirishda komitent (topshiriq beruvchi) vositachidan (ishonchli vakildan) olingan hisobot asosida besh ish kuni davomida vositachining (ishonchli vakilning) nomiga sanasi, shuningdek, vositachi (ishonchli vakil) tomonidan sotib oluvchiga taqdim etilgan hisobvaraq-fakturaning koʻrsatkichlari aks ettirilgan hisobvaraq-faktura taqdim etadi. Bunda “Yetkazib beruvchi” satriga qoʻshimcha ravishda “Komitent” (“Topshiriq beruvchi”) nomi koʻrsatiladi. 31. Komitent (topshiriq beruvchi) tomonidan vositachiga (ishonchli vakilga) taqdim etilgan hisobvaraq-faktura komitent (topshiriq beruvchi) tomonidan xronologik tartibda raqamlanadi. Komitent (topshiriq beruvchi) tomonidan vositachiga (ishonchli vakilga) taqdim etilgan hisobvaraq-faktura komitentning (topshiriq beruvchining) Sotish reyestrida roʻyxatdan oʻtkaziladi. 32. Agar vositachilik (topshiriq) shartnomasiga asosan komitent (topshiriq beruvchi) vositachi (ishonchli vakil) tomonidan uning topshirigʻini bajarish bilan bogʻliq xarajat qilingan mablagʻlarni qoplashi lozim boʻlsa, ushbu xarajatlar boʻyicha hisobvaraq-fakturalar hisobi ushbu Nizomning 22 — 26-bandlariga muvofiq amalga oshirilishi lozim. 33. Vositachining (ishonchli shaxsning) hisobotiga asosan komitent (topshiriq beruvchi) tomonidan qoplanishi lozim boʻlgan mablagʻlar, vositachi (ishonchli vakil) tomonidan oʻzining haqi summasiga taqdim etiladigan hisobvaraq-fakturaga ilova qilinadigan xizmatlar koʻrsatish toʻgʻrisidagi dalolatnomada koʻrsatiladi. Bunda vositachi (ishonchli vakil) tomonidan oʻzining haqi summasiga taqdim etiladigan hisobvaraq-fakturada komitent (topshiriq beruvchi) tomonidan qoplanishi lozim boʻlgan summa koʻrsatilmaydi. 34. Transport-ekspeditorlik xizmatlarini koʻrsatish shartnomasiga muvofiq mijozning ekspeditorlik topshirigʻini bajarayotgan yuridik shaxs, hisobvaraq-fakturani rasmiylashtirish va hisobini yuritishda, agar mazkur yuridik shaxs mijoz nomidan ish yuritayotgan boʻlsa, topshiriq shartnomasi boʻyicha hisobvaraq-faktura hisobini yuritish qoidalarini qoʻllaydi yoki agar oʻz nomidan ish yuritayotgan boʻlsa, vositachilik shartnomasi boʻyicha hisobvaraq-faktura hisobini yuritish qoidalarini qoʻllaydi. 35. Mijozning ekspeditorlik topshirigʻini bajarayotgan ekspeditor transport-ekspeditorlik xizmatlarini koʻrsatish shartnomasini bajarish boʻyicha tashuvchilardan va boshqa kontragentlardan olingan hisobvaraq-fakturalarni mijozga oʻzining nomidan qayta taqdim etadi. Bunda u tashuvchilar va kontragentlarning hisobvaraq-fakturalarida koʻrsatilgan koʻrsatkichlarni aks ettiradi. Ekspeditor ushbu hisobvaraq-fakturalarni Sotib olish reyestri va Sotish reyestrlarida roʻyxatdan oʻtkazmaydi. 36. QQS toʻlovchisi boʻlmagan, biroq QQS toʻlovchisi boʻlgan komitentning QQS solinadigan tovarlarini (xizmatlarini) realizatsiya qilishda oʻz nomidan hisobvaraq-faktura taqdim etuvchi vositachi, sotib oluvchi nomiga taqdim etilayotgan hisobvaraq-fakturada komitentning tovarlar (xizmatlar)ni realizatsiya qilish aylanmasidan hisoblab chiqarilgan QQS summasini ajratib koʻrsatadi. 37. QQS soliq toʻlovchisi boʻlib QQS soliq toʻlovchisi boʻlmagan komitentning tovarlarini (xizmatlarini) realizatsiya qilishda oʻz nomidan hisobvaraq-faktura taqdim etuvchi vositachi, sotib oluvchi nomiga taqdim etilayotgan hisobvaraq-fakturada QQS summasini koʻrsatmaydi va “Qoʻshilgan qiymat soligʻisiz” yoki “QQSsiz” yozuvi qayd etiladi. 38. Komitent (topshiriq beruvchi) uchun realizatsiya qilish joyi Oʻzbekiston Respublikasi hududi boʻlgan norezident tomonidan koʻrsatiladigan xizmatlar olinganda komitentning (topshiriq beruvchining) nomiga hisobvaraq-faktura ushbu Nizomning 22 — 26-bandlarida nazarda tutilgan tartibda rasmiylashtiradi. 39. Norezident (Oʻzbekiston Respublikasida doimiy muassasa orqali faoliyatni amalga oshirmaydigan chet el yuridik shaxsi) tomonidan koʻrsatilgan xizmatlar boʻyicha Oʻzbekiston Respublikasi hududida toʻlanishi lozim boʻlgan QQS summasi, budjetga komitent (topshiriq beruvchi) tomonidan, agar vositachilik (topshiriq) shartnomasida ushbu majburiyat bevosita vositachiga (ishonchli vakilga) yuklatilgan boʻlsa, u tomonidan toʻlanishi mumkin. Komitent (topshiriq beruvchi) vositachiga (ishonchli vakilga) taqdim etilgan toʻlov hujjatlari asosida toʻlangan QQS summasini qoplab beradi. Norezident tomonidan bajarilgan xizmatlar boʻyicha toʻlangan QQS summasi budjetga toʻlanishi lozim boʻlgan QQS hisob-kitobida komitent (topshiriq beruvchi) tomonidan Soliq kodeksining 37-bobida nazarda tutilgan tartibda hisobga olinadi. 40. Tovarlarni (xizmatlarni) yetkazib beruvchi tomonidan quyidagi hollarda realizatsiya qilingan tovarlarning (xizmatlarning) yetkazib berish qiymatiga uni koʻpaytirishga (kamaytirishga) qaratilgan tuzatish kiritilgan taqdirda, ushbu tovarlarni (xizmatlarni) oluvchi tomonidan tasdiqlanadigan qoʻshimcha hisobvaraq-faktura tuziladi: tovarlar toʻliq yoki qisman qaytarilganda; koʻrsatilgan xizmatlardan voz kechilganda; bitim shartlari oʻzgarganda, shu jumladan, joʻnatilgan tovarlarning, koʻrsatilgan xizmatlarning narxi va (yoki) soni (hajmi) oʻzgarganda; tovarlarni (xizmatlarni) sotuvchi tomonidan chegirmalar berilganda. Ushbu bandda nazarda tutilgan tuzatish kiritish, agar siylovlar berish shartlari shartnoma shartlarida yoki soliq toʻlovchining narx (tarif) siyosatida nazarda tutilgan boʻlsa, ilgari amalga oshirilgan tovarlarni (xizmatlarni) yetkazib berish boʻyicha soliq bazasini kamaytiradi. Bunday shartlar tovarlar yetkazib berish (xizmatlar koʻrsatish) shartnomasining muayyan shartlarini xaridor tomonidan bajarishni, shu jumladan, tovarlarning (xizmatlarning) muayyan hajmini olishni va muddatidan oldin haq toʻlashni nazarda tutishi mumkin. Ushbu bandda koʻrsatib oʻtilgan holatlarda qoʻshimcha hisobvaraq-faktura mazkur holatlar roʻy bergan sanada rasmiylashtiriladi va taqdim etiladi. 41. Qoʻshimcha hisobvaraq-faktura tuzatish kiritilayotgan hisobvaraq-fakturalar boʻyicha, ular taqdim etilgan sanadan boshlab bir yillik muddat doirasida hamda kafolat muddati belgilangan tovarlar (xizmatlar) boʻyicha — kafolat muddati doirasida rasmiylashtirilishi mumkin. 42. Qoʻshimcha hisobvaraq-faktura quyidagilarni oʻz ichiga olishi lozim: hisobvaraq-faktura qoʻshimcha ekanligi toʻgʻrisida belgi; qoʻshimcha hisobvaraq-fakturaning tartib raqami va yozib berilgan sanasi; tuzatish kiritilayotgan hisobvaraq-fakturaning raqami va sanasi; narxlarga tuzatish kiritish miqdori (ijobiy yoki salbiy), yetkazib berishning QQSni hisobga olmagan holdagi qiymati; QQS summasiga tuzatish kiritish miqdori (ijobiy yoki salbiy). 43. Tovarlarni (xizmatlarni) yetkazib beruvchi tomonidan qoʻshimcha hisobvaraq-faktura rasmiylashtirilgan holda soliq bazasiga tuzatishlar kiritish amalga oshirilganda oluvchi yetkazib beruvchi tomonidan rasmiylashtirilgan qoʻshimcha hisobvaraq-faktura asosida u tomonidan ilgari hisobga olish uchun qabul qilingan QQS summasiga tegishli tartibda tuzatish kiritadi. 44. Ushbu Nizomning 40-bandida qayd etilgan holatlardan tashqari quyidagi holatlarda ilgari yozib berilgan hisobvaraq-faktura bekor qilinadi va uning oʻrniga oluvchi tomonidan tasdiqlanadigan tuzatilgan hisobvaraq-faktura rasmiylashtiriladi: xatolarni tuzatish natijasida soliq bazasi oʻzgargan taqdirda; ilgari yozib berilgan hisobvaraq-fakturaga oʻzgartish va (yoki) qoʻshimchalar kiritish zarur boʻlganda. 45. Tuzatilgan hisobvaraq-faktura Oʻzbekiston Respublikasi Soliq kodeksining 88-moddasiga asosan daʼvo qilish muddatlari davomida rasmiylashtiriladi. 46. Tuzatilgan hisobvaraq-faktura quyidagilarni oʻz ichiga olishi lozim: hisobvaraq-faktura tuzatilgan ekanligi toʻgʻrisida belgi; tuzatilgan hisobvaraq-faktura tartib raqami va sanasi. Bunda tuzatilgan hisobvaraq-fakturaning raqami va sanasi tuzatish kiritilayotgan ilgari rasmiylashtirilgan hisobvaraq-fakturaning raqami va sanasi bilan bir xil boʻladi. Tuzatilgan hisobvaraq-faktura rasmiylashtirilishi natijasida avval taqdim etilgan soliq hisobotlariga oʻzgartirish kiritilishi shart boʻlgan hollarda, tuzatilgan hisobvaraq-faktura tegishli boʻlgan soliq davri boʻyicha, aniqlashtirilgan soliq hisobotlari taqdim etiladi. 47. Ushbu Nizom kuchga kirishidan oldin rasmiylashtirilgan hisobvaraq-fakturalarga qoʻshimcha yoki tuzatilgan hisobvaraq-faktura mazkur Nizomga asosan taqdim etiladi. 48. Ijaraga beruvchi tomonidan yetkazib beruvchilardan olingan elektr va (yoki) issiqlik energiyasi, suv, gaz, kommunal xizmatlar, aloqa xizmatlari ijaraga oluvchilarga beriladi. 49. Agar ijara shartnomasiga muvofiq elektr va (yoki) issiqlik energiyasi, suv, gaz, kommunal xizmatlar, aloqa xizmatlarining qiymati ijara haqi summasiga kiritilmagan holda ijaraga oluvchi tomonidan isteʼmol qilingan xizmatlar miqdorida qoplanishi lozim boʻlsa, ijaraga beruvchi tomonidan ijaraga oluvchi nomiga taqdim etiladigan hisobvaraq-fakturada alohida qatorlarda quyidagilar aks ettiriladi: ijara shartnomasiga muvofiq QQS summasi ajratib koʻrsatilgan holda (agar ijaraga beruvchi QQS toʻlovchisi boʻlsa) ijara haqi summasi; ijaraga oluvchi tomonidan isteʼmol qilingan kommunal xizmatlar, elektr energiyasi, aloqa xizmatlari uchun ushbu xizmatlar qiymatiga toʻgʻri keluvchi QQS summasi ajratilgan holda qoplanishi lozim boʻlgan summa. 50. Ijara shartnomasiga muvofiq qiymati ijaraga oluvchi tomonidan qoplanishi lozim boʻlgan elektr va (yoki) issiqlik energiyasi, suv, gaz, kommunal xizmatlar, aloqa xizmatlari uchun ijaraga beruvchi tomonidan toʻlangan (toʻlanishi lozim boʻlgan) summalar ijaraga beruvchining xarajatlari hisoblanmaydi va ushbu xizmatlar boʻyicha QQS summasi ijaraga beruvchi tomonidan hisobga olinmaydi. Ijaraga oluvchidan elektr va (yoki) issiqlik energiyasi, suv, gaz, kommunal xizmatlar, aloqa xizmatlari isteʼmoli uchun olingan qoplash summasi ijaraga beruvchining daromadi hisoblanmaydi. 51. Elektr va (yoki) issiqlik energiyasi, suv, gaz, kommunal xizmatlar, aloqa xizmatlarining ijaraga oluvchi tomonidan ijaraga beruvchiga qoplab beriladigan qiymati ijaraga oluvchining xarajatlari hisoblanadi va ular boʻyicha QQS summasi ijaraga oluvchi tomonidan Oʻzbekiston Respublikasi Soliq kodeksining 37-bobida nazarda tutilgan tartibda hisobga olinadi. Ijaraga oluvchiga elektr va (yoki) issiqlik energiyasi, suv, gaz, kommunal xizmatlar, aloqa xizmatlari boʻyicha QQS summasini hisobga olish uchun ijaraga beruvchidan olingan ijaraga oluvchi tomonidan isteʼmol qilingan xizmatlarning QQSni hisobga olgan holda qoplash summasi alohida qatorda koʻrsatib oʻtilgan hisobvaraq-faktura asos hisoblanadi. 52. Agar tovarlar (xizmatlar) tekinga berilsa (koʻrsatilsa), yakunlovchi satrda “toʻlovsiz” degan yozuv kiritiladi. Agar tovarlar (xizmatlar) ustav kapitaliga qoʻyilma sifatida berilsa (koʻrsatilsa), yakuniy satrda “ustav fondiga (ustav kapitaliga) qoʻyilma” yozuvi kiritiladi. 53. Tovarlar (xizmatlar) oddiy shirkat shartnomasiga (birgalikdagi faoliyat toʻgʻrisidagi shartnomaga) koʻra qoʻyilma sifatida berilsa (koʻrsatilsa), yakuniy satrda “oddiy shirkat shartnomasiga (birgalikdagi faoliyat toʻgʻrisidagi shartnomaga) koʻra qoʻyilma” yozuvi kiritiladi. Oddiy shirkat shartnomasiga (birgalikdagi faoliyat toʻgʻrisidagi shartnomaga), konsessiya bitimiga yoki mol-mulkni ishonchli boshqarish shartnomasiga muvofiq tovarlarni (xizmatlarni) realizatsiya qilishda shirkatning ishonchli shaxsi, konsessioner yoki ishonchli boshqaruvchi hisobvaraq-fakturalarni rasmiylashtirishda “Yetkazib beruvchi” satrida qoʻshimcha ravishda “Ishonchli shaxs”, “Konsessioner” yoki “Ishonchli boshqaruvchi” soʻzlari koʻrsatadi. 54. Oʻzbekiston Respublikasi hududida chet el valyutasida tuzilgan shartnomaga asosan tovarlarni (xizmatlarni) realizatsiya qilishda hisobvaraq-faktura tovarlarni (xizmatlarni) realizatsiya qilish sanasida amalda boʻlgan Oʻzbekiston Respublikasi Markaziy banki tomonidan belgilangan chet el valyutasining soʻmga nisbatan kursi boʻyicha soʻmda rasmiylashtiriladi va unga chet el valyutasida rasmiylashtirilgan invoys (hisobvaraq-faktura) yoki tovarlar (xizmatlar) realizatsiya qilinganligini tasdiqlovchi boshqa hujjatlar ilova qilinadi. 55. Korxona mulkiy majmua sifatida sotilganda sotuvchi tomonidan korxona sotilgan narxni koʻrsatgan holda jamlama hisobvaraq-faktura tuziladi. Jamlama hisobvaraq-fakturada asosiy vositalar, nomoddiy aktivlar, ishlab chiqarish uchun moʻljallangan va ishlab chiqarish uchun moʻljallanmagan mol-mulkning boshqa turlari, debitorlik qarzining summalari, qimmatli qogʻozlarning qiymati hamda balans aktivlarining boshqa pozitsiyalari mustaqil pozitsiyalarga ajratiladi. Jamlama hisobvaraq-fakturaga inventarizatsiya dalolatnomasi ilova qilinadi. Jamlama hisobvaraq-fakturada har bir mol-mulk turining narxi Soliq kodeksining 251-moddasi beshinchi qismida nazarda tutilgan oʻziga xos xususiyatlar hisobga olingan holda balans qiymatining tuzatish koeffitsiyentiga koʻpaytmasiga teng deb qabul qilinadi. 56. Shartnomaga muvofiq xaridorlarga tovarlarni joʻnatish (xizmatlarni koʻrsatish) sanasida chegirmalar (boshqa tijorat bonuslari) taqdim etilgan taqdirda, narx bunday chegirma chiqarib tashlanganidan keyin jami qiymatni kamaytirish yoʻli bilan aniqlanadi va hisobvaraq-fakturada narx chegirmalar (boshqa tijorat bonuslari) chiqarib tashlangan holda koʻrsatiladi. 57. Shartnomada soliq toʻlovchining narx (tarif) siyosatiga muvofiq tovarlar joʻnatilganidan keyin siylovlar (chegirmalar) taqdim etish shartlari belgilangan boʻlsa, yaʼni tovarlar yetkazib berish (xizmatlar koʻrsatish) shartnomasining muayyan shartlari xaridor tomonidan bajarishni, shu jumladan, tovarlarning (xizmatlarning) muayyan hajmini olishni va muddatidan oldin haq toʻlashni nazarda tutuvchi shartlar belgilangan boʻlsa, siylovlar (chegirmalar) taqdim etish shartlari bajarilganidan soʻng qoʻshimcha hisobvaraq-faktura rasmiylashtiriladi va siylov (chegirma) miqdorida avval rasmiylashtirilgan hisobvaraq-fakturaga tuzatish kiritiladi. 58. Elektron hisobvaraq-fakturani rasmiylashtirish ushbu Nizomda belgilangan hisobvaraq-fakturalarni rasmiylashtirish tartibi asosida amalga oshiriladi. 59. Ushbu Nizomning3-bandiga asosan tovarlar (xizmatlar) hisobvaraq-faktura taqdim etmagan holda realizatsiya qilinganda yetkazib beruvchi har kalendar oy yakuni bilan bir marta umumlashtirilgan holda bir tomonlama elektron hisobvaraq-fakturani shakllantiradi. Tovarlar eksporti boʻyicha BYD rasmiylashtirilgan hamda sotilgan tovarlar (xizmatlar) uchun toʻlovlar naqd pulda yoki yuridik shaxslarning yoki yakka tartibdagi tadbirkorlarning milliy valyutadagi korporativ bank kartalari orqali, shuningdek, jismoniy shaxslarning bank kartalari orqali amalga oshirilganda, nazorat-kassa texnikasi yoki virtual kassa cheki taqdim etilgan holatlar bundan mustasno. Sotib oluvchining talabiga asosan taqdim etilgan elektron hisobvaraq-fakturalar qiymati umumlashtirgan holda bir tomonlama shakllantiriladigan elektron hisobvaraq-fakturaning qiymatiga kiritilmaydi. Umumlashtirilgan holdagi bir tomonlama elektron hisobvaraq-faktura tovarlar (xizmatlar) realizatsiya qilingan kalendar oydan keyingi oyning beshinchi kuniga qadar, tovarlar (xizmatlar) realizatsiya qilingan kalendar oyning oxirgi kunidagi sana bilan shakllantiriladi. 591. Aylanmadan olinadigan soliq toʻlovchilarga soliq solish obyekti sifatida quyidagi xarajat va boshqa daromadlarga bir tomonlama elektron hisobvaraq-faktura rasmiylashtiriladi: aksiz toʻlanadigan tovarlarni qaytarish sharti bilan qayta ishlash uchun topshirish, shuningdek qaytarish sharti bilan berilgan xom ashyo va materiallarni qayta ishlash mahsuli boʻlgan, shuningdek aksiz toʻlanadigan shunday xom ashyo va materiallarning mahsuli boʻlgan, aksiz toʻlanadigan tovarlarni qaytarish sharti bilan berilgan xom ashyo va materiallarning mulkdoriga ishlab chiqaruvchi tomonidan topshirish; aksiz toʻlanadigan tovarlardan oʻz ehtiyojlari uchun foydalanish; aksiz tovarlarni realizatsiya qilish narxi va tannarxi oʻrtasidagi ijobiy farq; Oʻzbekiston Respublikasi hududida ishlab chiqarilgan va (yoki) Oʻzbekiston Respublikasining bojxona hududiga import qilinadigan aksiz toʻlanadigan tovarlarning buzilishi, yoʻqotilishi, yaroqsizligi, kamomad, yoʻqotish yoki shikastlanish (sinish, boʻlinish) aniqlanishi; uzoq muddatli shartnomalar boʻyicha daromadlar; REPO operatsiyalari boʻyicha daromadlar; qimmatli qogʻozlar va (yoki) muddatli bitimlarning moliyaviy vositalariga doir operatsiyalar boʻyicha olingan daromadlar; asosiy vositalarning va boshqa mol-mulkning chiqib ketishidan olingan daromadlar; tekinga olingan mol-mulk (olingan xizmatlar); inventarizatsiya natijasida aniqlangan ortiqcha tovar-moddiy zaxiralarning va boshqa mol-mulkning qiymati tarzidagi daromadlar; qonunchilik hujjatlarida belgilangan tartibda majburiyatlarni hisobdan chiqarishdan olingan daromadlar; talab qilish huquqidan oʻzganing foydasiga voz kechish shartnomasi boʻyicha olingan daromadlar; ilgari chegirib tashlangan xarajatlar yoki zararlarning oʻrnini qoplash tarzidagi daromadlar; shartnoma majburiyatlarini buzganlik uchun toʻlanishi lozim boʻlgan jarimalar, penyalar va boshqa sanksiyalar, shuningdek zararlarning (ziyonning) oʻrnini qoplash summalari; valyuta hisobvaraqlari boʻyicha ijobiy kurs farqining salbiy kurs farqidan oshishi; aksiyador (mulkdor, ishtirokchi, muassis) yuridik shaxs foydasiga oʻz ulushining (ulushi bir qismining) qiymatini olishdan voz kechish natijasida ustav fondi (ustav kapitali) kamayishi munosabati bilan olgan daromadlar yoki yuridik shaxsning ustav fondi shakllantirilganda (koʻpaytirilgan yoki kamaytirilganda); Soliq kodeksining VII boʻlimida belgilangan hollarda va tartibda nazorat qilinadigan chet el kompaniyasining foyda tarzidagi daromadi; dividendlar tarzida olingan daromadlar; foizlar tarzida olingan daromadlar. 60. Tovarlar (xizmatlar) eksporti (BYD rasmiylashtirilmaydigan holatlar) boʻyicha yetkazib beruvchi elektron hisobvaraq-fakturani oʻzi shakllantiradi. Bunda sotib oluvchining faqat nomi qayd etiladi hamda norezident soʻzi qoʻshib yoziladi. 61. Elektron hisobvaraq-fakturani imzolash: yuridik shaxs nomidan-tashkilot rahbari yoki tashkilot nomidan berilgan ishonchnoma yoki boshqa hujjat bilan vakolat berilgan shaxslar nomiga rasmiylashtirilgan elektron raqamli imzo orqali; yakka tartibdagi tadbirkor nomidan-yakka tartibdagi tadbirkor hisoblanuvchi jismoniy shaxsning elektron raqamli imzosi orqali; jismoniy shaxs nomidan-jismoniy shaxsning elektron raqamli imzosi orqali amalga oshiriladi. Bunda jismoniy shaxs elektron raqamli imzoga ega boʻlmasa, unga yuborilgan elektron hisobvaraq-faktura avtomatik tarzda tasdiqlanadi va elektron hisobvaraq-faktura ikki nusxada qogʻoz shaklida chop etiladi hamda bir nusxasi jismoniy shaxsga taqdim etiladi, ikkinchi nusxasi tovarlar (xizmatlar) olinganligi toʻgʻrisidagi jismoniy shaxsning imzosi bilan tasdiqlangan holda soliq toʻlovchida saqlanadi. 611. Tovar-moddiy boyliklar yuklab joʻnatish bilan bir vaqtda realizatsiya qilingan hollarda, elektron hisobvaraq-faktura elektron tovar-transport yuk xati bilan birlashtirilgan holda rasmiylashtirilgan hisobvaraq-faktura elektron tasdiqlagandan soʻng elektron hujjat aylanish tizimi tomonidan avtomatik tarzda QR-kodi biriktirilib, ishtirokchilarga yuboriladi va rasmiylashtirilgan elektron hisobvaraq-faktura ishtirokchilarning shaxsiy kabinetida aks etadi. Yukni yetkazib beruvchi masʼul shaxs yukni olganda va yetkazib berganda, yuk oluvchi esa yuk tashish jarayoni yakunlanganda oʻz elektron raqamli imzolari bilan tasdiqlaydi yoki yukni olish jarayonida aniq sababi koʻrsatilgan holda elektron tovar-transport yuk xatini rad etishi mumkin. Yukni tashuvchi yukni olganda va yetkazib berganda, sotib oluvchi esa yuk tashish jarayoni yakunlanganda tovar-transport yuk xatini elektron tasdiqlaydi yoki yukni olish jarayonida aniq sababi koʻrsatilgan holda rad etishi mumkin. 62. Elektron hisobvaraq-fakturaga qoʻshimcha hujjatlarni ilova qilish mumkin. Elektron hisobvaraq-fakturaning elektron raqamli imzo bilan tasdiqlanishi ilova qilingan hujjatlarning ham elektron raqamli imzo bilan tasdiqlanganligini ifodalaydi. 63. Yetkazib beruvchi tomonidan taqdim etilgan elektron hisobvaraq-faktura oʻn kalendar kun, raqamli markirovkalanishi lozim boʻlgan mahsulotlar boʻyicha esa bir kalendar kun ichida sotib oluvchi tomonidan elektron raqamli imzo bilan tasdiqlanishi yoki sababi koʻrsatilgan holda rad etilishi shart. Sotib oluvchi tomonidan belgilangan muddatda tasdiqlanmagan yoki rad etilmagan elektron hisobvaraq-faktura tasdiqlangan hisoblanadi. Bunda haqiqatda amalga oshirilmagan xoʻjalik operatsiyalari boʻyicha rasmiylashtirilgan hisobvaraq-fakturalar tovarlar joʻnatilganligini yoki xizmatlar koʻrsatilganligini tasdiqlovchi hujjat sifatida tan olinmaydi. 64. Elektron hisobvaraq-fakturalarni rasmiylashtirish va qabul qilish boʻyicha belgilangan muddatning oxirgi kuni qonunchilik hujjatlariga muvofiq dam olish va (yoki) ish kuni boʻlmagan kun deb eʼtirof etiladigan kunga toʻgʻri kelsa, dam olish kunidan va (yoki) ish kuni boʻlmagan kundan keyingi ish kuni muddatning tamom boʻlish kuni deb hisoblanadi. 65. Sotib oluvchi shaxsiy kabinetga tushgan va tasdiqlangan elektron hisobvaraq-fakturalarning QQSni hisoblab chiqarishda hisobga olinishi yoki olinmasligi toifasini belgilaydi. 66. Qoʻshimcha yoki tuzatilgan hisobvaraq-fakturalar ushbu Nizom 5-bobiga muvofiq elektron koʻrinishda rasmiylashtiriladi. 67. Tovarlar transport vositasida tashilganda elektron shaklda rasmiylashtirilgan hisobvaraq-faktura QR kodga ega boʻlgan elektron tarzda yoki qogʻoz nusxasi chop etilgan holda tashuvchiga taqdim etiladi. 68. Ushbu Nizom talablarini buzgan shaxslar qonunchilik hujjatlarida belgilangan tartibda javob beradilar. ‎20__ yil “___” ____________ dagi ____-son shartnomaga ‎20__ yil “___” ____________ dagi ____-son ‎HISOBVARAQ-FAKTURA‎ ‎‎Yetkazib beruvchi ______________________‎Manzil: _____________________________‎Yetkazib beruvchining identifikatsiya ‎raqami (STIR) _______________________‎QQS roʻyxat raqami____________________‎Bank hisobvaragʻi _____________________‎Bank MFO ___________________________‎ ‎‎Sotib oluvchi ______________________‎Manzil: ________________________‎Sotib oluvchining identifikatsiya ‎raqami (STIR) ______________‎QQS roʻyxat raqami ____________‎Bank hisobvaragʻi______________‎Bank MFO _________________________‎ T/r ‎Tovar (xizmat)lar nomi Tovar (xizmat)larning Yagona elektron milliy katalogi boʻyicha identifikatsiya kodi‎‎ ‎‎Tovar/ xizmat shtrix kodi ‎‎Oʻlchov birligi ‎‏‎Miqdori ‎‎Narxi ‎‎‏Yetkazib berish qiymati QQS Yetkazib berishning QQSni hisobga olgan holda qiymati stavka summa 1 2 3‎‎ 4‎‎ 5‎‎ 6‎‎ 7‎‎ 8‎‎ 9‎‎ 10‎‎ 1‎ ‎‎ ‎‎ ‎‎ ‎‎ ‎‎ ‎‎ ‎‎ ‎‎ ‎ 2‎ ‎‎ ‎‎ ‎‎ ‎‎ ‎‎ ‎ ‎‎ ‎ ‎ ‎ ‎‎Jami ‎‎ ‎‎ ‎‎‎Rahbar________________________ ‎ ‎ ‎ ‎ ‎ ‎ ‎ ‎ ‎ ‎Oldim ________________‎20__ yil “___” ______dagi_____-son ishonchnoma boʻyicha ‎‎Tovarni berdim _______________ ‎ ‎ ‎ ‎ ‎ ‎ ‎ ‎ ‎ ‎‎(yetkazib beruvchi masʼul shaxsining imzosi) ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ Yetkazib beruvchi _________________________________Manzil: ___________________________________ __________________________________________Yetkazib beruvchining identifikatsiya raqami (STIR) __________________________________QQS roʻyxat raqami _________________________Bank hisobvaragʻi ___________________________Bank MFO _________________________________Sotib oluvchi ___________________________________Manzil: ___________________________________ ___________________________________________Sotib oluvchining identifikatsiya raqami (STIR) __________________________________QQS roʻyxat raqami __________________________Bank hisobvaragʻi ___________________________Bank MFO _________________________________ T/rTovarlar nomiTovar (xizmat)larning Yagona elektron milliy katalogi boʻyicha identifikatsiya kodiDori vositasini berish usuli(retseptli/ retseptsizSeriyaOʻlchov birligiSotib olish qiymati (bazaviy narx)Savdo qoʻshimchasi (ustama) foizdaMiqdoriNarxiYetkazib berish qiymatiQQSYetkazib berishning QQSni hisobga olgan holda qiymatistavkasummasi123456789101112131.2.Jami Rahbar _________________________Tovarni berdim _________________(yetkazib beruvchi masʼul shaxsning imzosi)Oldim _________________________20 ____ yil “___” ___________ dagi__________-son ishonchnoma boʻyicha. 20__ yil “___” ____________ dagi ____-son shartnomaga20__ yil “___” ____________ dagi ____-sonHISOBVARAQ-FAKTURAYetkazib beruvchi _________________________Sotib oluvchi _______________________Manzil: _______________________________Manzil: ___________________________Yetkazib beruvchining identifikatsiyaSotib oluvchining identifikatsiyaraqami (STIR) ___________________________raqami (STIR) _______________________QQS roʻyxat raqami _______________________QQS roʻyxat raqami ____________________Bank hisobvaragʻi ________________________Bank hisobvaragʻi ______________________Bank MFO ______________________________Bank MFO ___________________________ T/rTovar (xizmat)lar nomiTovar (xizmat)larning Yagona elektron milliy katalogi boʻyicha identifikatsiya kodiTovar/ xizmat shtrix kodiOʻlchov birligiMiqdoriNarxiYetkazib berish qiymatiQQSYetkazib berishning QQSni hisobga olgan holda qiymatistavkasumma123456789101.2.Jami Yuk tashish maʼlumotlari:Yukni tashuvchi _________STIR/JSHSHIR:Transport turi □ Avtomobil, □ Temir yoʻl, □ Havo, □ Suv Haydovchi _________JSHSHIR:Avtomobil davlat raqami __________Ekspeditor________STIR/JSHSHIR:Avtomobil rusumi _________Yuklash manzili __________Yukni yetkazish manzili __________Yuk tashish narxi __________Masofa __________Mijoz __________STIR/JSHSHIR:Yarim tirkama __________Buyurtmachi __________STIR/JSHSHIR:Tirkama __________Yuk ogʻirligi (brutto) __________Yuk ogʻirligi (netto) __________ Rahbar ___________Yukni yetkazib beruvchi masʼul shaxs ________Yukni yetkazib beruvchi masʼul shaxs __________Oldim____________Tovarni berdim ______________(yetkazib beruvchi masʼul shaxsining imzosi)(Yuk qabul qilib olinganda tasdiqlanadi)(Yukni yetkazib berganda tasdiqlanadi)20__ yil “__” _______ dagi _____-son ishonchnoma boʻyicha 20__ yil “___” ____________ dagi ____-son shartnomaga20__ yil “___” ____________ dagi ____-sonHISOBVARAQ-FAKTURA(qatʼiy belgilangan ustamalarda realizatsiya qilinadigan dori vositalari va tibbiy buyumlar uchun)Yetkazib beruvchi _________________________Sotib oluvchi __________________________Manzil: ________________________________Manzil: ______________________________________________________________________________________________________________Yetkazib beruvchining identifikatsiya raqami (STIR)Sotib oluvchining identifikatsiya raqami (STIR)_______________________________________________________________________________QQS roʻyxat raqami _______________________QQS roʻyxat raqami ______________________Bank hisobvaragʻi ________________________Bank hisobvaragʻi_________________________Bank MFO ______________________________Bank MFO __________________________ T/rTovarlar nomiTovar (xizmat)larning Yagona elektron milliy katalogi boʻyicha identifikatsiya kodiSeriyaOʻlchov birligiSotib olish qiymati (bazaviy narx)Savdo qoʻshimchasi (ustama) foizdaMiqdoriNarxiYetkazibberish qiymatiQQSYetkazib berishning QQSni hisobga olgan holda qiymatiTovar/ xizmat shtrix kodistavkasummasi123456789101112131. Jami Yuk tashish maʼlumotlari:Yukni tashuvchi _________STIR/JSHSHIR:Transport turi □ Avtomobil, □ Temir yoʻl, □ Havo, □ Suv Haydovchi _________JSHSHIR:Avtomobil davlat raqami __________Ekspeditor________STIR/JSHSHIR:Avtomobil rusumi _________Yuklash manzili __________Yukni yetkazish manzili __________Yuk tashish narxi __________Masofa __________Mijoz __________STIR/JSHSHIR:Yarim tirkama __________Buyurtmachi __________STIR/JSHSHIR:Tirkama __________Yuk ogʻirligi (brutto) __________Yuk ogʻirligi (netto) __________ Rahbar _______________Yukni yetkazib beruvchi masʼul shaxs __________Yukni yetkazib beruvchi masʼul shaxs __________Oldim _______________Tovarni berdim ________________(yetkazib beruvchi masʼul shaxsining imzosi)(Yuk qabul qilib olinganda tasdiqlanadi)(Yukni yetkazib berganda tasdiqlanadi)20__ yil “___” ________dagi _____-son ishonchnoma boʻyicha 1. Mazkur Nizom qoʻshilgan qiymat soligʻi bazasini tovarlarning (xizmatlarning) bozor qiymatidan kelib chiqib aniqlash tartibini belgilaydi va quyidagilarga nisabatan tatbiq etiladi: tovarlarni (xizmatlarni) boshqa tovarlarga (xizmatlarga) ayirboshlab realizatsiya qilishda; yuridik shaxsning mol-mulkidan Oʻzbekiston Respublikasi Soliq kodeksining (keyingi oʻrinlarda — Soliq kodeksi) 239-moddasi toʻrtinchi qismi 6-bandiga muvofiq shaxsiy maqsadlarda foydalanishda; agar Soliq kodeksining 239-moddasi birinchi qismi 2-bandida yoki ikkinchi qismining 2-bandida boshqacha qoida nazarda tutilmagan boʻlsa, tovarlarni (xizmatlarni) bepul berishda (koʻrsatishda). 2. Ushbu Nizomda quyidagi asosiy tushunchalardan foydalaniladi: tovarlarning (xizmatlarning) bozor qiymati — tovarlarning (xizmatlarning) ehtimolga eng yaqin va adolatli qiymati, shu jumladan, vakolatli organlar, baholash tashkilotlari tomonidan aniqlanadigan va (yoki) belgilangan, tovarlar (xizmatlar) bozorida realizatsiya qilinishi (koʻrsatilishi) mumkin boʻlgan qiymat; tovarlarning (xizmatlarning) bozori — xaridorning (sotuvchining) tovarlarni (xizmatlarni) Oʻzbekiston Respublikasi hududida yoki uning hududidan tashqarida qoʻshimcha xarajatlarsiz olish (realizatsiya qilish) imkoniyatidan kelib chiqib aniqlanadigan tovarlarning (xizmatlarning) muomalada boʻlish sohasi. 3. Qonunchilik hujjatlarida tovarlarning (xizmatlarning) qiymatini bozor qiymati sifatida aniqlashga nisbatan moliyaviy hisobotlarning xalqaro standartlaridan majburiy tarzda foydalanish lozimligi belgilangan taqdirda, mazkur standartlarda belgilangan qoidalardan foydalaniladi. 4. Soliq organlari tomonidan qoʻshilgan qiymat soligʻi (keyingi oʻrinlarda — QQS) toʻgʻri hisoblanishi yuzasidan oʻtkazilayotgan soliq tekshiruvlarida quyidagi bitimlar (operatsiyalar) boʻyicha soliq bazasi tovarlarning (xizmatlarning) bozor qiymatidan kelib chiqqan holda aniqlanganligi oʻrganiladi: tovarlarni (xizmatlarni) boshqa tovarlarga (xizmatlarga) ayirboshlab realizatsiya qilishda, shu jumladan, tovar ayirboshlash (barter) operatsiyalari boʻyicha; tadbirkorlik subyektlari tomonidan oʻziga tegishli mol-mulkni (xizmatlarni), agar bunday mol-mulk (xizmatlar) boʻyicha soliq summasi toʻliq yoki qisman hisobga olingan boʻlsa, boshqaruv organi aʼzolariga, xodimlarga, ularning oila aʼzolariga yoxud boshqa shaxslarga soliq toʻlovchining tadbirkorlik faoliyati bilan bogʻliq boʻlmagan shaxsiy maqsadlarda foydalanish uchun berishda (xizmatlar koʻrsatishda); tovarlarni (xizmatlarni) bepul berish, bunda shunday berish iqtisodiy jihatdan oʻzini oqlamaydigan deb eʼtirof etilganda. Bunda tovarlarni bepul berish yoki bepul xizmatlar koʻrsatish Soliq kodeksining 239-moddasiga muvofiq quyidagi shartlardan hech boʻlmaganda biriga rioya etilganda iqtisodiy jihatdan oʻzini oqlaydi deb eʼtirof etiladi: a) daromad olishga qaratilgan faoliyatni amalga oshirish maqsadida qilingan boʻlsa; b) shunday tadbirkorlik faoliyatini saqlash yoki rivojlantirish uchun zarur boʻlsa va xarajatlarning tadbirkorlik faoliyati bilan bogʻliqligi asoslantirilgan boʻlsa; v) qonunchilik hujjatlari qoidalaridan kelib chiqilgan boʻlsa. 5. Agar ushbu Nizomda boshqacha qoida nazarda tutilmagan boʻlsa, soliq bazasi Soliq kodeksining 248-moddasi birinchi qismida belgilangan tartibda aniqlanadi. Buning aksi isbotlanmagunga qadar mazkur qiymat bozor narxlariga muvofiq keladi deb qabul qilinadi. 6. Ushbu Nizomning 4-bandida nazarda tutilgan bitimlarni (operatsiyalarni) amalga oshirayotganda tovarlarning (xizmatlarning) bozor qiymati quyidagilarni qoʻllagan holda aniqlanishi mumkin: oʻzining narxga doir maʼlumotlari (prays-varaqlar); axborot-narx agentliklari maʼlumotlari; ommaviy axborot vositalaridan olingan maʼlumotlar; birja xabarlari; Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasi tomonidan eʼlon qilinadigan yoki soʻrovga koʻra taqdim etiladigan Oʻzbekiston Respublikasi tashqi savdosining bojxona statistikasi; qonunchilik hujjatlarida belgilangan hollarda narxlarni belgilash uchun normativlarni oʻrnatadigan vakolatli organlarning maʼlumotlari. Agar tovarlarning (xizmatlarning) bozor qiymati koʻrsatib oʻtilgan organlarda turlicha boʻlsa, soliq solish maqsadlarida ularning oʻrtacha qiymati inobatga olinadi. 7. Tovarlarning (xizmatlarning) bozor qiymatini ushbu Nizomning 6-bandida koʻrsatilgan tartibda aniqlash imkoniyati boʻlmagan taqdirda, bunday qiymat baholovchi tashkilotlarning xulosalari asosida yoxud xarajatlarni indeksatsiyalash usulidan foydalangan holda aniqlanadi. 8. Tovarlarning (xizmatlarning) bozor qiymatini xarajatlarni indeksatsiyalash usulidan foydalangan holda aniqlashda, muayyan tarmoqning sanoat mahsulotlarining xarid qilish sanasidan boshlab realizatsiya qilish sanasigacha boʻlgan davrda ushbu tarmoqlardagi statistika organi tomonidan eʼlon qilinadigan narx qimmatlashuvi indekslari asosida hisoblanadi. Bunda sanoat mahsuloti aynan qaysi tarmoqqa tegishli ekanligini aniq belgilash imkoniyati boʻlmagan taqdirda, sanoat boʻyicha umumiy indeks qoʻllaniladi. Funksional yoki iqtisodiy jihatdan eskirgan asosiy vositalar va tovarlarning bozor qiymati baholanayotganda dastlabki xarajatlarni indeksatsiyalash usulini qoʻllashda qolgan iqtisodiy xizmat qilish muddati yoki tegishli eskirish foizi hisobga olinadi. 9. Tovarlarning (xizmatlarning) bozor qiymatini aniqlashda oʻzaro bogʻliq boʻlmagan shaxslar oʻrtasida bitimlar tuzishda narxlarga qoʻyiladigan odatdagi ustamalar yoki chegirmalar hisobga olinadi. Xususan, quyidagilar yuzaga keltirgan chegirmalar hisobga olinadi: tovarlarga nisbatan boʻlgan isteʼmol talabining mavsumiy va boshqa tebranishlari; tovarlarning sifat yoki boshqa isteʼmol xususiyatlarini yoʻqotishi; tovarlarning yaroqlilik yoki realizatsiya qilish muddatlarining tugashi (tugash sanasining yaqinlashishi); marketing siyosati, shu jumladan, unga oʻxshash tovarlar boʻlmagan yangi tovarlarning (xizmatlarning) bozorga kirib borishi, shuningdek, tovarlarning (xizmatlarning) yangi bozorlarga kirib borishi; isteʼmolchilarni ular bilan tanishtirish maqsadida tovarlarning tajriba modellari va namunalarini realizatsiya qilish. 10. Soliq organi bitimning narxi tovarlarning (xizmatlarning) bozor qiymatidan farq qiladigan (u yoki bu tomonga) qiymatini qoʻllangani dalili aniqlangan taqdirda, Soliq kodeksining 248-moddasi toʻrtinchi qismiga muvofiq bozor qiymatidan kelib chiqib hisoblangani kabi QQS boʻyicha soliq bazasiga tuzatish kiritishga haqli. 11. Soliq organining ushbu Nizomga muvofiq tovarlar (xizmatlar) bozor qiymatidan kelib chiqib QQS boʻyicha soliq bazasiga tuzatish kiritish toʻgʻrisidagi qarori Soliq kodeksining 223 yoki 224-moddalarida nazarda tutilgan moliyaviy jarimalarni qoʻllashga olib kelmaydi. 12. Soliq toʻlovchi soliq organining QQS boʻyicha soliq bazasiga tuzatish kiritish toʻgʻrisidagi qarori yuzasidan bitimning (operatsiyaning) qiymati bozor narxlariga muvofiqligini va soliq toʻlashdan boʻyin tovlashga qaratilmaganligining asoslarini taqdim etish yoʻli bilan nizolashishga haqli. 13. Ushbu Nizomning 5 — 9-bandlarida koʻrsatib oʻtilgan holatlar bilan cheklanmagan holda bitim (operatsiya) natijalarini aniqlash uchun ahamiyatga ega boʻlgan har qanday vaziyatlar sud tartibida amalga oshiriladi. 14. Xoʻjalik yurituvchi subyektlarning ushbu Nizomga rioya etishini nazorat qilish qonunchilik hujjatlariga muvofiq soliq organlari tomonidan amalga oshiriladi. 1. Ushbu Nizom tovarlarga (xizmatlarga) haq toʻlash boʻyicha majburiyat umid qilib boʻlmaydigan qarzdorlik deb eʼtirof etilganda va uni hisobdan chiqarish lozim boʻlgan hollarda soliq toʻlovchilar tomonidan qoʻshilgan qiymat soligʻi bazasiga tuzatish kiritish tartibini belgilaydi. 2. Tovarlarga (xizmatlarga) haq toʻlash boʻyicha majburiyat umid qilib boʻlmaydigan qarzdorlik deganda qonunchilikka muvofiq daʼvo qilish muddati oʻtgan va undirish noreal boʻlgan boshqa qarzlar boʻyicha debitorlik qarzlarni hisobdan chiqarishdan koʻrilgan zararlar, shuningdek, yuridik va jismoniy shaxslar bilan hisob-kitoblar boʻyicha toʻlanishi shubhali qarzlarni hisobdan chiqarishdan koʻrilgan zararlar tushuniladi. 3. Soliq toʻlovchi tomonidan soliq bazasiga tuzatish kiritish, tovarlarga (xizmatlarga) haq toʻlash boʻyicha majburiyatlar umid qilib boʻlmaydigan qarzdorlik deb eʼtirof etilganda va uni hisobdan chiqarish lozim boʻlgan hollarda amalga oshiriladi. 4. Mazkur Nizom talablari Soliq kodeksining 15-moddasiga asosan lozim darajada ehtiyotkorlik qilmagan soliq toʻlovchilarga nisbatan tatbiq etilmaydi. Bunda qarzdorlik xoʻjalik yurituvchi subyektlarning mansabdor shaxslariga nisbatan soliq toʻlashdan boʻyin tovlaganlik hamda soliq qonunchiligini buzish holatlari aniqlanib jinoyat ishi qoʻzgʻatilganligi oqibatida xoʻjalik yurituvchi subyekt tugatilganda bankrot deb eʼtirof etish orqali hosil boʻlgan boʻlishi lozim. 5. Soliq toʻlovchi oldingi hisobot (soliq) davrlarida soliq solinadigan daromadlar olish bilan bogʻliq boʻlgan umid qilib boʻlmaydigan qarzdorliklarni chegirib tashlashga haqli. Bunda umid qilib boʻlmaydigan qarzdorliklarni chegirib tashlashga faqat qarz hisobdan chiqarilgan va soliq toʻlovchining buxgalteriya hisobotida aks ettirilgan taqdirda yoʻl qoʻyiladi. 6. Majburiyatlar bekor qilinishi oqibatida qarzdor tomonidan soʻndirilishi mumkin boʻlmagan undirilishi umid qilib boʻlmaydigan qarzdorlikni hisobdan chiqarish toʻgʻrisida korxona rahbarining farmoyishini chiqarishi uchun quyidagi hujjatlar asos hisoblanadi: sud hal qiluv qaroriga binoan majburiyatlar tugatilganligi; bankrotlik (iqtisodiy sudning bankrot yuridik shaxsni tugatishga doir ish yuritish tamomlanganligi toʻgʻrisidagi ajrimi); xoʻjalik yurituvchi subyektlarning tugatishga doir ish yuritish taomilini oʻtkazish natijalari toʻgʻrisidagi yakuniy hisoboti; qarzdor jismoniy shaxs vafot etganligi yoki jismoniy shaxs vafot etgan deb eʼlon qilinganligi; qarzdorlikning daʼvo qilish muddati oʻtganligi. 7. Quyidagi hollarda qarzdorliklar umid qilib boʻlmaydigan qarzdorlik deb eʼtirof etilmaydi: hujjatlar bilan tasdiqlanmagan qarzdorlik; huquqlarni boshqa shaxslarga oʻtkazish bilan bogʻliq kechikishlardan hosil boʻlgan qarzdorlik; daʼvo muddati oraligʻida qarz beruvchi tomonidan oʻz pul mablagʻlari yoki aktivlarini muddati oʻtkazib yuborilgan holda uzoq vaqt mobaynida qarzni undirish choralari koʻrilmagan qarzdorlik; kafolatli (kafillik majburiyati olingan) qarzdorlik; solidar shartnoma shartlari asosida yuzaga kelgan qarzdorlik. 8. Soliq toʻlovchi tomonidan soliq solish maqsadlari uchun qarzdorlikni bekor qilish mezonlari hisob siyosatida aniqlanishi lozim. 9. Soliq bazasiga uni kamaytirish yoki koʻpaytirish tarafga tuzatish kiritish bir yillik muddat doirasida, kafolat muddati belgilangan tovarlar (xizmatlar) boʻyicha esa kafolat muddati doirasida amalga oshiriladi. 10. Tadbirkorlik subyekti tomonidan umid qilib boʻlmaydigan qarzdorlikni hisobdan chiqarishi uchun qarzdorlik summasi yuzaga kelganligini hamda daʼvo muddati oʻtganligini tasdiqlovchi quyidagi hujjatlar jamlangan boʻlishi zarur. Bunda: toʻlov muddati aniq belgilangan shartnoma; shartnoma shartlariga muvofiq berilgan tovar moddiy qiymatliklarni oʻtkazish boʻyicha hisobvaraq-fakturalar hamda tovarlar (xizmatlar)ni qabul qilish dalolatnomalari; toʻlov topshiriqnomalari, shuningdek, oxirgi hisobot davrida tuzilgan hisobdan chiqarilishi lozim boʻlgan debitor qarzdorlik haqiqatdan qaytarilmaganligini tasdiqlovchi inventarizatsiya hisoboti; umid qilib boʻlmaydigan debitor qarzdorlikni hisobdan chiqarish yuzasidan chiqarilgan korxona rahbari farmoyishi. Shuningdek, soliq toʻlovchi oldida debitor qarzdorlik yuzaga kelganligi yuzasidan moliyaviy operatsiyalarni tasdiqlovchi birlamchi hisob hujjatlari boʻlishi mumkin. 11. Soliq bazasiga tuzatishlar kiritish vaqtida uni amalga oshiruvchi soliq toʻlovchilar qoʻshilgan qiymat soligʻi toʻlovchisi sifatida roʻyxatda turgan boʻlishi lozim. 12. Tovarlarni (xizmatlarni) realizatsiya qilish boʻyicha qarzdorlik summasi sud organlari tomonidan umid qilib boʻlmaydigan qarzdorlik deb topilsa, qoʻshilgan qiymat soligʻini toʻlovchi bunday qarzdorlik boʻyicha soliq solinadigan tovarlarni (xizmatlarni) realizatsiya qilish summasiga mos ravishda kamaytiradi. 13. Umid qilib boʻlmaydigan qarzdorlik hisobdan chiqarilganda soliq solinadigan aylanma summasi tovarlarni (xizmatlarni) realizatsiya qilishda rasmiylashtirilgan hisobvaraq-fakturada aks ettirilgan koʻrsatkichlar boʻyicha, shuningdek, qoʻshilgan qiymat soligʻi stavkasi miqdorida, soliq solinadigan aylanma summa doirasida kamaytiriladi. 14. Qarzdorlik hisobdan chiqarilganda taraflar tomonidan shartnoma shartlariga muvofiq hisoblangan jarima va penya summalari tuzatish kiritish summasiga kiritilmaydi. 15. Qoʻshilgan qiymat soligʻi bazasiga tuzatish kiritish bir nechta aylanmalar rasmiylashtirilgan hisobvaraq-faktura boʻyicha quyidagi formula orqali amalga oshiriladi: Bunda: SQQS — jami amalga oshirilgan aylanmalar boʻyicha qoʻshilgan qiymat soligʻi summasi; Q — jami realizatsiya qilingan tovarlar (xizmatlar) qiymati. Cc — soliq stavkasi. 16. Tovarlar (xizmatlar) realizatsiyasini amalga oshirgan korxona tomonidan aniqlashtirilgan hisobot taqdim etilganda tuzatish kiritilgan tegishli oʻzgartirishlar qoʻshilgan qiymat soligʻi hisob-kitobiga 1-ilova “Soliq davridagi tovarlarni (xizmatlarni) realizatsiya qilish boʻyicha aylanmalar” da aks ettiriladi. 17. Tovarlar (xizmatlar) realizatsiyasini amalga oshirgan korxona tomonidan soliq bazasiga tuzatishlar kiritish amalga oshirilganda xaridor tomonidan ilgari hisobga qabul qilingan soliq summasiga tegishli tartibda tuzatish kiritadi. 18. Tovarlar (xizmatlar)ni xarid qilishda ilgari hisobga olish uchun qabul qilingan soliq summasi, agar bunday tovarlarga (xizmatlarga) haq toʻlash boʻyicha majburiyat umid qilib boʻlmaydigan qarzdorlik hisoblansa, bunday tuzatish amalga oshirilgan soliq davrida hisobdan chiqariladi. 19. Soliq summasiga tuzatish kiritishda agar xaridor tomonidan qabul qilib olingan tuzatish kiritiladigan hisobvaraq-fakturalarda soliq solinadigan va solinmaydigan aylanma mavjud boʻlsa, qoʻshilgan qiymat soligʻi summasi mutanosib usulda aniqlanadi. 20. Soliq bazasiga tuzatish kiritishda, bir nechta aylanmalar rasmiylashtirilgan hisobvaraq-faktura boʻyicha qoʻshilgan qiymat soligʻi summasi mazkur nizomning 15-bandida keltirilgan formula orqali amalga oshiriladi. 21. Soliq toʻlovchi soliq va moliyaviy hisobotlarga kiritilgan tuzatishlar uchun shaxsan javobgar hisoblanadi. 22. Ushbu Nizom talablarini buzgan shaxslar qonunchilik hujjatlarida belgilangan tartibda javob beradilar. 1. Mazkur Nizom Oʻzbekiston Respublikasi soliq rezidentlari boʻlgan soliq toʻlovchilar tomonidan chet el yuridik shaxslarida ishtirok etish toʻgʻrisidagi xabarnomalarning (keyingi oʻrinlarda — xabarnoma) shakllarini ularni toʻldirish va soliq organlariga taqdim etish tartibini belgilaydi. 2. Mazkur Nizomga ilovaga muvofiq Chet el yuridik shaxslarida ishtirok etish haqidagi xabarnoma shakli 6 varaqdan iborat boʻlib: 1 — varaq (titul varaq); 2 — varaq (jismoniy shaxs toʻgʻrisida maʼlumotlar); 3 — varaq (chet el yuridik shaxsi toʻgʻrisida maʼlumotlar); 4 — varaq (Oʻzbekiston Respublikasi korxonasi toʻgʻrisida maʼlumotlar); 5 — varaq (yuridik shaxs tashkil etmagan holda chet el tuzilmalari toʻgʻrisida maʼlumotlar); 6 — varaq (soliq toʻlovchining chet el yuridik shaxsida bilvosita ishtirok etishi tartibi)ni oʻz ichiga oladi. 3. Xabarnoma varaqlari qora yoki koʻk siyohda yoxud tegishli dasturiy taʼminot orqali bitta nusxada, toʻldirish uchun asoslar mavjud boʻlgan varaqlar toʻldiriladi. Xabarnomani toʻldirishda xatolarni tuzatishga yoki shunga oʻxshash vositalardan foydalangan holda oʻzgartirishga, qogʻoz koʻrinishida taqdim etilganda ikki tomonlama chop etishga va tikishga yoʻl qoʻyilmaydi. 4. Xabarnoma varaqlari toʻldiriladigan boʻlimlari mavjudligi yoki yoʻqligi hamda sonidan qatʼi nazar raqamlanadi, titul varaq raqamlanmaydi, raqamlash ikkinchi varaqdan “2” raqami bilan boshlanadi va koʻrsatilgan maydonga qoʻyiladi. 5. Xabarnomada maʼlum bir belgilardan tashkil topgan har bir koʻrsatkichga bitta maydon toʻgʻri keladi. Har bir maydonga faqat bitta koʻrsatkich va har bir katakka bitta belgi toʻldiriladi. Istisno tariqasida sana uchun uchta maydon mavjud boʻlib, kun, oy va yil “.” (nuqta) bilan ajratiladi. Misol uchun, 15.01.2022. 6. Xabarnoma maydonlarini matn, son va kodli koʻrsatkichlar bilan toʻldirishda chapdan oʻngga qarab, qoʻlyozma yoki bosma harflardan foydalaniladi. 7. Xabarnomadagi barcha qiymat koʻrinishidagi koʻrsatkichlar soʻmda toʻldiriladi. 8. Xabarnomaning titul varagʻidan tashqari quyi qismidagi “Mazkur sahifada koʻrsatilgan maʼlumotlarning ishonchliligi va toʻliqligini tasdiqlayman” maydoni soliq toʻlovchi yoki vakilining imzosi bilan tasdiqlanadi. 9. Xabarnoma shaklini dasturiy taʼminot orqali printerda chop etishda “Times New Roman” 12 — 14 oʻlchamdagi shriftdan foydalaniladi. 10. Xabarnomaning tegishli maydon koʻrsatkichi mavjud boʻlmaganda maydonning butun uzunligi boʻylab oʻrtasiga “—” (chiziqcha) belgisi qoʻyiladi. Agar sonning kasr qismidagi raqamlar butun qismidagi raqamlar sonidan koʻp boʻlsa, boʻsh maydonlar chiziqcha bilan toʻldiriladi. Masalan, soliq toʻlovchining chet el yuridik shaxsida yoki nazorat qilinadigan chet el kompaniyasi “Ishtirok etish ulushi” 53,87423 foizni tashkil etsa, sonning butun qismi 3 xonali, kasr qismi 15 xonali sonlarda, boʻsh kataklari chiziqcha bilan “53-.87423----------” koʻrinishda toʻldiriladi. 11. Dasturiy taʼminot yordamida toʻldirilgan va printerda chop etilgan xabarnomani yuborishda boʻsh joylar uchun maydon va chiziqlar boʻlmasligi mumkin. Maydonlarning joylashuvi va oʻlchamlari oʻzgartirilmasligi kerak. 12. Soliq toʻlovchi tomonidan xabarnomalar soliq boʻyicha hisobga olingan joydagi soliq organiga qogʻozda yoki telekommunikatsiya kanallari orqali elektron shaklda yoxud soliq toʻlovchining shaxsiy kabineti orqali yuborilishi mumkin. 13. Xabarnoma shakllaridagi “STIR” maydoni har bir varaqning yuqori qismida takrorlanadi va unda xabarnomani taqdim etayotgan soliq toʻlovchining identifikatsion raqami koʻrsatiladi. 14. “Hujjat turi” maydonida: “1” raqami tegishli hisobot davri uchun birinchi marta taqdim etilayotganligini; “2” va undan keyingi raqamlar tegishli hisobot davri uchun aniqlashtirilgan xabarnoma tartib raqamlarini bildiradi. 15. “Hisobot davri” maydonida xabarnoma taqdim etilayotgan oy tartib raqami va “Soliq davri” maydonida kalendar yil koʻrsatiladi. 16. “Xabarnomani taqdim etishga asoslar” maydonida quyidagilarning mos raqamlaridan biri koʻrsatiladi: “1” raqami — ishtirok etish boshlanganda; “2” raqami — ishtirok etish ulushi oʻzgarganda. Soliq toʻlovchi tomonidan xabarnoma taqdim etilgandan soʻng chet el korxonasidagi ishtirok etish ulushi oʻzgargan taqdirda toʻldiriladi. Shu bilan bir qatorda, chet el korxonasida ishtirok etish ulushidagi oʻzgarishlar toʻgʻrisidagi maʼlumotlar xabarnomaning tegishli varaqlarida koʻrsatiladi. “3” raqami — ishtirok etish yakunlanganda. Soliq toʻlovchining chet el yuridik shaxsi faoliyatida (yuridik shaxs tashkil etmagan holda chet el tuzilmasida) ishtirok etish yakunlanganda toʻldiriladi. “4” raqami — ishtirok etish asoslari 2022-yil 1-yanvargacha yuzaga kelgan boʻlsa. Ishtirok etish asoslari 2022-yil 1-yanvargacha yuzaga kelgan va chet el yuridik shaxsi faoliyatida (yuridik shaxs tashkil etmagan holda chet el tuzilmasida) ishtiroki yakunlanmagan soliq toʻlovchilar tomonidan toʻldiriladi. “5” raqami — aniqlashtirilgan xabarnoma taqdim etilganda. “5” raqami ilgari taqdim etilgan xabarnomada koʻrsatilgan maʼlumotlar toʻliq boʻlmagan yoki mavjud xatoliklar tuzatilgan hollarda soliq toʻlovchi tomonidan qayta taqdim etilganda toʻldiriladi. Shu bilan bir qatorda, xabarnomaning 3 yoki 4-varaqlarida koʻrsatilgan tegishli maʼlumotlar aniqlashtirilgan holda qayta toʻldirilishi lozim.Shu bilan bir qatorda, xabarnomaning 3 yoki 4-varaqlarida koʻrsatilgan tegishli maʼlumotlar aniqlashtirilgan holda qayta toʻldirilishi lozim. “6” raqami — ishtirok etish tartibi oʻzgarganda (ishtirok etish ulushini oʻzgartirmagan holda). “6” raqami chet el yuridik shaxsi faoliyatida (yuridik shaxs tashkil etmagan holda chet el tuzilmasida) ishtirok etish tartibi oʻzgargan (ishtirok etish ulushini oʻzgartirmagan) hollarda taqdim etiladi va xabarnomaning ishtirok etish tartibining oʻzgarishi toʻgʻrisidagi maʼlumotlar koʻrsatilgan tegishli varaqlari toʻldiriladi. 17. “Soliq toʻlovchi toʻgʻrisida maʼlumotlar” maydonida soliq toʻlovchi: yuridik shaxslar boʻyicha taʼsis hujjatlariga muvofiq yuridik shaxsning toʻliq nomi; jismoniy shaxslar boʻyicha shaxsini tasdiqlovchi hujjatlar asosida jismoniy shaxsning ismi, familiyasi va otasining ismi (mavjud boʻlsa) toʻliq yoziladi. Bunda jismoniy shaxs boʻyicha maʼlumotlar 2-varaqda koʻrsatiladi. 18. “Yuridik shaxsning joylashgan joyi” maydonida yuridik shaxsning joylashgan joyi koʻrsatiladi. 19. “Pochta manzili” maydonida yuridik shaxsning joylashgan joyi boʻyicha pochta manzili yoziladi. 20. “Elektron pochta manzili” maydonida yuridik shaxsning Internet tarmogʻida roʻyxatga olingan va aktiv holatdagi elektron pochta manzili koʻrsatiladi. 21. “Telefon” maydonida soliq toʻlovchi yoki uning vakilining aloqa uchun telefon raqamlari operator kodi bilan koʻrsatiladi. 22. “Xabarnomani taqdim etish muddati (kun/oy/yil)” maydoniga xabarnoma taqdim etilayotgan sana kun, oy, yil shaklida toʻldiriladi. 23. “_________ga taqdim etiladi” maydoniga xabarnoma taqdim etilayotgan davlat soliq xizmati organining toʻliq nomi yoziladi. 24. “Mazkur xabarnoma _ _ _ hujjatlar nusxalari ilova qilingan holda varaqda tuzildi.” maydonida toʻldirilgan xabarnoma shakllari, “Ilova _ _ _ varaqda.” maydonida taqdim etilayotgan xabarnomada ilova qilinayotgan va tasdiqlovchi hujjatlar soni koʻrsatiladi. 25. Titul varaqning “Mazkur xabarnomada koʻrsatilgan maʼlumotlarning ishonchliligi va toʻliqligini tasdiqlayman:” boʻlimida boʻsh maydoniga xabarnoma kim tomonidan taqdim etilayotgan boʻlsa,“1 — jismoniy shaxs”, “2 — jismoniy shaxs vakili”, “3 — korxona rahbari” va “4 — korxona vakili”ning mos raqamlaridan biri koʻrsatiladi: a) agar xabarnoma yuridik shaxs tomonidan taqdim etilayotgan boʻlsa, shaxsini tasdiqlovchi hujjatlar asosida korxona rahbarining yoki vakilining familiyasi, ismi, otasining ismi toʻliq, soliq toʻlovchining identifikatsion raqami, operator kodi bilan telefon raqamlari, elektron pochta manzili koʻrsatiladi hamda shaxsiy imzosi va imzolangan sanasi bilan tasdiqlanadi. b) agar xabarnoma soliq toʻlovchi — jismoniy shaxs, shu jumladan, yakka tartibdagi tadbirkor, advokat, notarius va Oʻzbekiston Respublikasining qonunchilik hujjatlariga muvofiq xususiy amaliyot bilan shugʻullanadigan boshqa shaxslar tomonidan taqdim etilganda ularning shaxsini tasdiqlovchi hujjatlar asosida ismi, otasining ismi toʻliq, soliq toʻlovchining identifikatsion raqami, operator kodi bilan telefon raqamlari, elektron pochta manzili koʻrsatiladi va shaxsiy imzosi bilan tasdiqlanib, imzolagan sanasi qoʻyiladi. Xabarnoma jismoniy shaxs yoki korxona vakili tomonidan taqdim etilganda “Soliq toʻlovchining vakili ekanligini tasdiqlovchi hujjat nomi va rekvizitlari” maydonida vakilligini tasdiqlovchi hujjatlar nomi va uning rekvizitlari toʻliq koʻrsatilishi va ilova qilinishi lozim. Xabarnomani taqdim etayotgan korxona rahbarining yoki vakilining yoxud jismoniy shaxs yoki vakilining familiyasi, ismi, otasining ismi boshqa varaqlarda ham takrorlanadi va ularda mazkur shaxsning familiyasi, ismi, otasining ismi koʻrsatiladi. 26. “Davlat soliq xizmati organi xodimi tomonidan toʻldiriladi” maydonida xabarnomani taqdim etish usullari, xabarnoma varaqlari, ilova qilinayotgan va tasdiqlovchi hujjatlar soni, topshirilgan sanasi va roʻyxatdan oʻtkazilgan raqami xabarnomani qabul qilgan soliq xizmati xodimining ismi, familiyasi va otasining ismi (agar bor boʻlsa) va imzosi bilan tasdiqlanadi. 27. Xabarnomaning “Jismoniy shaxs toʻgʻrisida maʼlumotlar” varagʻi yakka tartibdagi tadbirkor boʻlmagan jismoniy shaxs tomonidan toʻldiriladi. 28. Maʼlumotlar jismoniy shaxsning shaxsini tasdiqlovchi hujjatlar asosida: “Familiyasi”, “Ismi”, “Otasining ismi” maydonlarida xabarnomani taqdim etayotgan shaxsning familiyasi, ismi, otasining ismi (agar bor boʻlsa); “Tugʻilgan sanasi” maydonida tugʻilgan sanasi (kun, oy, yil); “Tugʻilgan joyi” maydonida jismoniy shaxsning tugʻilgan joyi; “Fuqaroligi” maydonida “1 — Oʻzbekiston Respublikasi fuqarosi”, “2 — chet el fuqarosi” va “3 — fuqaroligi boʻlmagan shaxs” jismoniy shaxs fuqaroligiga oid mos raqam; “Mamlakati kodi” maydoniga jismoniy shaxs fuqaroligi boʻlgan mamlakatning ISO 3166 “Jahon mamlakatlari klassifikatori” xalqaro standartlariga muvofiq uch raqamli kodi yozib qoʻyiladi. “Shaxsini tasdiqlovchi hujjatlar toʻgʻrisida maʼlumotlar” maydonida: “Hujjat turi” maydonida koʻrsatilgan hujjat turlarining mos raqami; “Seriyasi” maydonida hujjat seriyasi; “Raqami” maydonida hujjat raqami; “Berilgan vaqti” maydonida hujjatning berilgan vaqti; “Kim tomonidan berilgan” maydonida shaxsni tasdiqlovchi hujjatni bergan organ nomi koʻrsatiladi. 29. “Chet el fuqarosining (fuqaroligi boʻlmagan shaxsning) doimiy yashaydigan mamlakatdagi yashash manzili” chet el fuqarosining (fuqaroligi boʻlmagan shaxsning) doimiy yashaydigan mamlakatdagi yashash manzili, “Mamlakat kodi” maydonida chet el fuqarosining (fuqaroligi boʻlmagan shaxsning) fuqaroligi boʻlgan mamlakatning ISO 3166 “Jahon mamlakatlari klassifikatori” xalqaro standartlariga muvofiq uch raqamli kodi koʻrsatiladi. 30. Xabarnomaning “Chet el yuridik shaxsi toʻgʻrisida maʼlumotlar” varagʻi soliq toʻlovchi chet el korxonasida toʻgʻridan-toʻgʻri, bilvosita yoki aralash ishtirok etgan hollarda toʻldiriladi. Agar soliq toʻlovchi bir nechta chet el korxonalarida ishtirok etsa, har bir chet el korxonasi boʻyicha mazkur varaqlar alohida-alohida toʻldiriladi. 31. Xabarnomalarning “Chet el yuridik shaxsining tartib raqami” maydonida soliq toʻlovchi tomonidan mustaqil ravishda chet el korxonasiga berilgan tartib raqami qoʻyiladi. Misol uchun, XK — 00001. Bunda “XK” — xorijiy korxona maʼnosini anglatadi. Agar soliq toʻlovchi bir nechta chet el korxonasi faoliyatida ishtirok etsa, ularning har biriga bitta tartib raqami beriladi. Raqamlash sanoq tartibida izchil ketma-ketlik asosida amalga oshiriladi va ishtirok etish davrida oʻzgartirilmaydi. Ishtirok etishi yakunlanganda mazkur raqam boshqa korxonaga takroran berilmaydi. 32. Xabarnomaning “Toʻliq nomi” maydonida transliteratsiya qoidalariga muvofiq chet el korxonasining toʻliq nomi lotin yozuvida yoziladi. 33. “Roʻyxatdan oʻtkazilgan (inkorporatsiya qilingan) mamlakat kodi” maydonida ushbu chet el korxonasining roʻyxatdan oʻtkazgan (inkorporatsiya qilgan) va soliq rezidenti hisoblangan mamlakat (davlat, hudud)ning ISO 3166 “Jahon mamlakatlari klassifikatori” xalqaro standartlariga muvofiq uch raqamli kodi koʻrsatiladi. “Soliq rezidenti mamlakatining kodi” maydoni ushbu chet el korxonasining soliq rezidenti hisoblangan mamlakat (davlat, hudud) ISO 3166 “Jahon mamlakatlari klassifikatori” xalqaro standartlari boʻyicha roʻyxatdan oʻtkazgan (inkorporatsiya qilgan) mamlakat (davlat, hudud)dan farq qilgan hollarda toʻldiriladi. 34. “Chet el korxonasi roʻyxatdan oʻtgan sana” maydonida chet el korxonasining oʻz mamlakatida roʻyxatdan oʻtgan sanasi yoziladi. 35. “Roʻyxatdan oʻtkazilgan (inkorporatsiya qilingan) mamlakatdagi roʻyxat raqami” maydonida ushbu chet el korxonasini roʻyxatdan oʻtkazgan (inkorporatsiya qilgan) davlat tomonidan berilgan raqam koʻrsatiladi. 36. “Roʻyxatdan oʻtkazilgan (inkorporatsiya qilingan) mamlakatdagi soliq toʻlovchining kodi yoki analoglari (agar mavjud boʻlsa)” maydonida ushbu chet el korxonasining roʻyxatdan oʻtkazgan (inkorporatsiya qilgan) mamlakatdagi soliq toʻlovchi sifatidagi kodi yoki oʻxshash (agar mavjud boʻlsa) raqamlari koʻrsatiladi. 37. “Soliq rezidenti boʻlgan mamlakatdagi soliq toʻlovchining kodi yoki analoglari (agar mavjud boʻlsa)” maydoni ushbu chet el korxonasining soliq rezidenti boʻlgan mamlakati roʻyxatdan oʻtkazgan (inkorporatsiya qilgan) mamlakatdan farq qilgan hollarda toʻldiriladi. 38. “Roʻyxatdan oʻtkazilgan (inkorporatsiya qilingan) mamlakatdagi manzili (agar mavjud boʻlsa)” maydonida chet el korxonasining roʻyxatdan oʻtkazgan (inkorporatsiya qilgan) mamlakatdagi manzili (agar mavjud boʻlsa) lotin yozuvida toʻliq koʻrsatiladi. 39. “Ishtiroki” maydonining boʻsh xonasiga soliq toʻlovchining chet el korxonasida koʻrsatilgan ishtirok etish tartiblariga mos keladigan raqamlardan biri qoʻyiladi: “1” raqami — toʻgʻridan-toʻgʻri ishtirok etganda; “2” raqami — bilvosita ishtirok etganda; “3” raqami — aralash (bir vaqtning oʻzida toʻgʻridan-toʻgʻri va bilvosita) ishtirok etganda. 40. “Ishtirok etish yuzaga kelgan sana” maydoniga soliq toʻlovchining chet el korxonasi faoliyatida ishtirok etishi boshlangan sana koʻrsatiladi. Xabarnomani toʻldirishda soliq toʻlovchining ishtiroki 2022-yil 1-yanvargacha boshlangan boʻlsa, 01.01.2022 koʻrsatiladi. 41. “Ishtirok etish ulushi (tartibi) oʻzgargan sana” maydonida soliq toʻlovchining chet el korxonasi faoliyatida ishtirok etish ulushi yoki tartibi (qatnashish usulini oʻzgartirmasdan) oʻzgargan sana koʻrsatiladi. Mazkur maydon xabarnomaning titul varagʻida ishtirok etish asoslarida “2” va “6” raqamlari koʻrsatilgan hollarda toʻldiriladi. 42. “Ishtirok etish ulushi, %” maydonida soliq toʻlovchi chet el korxonasi faoliyatida toʻgʻridan-toʻgʻri va bilvosita ishtirok etgan taqdirda, foiz hisobidagi ulushi, aralash ishtirok etgan hollarda aralash (toʻgʻridan-toʻgʻri va bilvosita) ishtirok etish ulushining summasi koʻrsatiladi. 43. “Ishtirok etish yakunlanishi sanasi” maydonida soliq toʻlovchining chet el korxonasi faoliyatida ishtirok etishi tugaydigan sana koʻrsatiladi. Mazkur maydon xabarnomaning titul varagʻida ishtirok etish asoslarida “3” koʻrsatilgan hollarda toʻldiriladi. Ishtirok etish boshlanishi yoki ishtirok etish ulushining oʻzgarganligi haqidagi xabarnoma shaklini toʻldirishda mazkur maydon toʻldirilmaydi. 44. Xabarnomaning “Oʻzbekiston Respublikasi korxonasi toʻgʻrisida maʼlumotlar” varagʻi soliq toʻlovchi chet el korxonasida ishtirokini Oʻzbekiston Respublikasi korxonasi orqali amalga oshirgan korxonaga nisbatan toʻldiriladi. Agar soliq toʻlovchi chet el korxonasida ishtirokini bir nechta Oʻzbekiston Respublikasi korxonalari orqali amalga oshirsa, mazkur varaq har bir korxona uchun alohida-alohida toʻldiriladi. 45. “Oʻzbekiston Respublikasi korxonasining tartib raqami” maydonida soliq toʻlovchi tomonidan mustaqil ravishda berilgan Oʻzbekiston korxonasining tartib raqami koʻrsatiladi. Agar soliq toʻlovchi chet el korxonasidagi ishtirokini bir nechta Oʻzbekiston korxonasi orqali amalga oshirsa, har bir korxonaga alohida tartib raqami beriladi. Raqamlar sanoq tartibida ketma-ketlik asosida beriladi va ishtirok etish davrida oʻzgartirilmaydi. Soliq toʻlovchining Oʻzbekiston korxonasi orqali ishtirok etishi yakunlangan taqdirda, mazkur raqam boshqa Oʻzbekiston korxonasiga takroran berilmaydi. 46. “Korxonaning davlat roʻyxatidan oʻtgan asosiy raqami” maydonida Oʻzbekiston korxonasining davlat roʻyxatiga olingan raqami koʻrsatiladi. 47. “STIR” maydonida Oʻzbekiston korxonasining roʻyxatdan oʻtgan davlat soliq xizmati organidagi soliq toʻlovchining identifikatsion raqami qoʻyiladi. 48. “Toʻliq nomi” maydonida taʼsis hujjatlariga muvofiq Oʻzbekiston korxonasining toʻliq nomi yoziladi. 49. Xabarnomaning “Yuridik shaxs tashkil etmagan holda chet el tuzilmalari toʻgʻrisida maʼlumotlar” varagʻi quyidagi hollarda: a) agar soliq toʻlovchi yuridik shaxsni tashkil etmagan chet el tuzilmasi muassisi boʻlganda; b) agar soliq toʻlovchi chet el korxonasida yuridik shaxsni tashkil etmagan chet el tuzilmasi orqali ishtirok etganda toʻldiriladi. Agar soliq toʻlovchi chet el korxonasida bir nechta yuridik shaxsni tashkil etmagan chet el tuzilmalari orqali ishtirok etganda xabarnomalarning mazkur varagʻi har bir chet tuzilmasi boʻyicha alohida-alohida toʻldiriladi. Bir vaqtning oʻzida mazkur bandning “a” va “b” kichik bandlaridagi asoslar mavjud boʻlgan hollarda, bunday chet el tuzilmasiga nisbatan bitta toʻldiriladi. 50. “Chet el tuzilmasining tartib raqami” maydonida soliq toʻlovchi tomonidan mustaqil ravishda berilgan chet el tuzilmasining tartib raqami koʻrsatiladi. Bunda “XT” xorijiy tuzilma maʼnosini anglatadi. Agar soliq toʻlovchi bir nechta yuridik shaxsni tashkil etmagan chet el tuzilmasi muassisi hisoblansa, har bir chet el tuzilmasiga bitta tartib raqami beriladi. Agar soliq toʻlovchi chet el korxonasida bir nechta yuridik shaxsni tashkil etmagan chet el tuzilmalari orqali ishtirok etganda, har bir yuridik shaxsni tashkil etmagan chet el tuzilmasi oʻzining tartib raqamiga ega boʻladi. Tartib raqamlari sanoq tartibida izchil ketma-ketlik asosida beriladi va chet el korxonasida ishtirok etish muddati davomida oʻzgartirilmaydi. Bir vaqtning oʻzida mazkur Nizomning 53-bandi “a” va “b” kichik bandlarida nazarda tutilgan asoslar mavjud boʻlgan hollarda yuridik shaxsni tashkil etmagan chet el tuzilmasiga bitta raqam beriladi hamda ishtirok etish yakunlangan taqdirda takroran berilmaydi. 51. “Chet el tuzilmasi toʻgʻrisida maʼlumot taqdim etishga asoslar” boʻlimini toʻldirishda: “Muassis” maydoniga: agar soliq toʻlovchi yuridik shaxsni tashkil etmagan chet el tuzilmasi muassisi boʻlmagan hollarda “0” raqami; agar, soliq toʻlovchi yuridik shaxsni tashkil etmagan chet el tuzilmasi muassisi boʻlgan hollarda “1” raqami qoʻyiladi. “Nazorat qiluvchi shaxs” maydoniga: agar soliq toʻlovchi yuridik shaxsni tashkil etmagan chet el tuzilmasi nazorat qiluvchi shaxsi hisoblanmagan hollarda — “0” raqami; agar soliq toʻlovchi yuridik shaxsni tashkil etmagan chet el tuzilmasi nazorat qiluvchi shaxsi hisoblansa — “1” raqami qoʻyiladi. 52. “Chet el tuzilmasi toʻgʻrisida maʼlumotlar” boʻlimida: “Tashkiliy tuzilmasi shakli (kodi)” maydoniga quyidagi koʻrsatilganlardan birining mos raqami qoʻyiladi: “1” — jamgʻarma; “2” — sheriklik; “3” — shirkat; “4” — trast; “5” — jamoaviy investitsiya va (yoki) ishonchli boshqaruvning boshqa shakllari. “Chet el tuzilmasi nomi” maydonida yuridik shaxsni tashkil etmagan chet el tuzilmasi nomi lotin yozuvida koʻrsatiladi. Nomi mavjud boʻlmagan hollarda chet el davlatlari qonunchiligi va (yoki) taʼsis hujjatlariga muvofiq yuridik shaxsni tashkil etmagan chet el tuzilmasining tashkiliy shaklini identifikatsiya qilish imkonini beruvchi axborotlar keltiriladi. “Chet el tuzilmasini tashkil etish toʻgʻrisidagi hujjat nomi va rekvizitlari” maydoni chet el tuzilmasini taʼsis etish toʻgʻrisidagi hujjatlar nomi va uning rekvizitlari oʻzbek tilida koʻrsatiladi. “Chet el tuzilmasining tashkil topgan (roʻyxatdan oʻtgan) vaqti” maydonida yuridik shaxsni tashkil etmagan chet el tuzilmasining xorijiy davlatda tashkil etilgan (roʻyxatdan oʻtkazilgan) (agar roʻyxatdan oʻtkazilgan boʻlsa) sanasi koʻrsatiladi. Xabarnomaning titul varagʻida “Xabarnomani taqdim etishga asoslar”ida “4” koʻrsatilgan boʻlsa, 01.01.2022 qoʻyiladi. “Chet el tuzilmasi tashkil etilgan mamlakat kodi” maydonida ISO 3166 “Jahon mamlakatlari klassifikatori” xalqaro standartlariga muvofiq chet el tuzilmasi tashkil etilgan mamlakatning uch raqamli kodi koʻrsatiladi. “Chet el tuzilmasining tashkil topgan (roʻyxatdan oʻtgan) mamlakatda roʻyxatga olingan (yoki identifikatsiya qiluvchi boshqa) raqami” maydonida chet el tuzilmasining tashkil etilgan mamlakatda roʻyxatga olingan raqami yoki identifikatsiya qiluvchi boshqa raqami mavjud boʻlsa, oʻsha raqam koʻrsatiladi. “Chet el tuzilmasini identifikatsiya qiluvchi boshqa maʼlumotlar” maydoni chet el tuzilmasini identifikatsiya qiluvchi boshqa maʼlumotlar mavjud boʻlgan hollarda toʻldiriladi. Chet el tuzilmasini identifikatsiya qilishda soliq toʻlovchi tomonidan xabarnomaning ushbu varagʻidagi “Muassis” yoki “Nazorat qiluvchi shaxs” maydonlari toʻldirishda “1” raqami qoʻyilgan yoxud “Chet el tuzilmasini tashkil etish toʻgʻrisidagi hujjat nomi va rekvizitlari” maydonini toʻldirishga maʼlumotlar mavjud boʻlmagan hollarda toʻldirilishi shart. 53. “Chet el tuzilmasi haqida xabarnomani taqdim etish uchun asoslar yuzaga kelgan sana” maydonida yuridik shaxsni tashkil etmagan chet el tuzilmasi haqidagi xabarnomani taqdim etishga asos yuzaga kelgan sana koʻrsatiladi. Xabarnomani taqdim etishga bir yoki bir nechta asoslar mavjud boʻlgan hollarda mazkur varaqda koʻrsatilgan birinchi sana qoʻyiladi. 54. “Ishtirok etish ulushi, %” maydoni soliq toʻlovchi tomonidan xabarnomaning 3-varagʻida koʻrsatilgan chet el korxonasining ustav fondida yuridik shaxsni tashkil etmagan chet el tuzilmasi orqali ishtirok etgan hollarda toʻldiriladi. Bunda “Ishtirok etish ulushi, %” maydonida Oʻzbekiston Respublikasi Soliq kodeksining 38-moddasi toʻrtinchi qismida belgilangan tartibda aniqlangan soliq toʻlovchining chet el korxonasi ustav fondida yuridik shaxsni tashkil etmagan chet el tuzilmasi orqali bilvosita ishtirok etishi ulushi koʻrsatiladi. 55. “Chet el tuzilmasi haqida xabarnomani taqdim etish uchun asoslar tugash sanasi” maydonida “Chet el tuzilmasi toʻgʻrisida maʼlumot taqdim etishga asoslar” maydonida koʻrsatilgan boʻlsa, soliq toʻlovchining yuridik shaxsni tashkil etmagan chet el tuzilmasida muassis yoki nazorat qiluvchi shaxs maqomini yoʻqotgan sana koʻrsatiladi. 56. Xabarnomaning “Soliq toʻlovchining chet el yuridik shaxsida bilvosita ishtirok etishi tartibi” varagʻi soliq toʻlovchining chet el yuridik shaxsida bilvosita ishtirok etishi tartibini aniqlash maqsadida toʻldiriladi. Agar xabarnoma soliq toʻlovchi bilvosita ishtirok etayotgan bir nechta chet el korxonasiga nisbatan taqdim etilayotgan boʻlsa, har bir chet el korxonasi boʻyicha mazkur varaqlar alohida-alohida toʻldiriladi. 57. “Soliq toʻlovchining chet el yuridik shaxsida bilvosita ishtirok etishi toʻgʻrisida maʼlumotlar” boʻlimida quyidagilar koʻrsatiladi: “Chet el yuridik shaxsining tartib raqami” maydonida xabarnomaning 3-varagʻida koʻrsatilgan soliq toʻlovchi tomonidan chet el yuridik shaxsiga mustaqil holda berilgan tartib raqami; “Toʻliq nomi” maydonida lotin yozuvida chet el korxonasida lotin yozuvidagi toʻliq nomi; “Bilvosita ishtirok etish ulushi — jami, %” maydonida xabarnomaning “Soliq toʻlovchining chet el yuridik shaxsida bilvosita ishtirok etishi toʻgʻrisida maʼlumotlar” boʻlimida koʻrsatilgan soliq toʻlovchining barcha ketma-ketlik boʻyicha mazkur chet el korxonasida ishtirok etishi ulushining foizlarda ifodalangan summasi koʻrsatiladi. 58. “Bilvosita ishtirok etish tartibi” boʻlimida soliq toʻlovchining chet el (Oʻzbekiston) korxonalari va (yoki) yuridik shaxsni tashkil etmagan chet el tuzilmalari orqali chet el korxonasida ishtirok etishi ketma-ketligi toʻgʻrisidagi quyidagi maʼlumotlar koʻrsatiladi: “Ishtirok etish ketma-ketligi tartib raqami” maydonida xabarnomaning “Soliq toʻlovchining chet el korxonasida bilvosita ishtirok etishi toʻgʻrisidagi maʼlumotlar” boʻlimida koʻrsatilgan chet el korxonasida soliq toʻlovchining chet el (Oʻzbekiston) korxonasi va (yoki) yuridik shaxsni tashkil etmagan chet el tuzilmasi orqali ishtirok etishi ketma-ketligi tartib raqami koʻrsatiladi. Mazkur raqam soliq toʻlovchi tomonidan mustaqil belgilanadi, agar bilvosita ishtirok etish bir nechta ketma-ketlikda amalga oshirilsa, har bir ketma-ketlikka alohida raqam beriladi. “Ketma-ketlikda bilvosita ishtirok etish ulushi — jami, %” maydonida “Soliq toʻlovchining chet el korxonasida bilvosita ishtirok etishi toʻgʻrisidagi maʼlumotlar” boʻlimida koʻrsatilgan chet el korxonasida soliq toʻlovchining ketma-ketlik boʻyicha bevosita ishtirok etishi ulushining foizi koʻrsatiladi. “Ketma-ketlikda ishtirok etuvchilar toʻgʻrisida maʼlumotlar” maydonida “Ishtirok etish ketma-ketligi” maydonida keltirilgan barcha ishtirokchilar ketma-ketligi koʻrsatiladi. Birinchi navbatda, soliq toʻlovchi toʻgʻridan-toʻgʻri ulushga ega boʻlgan chet el (Oʻzbekiston) korxonasi va (yoki) yuridik shaxsni tashkil etmagan chet el tuzilmasi koʻrsatiladi. Ketma-ketlik oxirida “Soliq toʻlovchining chet el korxonasida bilvosita ishtirok etishi toʻgʻrisidagi maʼlumotlar” boʻlimida koʻrsatilgan soliq toʻlovchi bilvosita ishtirok etadigan chet el korxonasi koʻrsatiladi. “Ishtirokchi tartib raqami” maydonida xabarnomaning 3-varagʻida koʻrsatilgan chet el korxonasi, 4-varagʻida koʻrsatilgan Oʻzbekiston Respublikasi korxonasi, 5-varagʻida koʻrsatilgan yuridik shaxs tashkil etmagan holda chet el tuzilmasining tartib raqamlari mos holda koʻrsatiladi. “Toʻgʻridan-toʻgʻri ishtirok etish ulushi, %” maydonida: ketma-ketlikning birinchi ishtirokchisiga nisbatan soliq toʻlovchining keyingi chet el (Oʻzbekiston) korxonasi va (yoki) yuridik shaxsni tashkil etmagan holda chet el tuzilmasidagi toʻgʻridan-toʻgʻri ishtirok etishi ulushining foizi koʻrsatiladi. Ketma-ketlikning navbatdagi har bir keyingi ishtirokchisiga nisbatan oldingi ishtirokchining keyingi chet el (Oʻzbekiston) korxonasi va (yoki) yuridik shaxsni tashkil etmagan chet el tuzilmasidagi toʻgʻridan-toʻgʻri ishtirok etishi ulushining foizi koʻrsatiladi. “Bilvosita ishtirok etish ulushi, %” maydonida: birinchi ishtirokchiga maydon toʻldirilmaydi; ketma-ketlikning navbatdagi har bir keyingi ishtirokchisiga nisbatan soliq toʻlovchining keyingi chet el (Oʻzbekiston) korxonasi va (yoki) yuridik shaxsni tashkil etmagan holda chet el tuzilmasidagi bilvosita ishtirok etish ulushining foizi koʻrsatiladi. 59. Agar soliq toʻlovchi “Soliq toʻlovchining chet el korxonasida bilvosita ishtirok etishi toʻgʻrisidagi maʼlumotlar” boʻlimida koʻrsatilgan ketma-ketlikdan boshqacha ketma-ketlik boʻyicha qatnashsa, “Bilvosita ishtirok etish tartibi” boʻlimi mazkur Nizomning 61-bandiga asosan har bir ketma-ketlik uchun toʻldiriladi. 60. Agar soliq toʻlovchi boshqa chet el korxonasida bilvosita ishtirok etsa, mazkur varaq har bir chet el korxonasi boʻyicha toʻldiriladi. 61. Chet el korxonasida aralash holda ishtirok etilganda xabarnomaning “Soliq toʻlovchining chet el yuridik shaxsida bilvosita ishtirok etishi tartibi” varagʻining bittasida toʻgʻridan-toʻgʻri, boshqasida bilvosita ishtirok etish ulushi koʻrsatilishi lozim. “Soliq toʻlovchining chet el yuridik shaxsida bilvosita ishtirok etishi tartibi” varagʻini toʻldirishda quyidagilarga eʼtibor berish lozim: “Soliq toʻlovchining chet el yuridik shaxsida bilvosita ishtirok etishi toʻgʻrisida maʼlumotlar” boʻlimining “Bilvosita ishtirok etish ulushi — jami, %” maydonida toʻgʻridan-toʻgʻri va bilvosita ishtirok etish ulushi koʻrsatiladi. “Bilvosita ishtirok etish tartibi” boʻlimida chet el korxonasida toʻgʻridan-toʻgʻri ishtirok etish toʻgʻrisidagi maʼlumotlarni toʻldirishda chet el korxonasidagi toʻgʻridan-toʻgʻri ishtirok etish ulushi koʻrsatiladi: “Ishtirok etish ketma-ketligi” maydonida soliq toʻlovchining chet el korxonasida toʻgʻridan-toʻgʻri ishtirok etishi ketma-ketligi tartib raqami, aralash holda ishtirok etish toʻgʻrisidagi maʼlumotlar koʻrsatiladi; “Ketma-ketlikda bilvosita ishtirok etish ulushi — jami, %” maydoni bunday ketma-ketlik boʻyicha toʻldirilmaydi; “Ishtirokchi tartib raqami” maydonida soliq toʻlovchi aralash holda ishtirok etayotgan chet el korxonasi tartib raqami koʻrsatiladi; “Toʻgʻridan-toʻgʻri ishtirok etish ulushi, %” maydonida soliq toʻlovchining chet el korxonasida toʻgʻridan-toʻgʻri ishtirok etishi ulushi, aralash holda ishtirok etish toʻgʻrisidagi maʼlumotlar koʻrsatiladi; “Bilvosita ishtirok etish ulushi, %” maydoni bunday ketma-ketlik boʻyicha toʻldirilmaydi. 62. Bilvosita ishtirok etish, aralash ishtirok etish tartibi toʻgʻrisidagi maʼlumotlar boshqa ketma-ketlik boʻyicha koʻrsatiladi. U holda bunday ketma-ketlik boʻyicha bilvosita ishtirok etish ketma-ketligi mazkur varaqning “Bilvosita ishtirok etish tartibi” boʻlimi mazkur Nizomning 60-bandida koʻrsatilgan tartibda toʻldiriladi. 63. Ushbu Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 64. Ushbu Nizom talablariga rioya etilishini nazorat qilish davlat soliq xizmati organlari tomonidan amalga oshiriladi. 1. Mazkur Nizom Oʻzbekiston Respublikasi soliq rezidentlari boʻlgan soliq toʻlovchilar tomonidan nazorat qilinadigan chet el kompaniyalari haqidagi xabarnomalarning (keyingi oʻrinlarda — xabarnoma) shakllari, ularni toʻldirish va soliq organlariga taqdim etish tartibini belgilaydi. 2. Oʻzbekiston Respublikasining soliq rezidenti oʻzi hisobga olingan joydagi soliq organini Oʻzbekiston Respublikasi Soliq kodeksining (keyingi oʻrinlarda — Soliq kodeksi) 209-moddasida nazarda tutilgan tartib va muddatlarda: Soliq kodeksining 40-moddasining birinchi yoki beshinchi qismlarida nazarda tutilgan asoslarga koʻra, chet el kompaniyasining; Soliq kodeksining 40-moddasining toʻqqizinchi yoki oʻn ikkinchi qismlarida nazarda tutilgan asoslarga koʻra yuridik shaxsni tashkil etmagan chet el tuzilmasining nazorat qiluvchi shaxsi deb eʼtirof etgan hollarda xabardor qiladi. 3. Ushbu Nizomga 1-ilovaga muvofiq Nazorat qilinadigan chet el kompaniyalari haqida xabarnoma 10 varaqdan iborat boʻlib: 1 — varaq (titul varaq); 2 — varaq (jismoniy shaxs toʻgʻrisida maʼlumotlar); 3 — varaq (nazorat qilinadigan chet el kompaniyalari toʻgʻrisida maʼlumotlar); 4 — varaq (soliq toʻlovchini nazorat qilinadigan chet el kompaniyasining nazorat qiluvchi shaxsi deb eʼtirof etish uchun asoslar); 5 — varaq (yuridik shaxs tashkil etmagan holda chet el tuzilmasi hisoblangan nazorat qilinadigan chet el kompaniyalari toʻgʻrisida maʼlumotlar); 6 — varaq (soliq toʻlovchini yuridik shaxs tashkil etmagan holda chet el tuzilmasi hisoblangan nazorat qilinadigan chet el kompaniyasining nazorat qiluvchi shaxsi deb eʼtirof etish uchun asoslar); 7 — varaq (nazorat qilinadigan chet el kompaniyasining moliyaviy hisoboti toʻgʻrisida maʼlumotlar); 8 — varaq (soliq toʻlovchining nazorat qilinadigan chet el kompaniyasida bilvosita ishtirok etishi tartibi); 9 — varaq (nazorat qilinadigan chet el kompaniyasida bilvosita ishtirok etadigan Oʻzbekiston korxonasi toʻgʻrisida maʼlumotlar); 10 — varaq (nazorat qilinadigan chet el kompaniyasida soliq toʻlovchi bilvosita ishtirok etadigan chet el korxonasi toʻgʻrisida maʼlumotlar)ni oʻz ichiga oladi. 4. Xabarnoma varaqlari qora yoki koʻk siyohda yoxud tegishli dasturiy taʼminot orqali bitta nusxada toʻldiriladi. Faqat toʻldirish uchun asoslar mavjud boʻlgan varaqlar toʻldiriladi. Xabarnomani toʻldirishda xatolarni tuzatishga yoki shunga oʻxshash vositalardan foydalangan holda oʻzgartirishga, qogʻoz koʻrinishida taqdim etilganda ikki tomonlama chop etishga va tikishga yoʻl qoʻyilmaydi. Xabarnoma varaqlari toʻldiriladigan boʻlimlari mavjudligi yoki yoʻqligi va sonidan qatʼi nazar raqamlanadi, titul varaq raqamlanmaydi, raqamlash ikkinchi varaqdan “2” raqami bilan boshlanadi va koʻrsatilgan maydonga qoʻyiladi. 5. Xabarnomada maʼlum bir belgilardan tashkil topgan har bir koʻrsatkichga bitta maydon toʻgʻri keladi. Har bir maydonga faqat bitta koʻrsatkich va har bir katakka bitta belgi toʻldiriladi. Istisno tariqasida sana uchun uchta maydon mavjud boʻlib kun, oy va yil “.” (nuqta) bilan ajratiladi. Misol uchun, 15.01.2023. 6. Xabarnoma maydonlarini matn, son va kodli koʻrsatkichlar bilan toʻldirishda chapdan oʻngga qarab, qoʻlyozma yoki bosma harflardan foydalaniladi. 7. Xabarnomadagi barcha qiymat koʻrinishidagi koʻrsatkichlar soʻmda toʻldiriladi. 8. Xabarnomaning titul varagʻidan tashqari quyi qismidagi “Mazkur sahifada koʻrsatilgan maʼlumotlarning ishonchliligi va toʻliqligini tasdiqlayman” maydoni soliq toʻlovchi yoki uning vakilining imzosi bilan tasdiqlanadi. 9. Xabarnoma shaklini dasturiy taʼminot orqali printerda chop etishda “Times New Roman” 12 — 14 oʻlchamdagi shriftdan foydalaniladi. 10. Xabarnomaning tegishli maydon koʻrsatkichi mavjud boʻlmaganda maydonning butun uzunligi boʻylab oʻrtasiga “—” (chiziqcha) belgisi qoʻyiladi. Agar sonning kasr qismidagi raqamlar butun qismidagi raqamlar sonidan koʻp boʻlsa, boʻsh maydonlar chiziqcha bilan toʻldiriladi. Masalan, soliq toʻlovchining chet el yuridik shaxsida yoki nazorat qilinadigan chet el kompaniyasida “Ishtirok etish ulushi” 53,87423 foizni tashkil etsa, sonning butun qismi 3 xonali, kasr qismi 15 xonali sonlarda, boʻsh kataklari chiziqcha bilan “53-.87423----------” koʻrinishda toʻldiriladi. 11. Dasturiy taʼminot yordamida toʻldirilgan va printerda chop etilgan xabarnomani yuborishda boʻsh joylar uchun maydon va chiziqlar boʻlmasligi mumkin. Maydonlarning joylashuvi va oʻlchamlari oʻzgartirilmasligi kerak. 12. Soliq toʻlovchi tomonidan xabarnomalar soliq boʻyicha hisobga olingan joydagi soliq organiga qogʻozda yoki telekommunikatsiya kanallari orqali elektron shaklda yoxud soliq toʻlovchining shaxsiy kabineti orqali yuborilishi mumkin. 13. Xabarnoma shakllaridagi “STIR” maydoni har bir varaqning yuqori qismida takrorlanadi va unda xabarnomani taqdim etayotgan soliq toʻlovchining identifikatsiya raqami koʻrsatiladi. 14. “Hujjat turi” maydonida: “1” raqami tegishli hisobot davri uchun birinchi marta taqdim etilayotganligini; “2” va undan keyingi raqamlar tegishli hisobot davri uchun aniqlashtirilgan xabarnoma tartib raqamlarini bildiradi. 15. “Hisobot davri” maydonida xabarnoma taqdim etilayotgan oy tartib raqami va “Soliq davri” maydonida kalendar yil koʻrsatiladi. 16. “Soliq toʻlovchi toʻgʻrisida maʼlumotlar” maydonida soliq toʻlovchi: yuridik shaxslar boʻyicha taʼsis hujjatlariga muvofiq yuridik shaxsning toʻliq nomi; jismoniy shaxslar boʻyicha shaxsini tasdiqlovchi hujjatlar asosida jismoniy shaxsning ismi, familiyasi va otasining ismi (mavjud boʻlsa) toʻliq yoziladi. Bunda jismoniy shaxs boʻyicha maʼlumotlar 2-varaqda koʻrsatiladi. 17. “Yuridik shaxsning joylashgan joyi” maydonida yuridik shaxsning joylashgan joyi koʻrsatiladi. 18. “Pochta manzili” maydonida yuridik shaxsning joylashgan joyi boʻyicha pochta manzili yoziladi. 19. “Elektron pochta manzili” maydonida yuridik shaxsning Internet tarmogʻida roʻyxatga olingan va aktiv holatdagi elektron pochta manzili koʻrsatiladi. 20. “Telefon” maydonida soliq toʻlovchi yoki uning vakilining aloqa uchun telefon raqamlari operator kodi bilan koʻrsatiladi. 21. “Xabarnomani taqdim etish muddati (kun/oy/yil)” maydoniga xabarnoma taqdim etilayotgan sana kun, oy, yil shaklida toʻldiriladi. 22. “_________ga taqdim etiladi” maydoniga xabarnoma taqdim etilayotgan davlat soliq xizmati organining toʻliq nomi yoziladi. 23. “Mazkur xabarnoma _ _ _ hujjatlar nusxalari ilova qilingan holda varaqda tuzildi.” maydonida toʻldirilgan xabarnoma shakllari, “Ilova _ _ _ varaqda.” maydonida taqdim etilayotgan xabarnomaga ilova qilinayotgan va tasdiqlovchi hujjatlar soni koʻrsatiladi. 24. Titul varaqning “Mazkur xabarnomada koʻrsatilgan maʼlumotlarning ishonchliligi va toʻliqligini tasdiqlayman:” boʻlimida boʻsh maydoniga xabarnoma kim tomonidan taqdim etilayotgan boʻlsa, “1 — jismoniy shaxs”, “2 — jismoniy shaxs vakili”, “3 — korxona rahbari” va “ 4 — korxona vakili”ning mos raqamlaridan biri koʻrsatiladi: agar xabarnoma yuridik shaxs tomonidan taqdim etilayotgan boʻlsa, shaxsini tasdiqlovchi hujjatlar asosida korxona rahbarining yoki vakilining familiyasi, ismi, otasining ismi toʻliq, soliq toʻlovchining identifikatsiya raqami, operator kodi bilan telefon raqamlari, elektron pochta manzili koʻrsatiladi hamda shaxsiy imzosi va imzolangan sanasi bilan tasdiqlanadi; agar xabarnoma soliq toʻlovchi — jismoniy shaxs, shu jumladan, yakka tartibdagi tadbirkor, advokat, notarius va Oʻzbekiston Respublikasining qonunchilik hujjatlariga muvofiq xususiy amaliyot bilan shugʻullanadigan boshqa shaxslar tomonidan taqdim etilganda ularning shaxsini tasdiqlovchi hujjatlar asosida ismi, otasining ismi toʻliq, soliq toʻlovchining identifikatsion raqami, operator kodi bilan telefon raqamlari, elektron pochta manzili koʻrsatiladi va shaxsiy imzosi bilan tasdiqlanib, imzolagan sanasi qoʻyiladi. Xabarnoma jismoniy shaxs yoki korxona vakili tomonidan taqdim etilganda “Soliq toʻlovchining vakili ekanligini tasdiqlovchi hujjat nomi va rekvizitlari” maydonida vakilligini tasdiqlovchi hujjatlar nomi va uning rekvizitlari toʻliq koʻrsatilishi va ilova qilinishi lozim. Xabarnomani taqdim etayotgan korxona rahbarining yoki vakilining yoxud jismoniy shaxs yoki vakilining familiyasi, ismi, otasining ismi boshqa varaqlarda ham takrorlanadi va ularda mazkur shaxsning familiyasi, ismi, otasining ismi koʻrsatiladi. 25. “Davlat soliq xizmati organi xodimi tomonidan toʻldiriladi” maydonida xabarnomani taqdim etish usullari, xabarnoma varaqlari, ilova qilinayotgan va tasdiqlovchi hujjatlar soni, topshirilgan sanasi va roʻyxatdan oʻtkazilgan raqami xabarnomani qabul qilgan soliq xizmati xodimining ismi, familiyasi va otasining ismi (agar bor boʻlsa) va imzosi bilan tasdiqlanadi. 26. Xabarnomalarning “Jismoniy shaxs toʻgʻrisida maʼlumotlar” varagʻi yakka tartibdagi tadbirkor boʻlmagan jismoniy shaxs tomonidan toʻldiriladi. 27. Maʼlumotlar jismoniy shaxsning shaxsini tasdiqlovchi hujjatlar asosida: “Familiyasi”, “Ismi”, “Otasining ismi” maydonlarida xabarnomani taqdim etayotgan shaxsning familiyasi, ismi, otasining ismi (agar bor boʻlsa); “Tugʻilgan sanasi” maydonida tugʻilgan sanasi (kun, oy, yil); “Tugʻilgan joyi” maydonida jismoniy shaxsning tugʻilgan joyi; “Fuqaroligi” maydonida “1 — Oʻzbekiston Respublikasi fuqarosi”, “2 — chet el fuqarosi” va “3 — fuqaroligi boʻlmagan shaxs” jismoniy shaxs fuqaroligiga oid mos raqam; “Mamlakati” maydoniga jismoniy shaxs fuqaroligi boʻlgan mamlakat nomi yozib qoʻyiladi; “Shaxsini tasdiqlovchi hujjatlar toʻgʻrisida maʼlumotlar” maydonida: “Hujjat turi” maydonida koʻrsatilgan hujjat turlarining mos raqami; “Seriyasi” maydonida hujjat seriyasi; “Raqami” maydonida hujjat raqami; “Berilgan vaqti” maydonida hujjatning berilgan vaqti; “Kim tomonidan berilgan” maydonida shaxsni tasdiqlovchi hujjatni bergan organ nomi koʻrsatiladi. 28. “Yashash joyi manzili” maydonida doimiy propiska boʻyicha Oʻzbekiston Respublikasi soliq rezidenti sifatida roʻyxatda turgan joy manzili aniq koʻrsatilishi lozim. 29. “Telefoni” maydonida aloqa uchun telefon raqamlari operator kodi bilan koʻrsatiladi. 30. “Mazkur xabarnomada koʻrsatilgan maʼlumotlarning ishonchliligi va toʻliqligini tasdiqlayman:” boʻlimida jismoniy shaxsning STIR, ismi, familiyasi, otasining ismi (agar bor boʻlsa) koʻrsatilib, shaxsiy imzosi bilan tasdiqlanadi va imzolagan sanasi qoʻyiladi. 31. “Davlat soliq xizmati organi xodimi tomonidan toʻldiriladi” maydonida xabarnomani taqdim etish usullari, xabarnoma varaqlari, ilova qilinayotgan va tasdiqlovchi hujjatlar varaqlari soni, topshirilgan sanasi va roʻyxatdan oʻtkazilgan raqami xabarnomani qabul qilgan soliq xizmati xodimining ismi, familiyasi va otasining ismi (agar bor boʻlsa) va imzosi bilan tasdiqlanadi. 32. Xabarnomaning “Nazorat qilinadigan chet el kompaniyalari toʻgʻrisida maʼlumotlar” varagʻi nazorat qilinadigan chet el kompaniyasi hisoblangan chet el korxonasiga nisbatan soliq toʻlovchi nazorat qiluvchi shaxs deb eʼtirof etilgan hollarda toʻldiriladi. Agar soliq toʻlovchi bir nechta chet el kompaniyasining nazorat qiluvchi shaxsi deb eʼtirof etilgan boʻlsa, har bir chet el kompaniyasi boʻyicha alohida-alohida toʻldiriladi. 33. Xabarnomaning “Nazorat qilinadigan chet el kompaniyasining tartib raqami” maydonida soliq toʻlovchi tomonidan mustaqil ravishda chet el kompaniyasiga berilgan tartib raqami koʻrsatiladi. Bunda “XK” xorijiy kompaniya maʼnosini anglatadi. Agar soliq toʻlovchi chet el korxonasining nazorat qilinadigan chet el kompaniyasida ishtirok etsa va u toʻgʻridagi maʼlumotlar Soliq kodeksining 209-moddasi birinchi qismi ikkinchi xatboshisiga muvofiq “Chet el yuridik shaxsi faoliyatida ishtirok etish (yuridik shaxs tashkil etmagan holda chet el tuzilmalarini taʼsis etish) toʻgʻrisidagi xabarnomada koʻrsatilgan boʻlsa, har bir nazorat qilinadigan chet el kompaniyasiga chet el korxonasiga mos holda tartib raqami beriladi. Nazorat qilinadigan chet el kompaniyasi soliq rezidenti maqomini oʻzgartirganda nazorat qilinadigan chet el kompaniyasining raqami saqlab qolinadi va qayta berilmaydi. Soliq toʻlovchining nazorat qilinadigan chet el kompaniyasining nazorat qiluvchi shaxsi maqomi tugatilganda (yakunlanganda) mazkur raqam takroran boshqasiga berilmaydi. 34. Xabarnomaning “Chet el korxonasining nomi” maydonida transliteratsiya qoidalariga muvofiq chet el korxonasining toʻliq nomi lotin yozuvida yoziladi. 35. “Roʻyxatdan oʻtgan mamlakat (hudud) kodi” maydonida ushbu chet el korxonasini roʻyxatdan oʻtkazgan mamlakat (hudud)ning ISO 3166 “Jahon mamlakatlari klassifikatori” xalqaro standartlariga muvofiq uch raqamli kodi koʻrsatiladi. 36. “Chet el korxonasi roʻyxatdan oʻtgan sana” maydonida chet el korxonasining oʻz mamlakatida roʻyxatdan oʻtkazilgan sanasi yoziladi. 37. “Roʻyxatdan oʻtgan (inkorporatsiya qilingan) mamlakatdagi roʻyxat raqam(lar)i (agar mavjud boʻlsa)” maydonida ushbu chet el korxonasining roʻyxatdan oʻtkazgan (inkorporatsiya qilingan) mamlakat (hudud)dagi roʻyxatga olingan (agar olingan boʻlsa) raqam(lar)i (mavjud boʻlsa) yoki uning anolog(lar)i koʻrsatiladi. 38. “Roʻyxatdan oʻtgan (inkorporatsiya qilingan) mamlakatdagi soliq toʻlovchining kodi yoki analoglari (agar mavjud boʻlsa)” maydonida ushbu chet el korxonasining roʻyxatdan oʻtkazgan (inkorporatsiya qilingan) mamlakat (hudud)dagi soliq toʻlovchi sifatidagi kodi yoki uning analogi (agar mavjud boʻlsa) raqamlari koʻrsatiladi. 39. “Soliq rezidenti boʻlgan mamlakat (hudud)dagi soliq toʻlovchining kodi yoki analoglari (agar mavjud boʻlsa)” maydonida ushbu chet el korxonasining soliq rezidenti boʻlgan mamlakat (hudud)dagi soliq toʻlovchi sifatidagi kodi yoki uning analogi (agar mavjud boʻlsa) koʻrsatiladi. 40. “Roʻyxatdan oʻtgan (inkorporatsiya qilingan) mamlakat (hudud)dagi manzili (agar mavjud boʻlsa)” maydonida chet el korxonasining roʻyxatdan oʻtkazgan (inkorporatsiya qilingan) mamlakat (hudud)dagi manzili (agar mavjud boʻlsa) lotin yozuvida toʻldiriladi. 41. Mazkur varaq soliq toʻlovchi tomonidan xabarnomaning 3-varagʻida nazorat qilinadigan chet el kompaniyasi toʻgʻrisida maʼlumotlar koʻrsatilgan hollarda toʻldiriladi. 42. “Umumiy maʼlumotlar” boʻlimida: 1) “Nazorat qilinadigan chet el kompaniyasining tartib raqami” maydonida xabarnomaning 3-varagʻidagi koʻrsatilgan chet el kompaniyasining tartib raqami; 2) “Soliq toʻlovchini nazorat qilinadigan chet el kompaniyasining nazorat qiluvchi shaxsi deb eʼtirof etish uchun asoslar” maydonida mazkur nizomga 2-ilovaga muvofiq chet el kompaniyasining nazorat qiluvchi shaxsi deb eʼtirof etish uchun asoslarning tegishli kodi koʻrsatiladi; Agar soliq toʻlovchi tegishli kod qarshisida “1” raqamini koʻrsatganda soliq toʻlovchi munosabatlarida bajarilmaydigan va/yoki bajarilganligi holati inobatga olinmagan tegishli asos kodi qarshisida “0” yoki “2” raqamini koʻrsatish vakolatiga ega. 3) “Mustaqil ravishda chet el kompaniyasining nazorat qiluvchi shaxsi deb eʼtirof etish” maydonida mos holda “0” yoki “1” raqami, “1” raqami Soliq kodeksining 40-moddasining birinchi qismi yoki beshinchi qismida koʻrsatilgan asoslarga koʻra Oʻzbekiston Respublikasi soliq rezidenti oʻzini mustaqil holda chet el kompaniyasi nazorat qiluvchi shaxsi deb eʼtirof etgan hollarda koʻrsatiladi. Mustaqil ravishda chet el kompaniyasining nazorat qiluvchi shaxsi deb eʼtirof etilganda “Soliq toʻlovchini nazorat qilinadigan chet el kompaniyasining nazorat qiluvchi shaxsi deb eʼtirof etish uchun asoslar” maydoni mazkur bandning “2” kichik bandiga muvofiq toʻldiriladi. 43. “Chet el korxonasida ishtirok etishi toʻgʻrisida maʼlumotlar” boʻlimi chet el korxonasida ishtiroki soliq toʻlovchi chet el kompaniyasining nazorat qiluvchi shaxsi deb eʼtirof etilgan hollarda toʻldiriladi: 1) “Ishtirok etish turi” maydonida mazkur nizomga 3-ilovaga muvofiq chet el korxonasida ishtirok etish turlari kodlariga mos holda “0” yoki “1” raqami, soliq toʻlovchiga nisbatan bir nechta asoslar mos kelgan hollarda tegishli kod qarshisiga “1” raqami qoʻyiladi. 2) “Ishtirok etish turi” maydoni 205-kod “Soliq toʻlovchini nazorat qilinadigan chet el kompaniyasining nazorat qiluvchi shaxsi deb eʼtirof etish uchun asoslar”da faqat 102-kod koʻrsatilganda toʻldiriladi. 3) “Toʻgʻridan-toʻgʻri ishtirok etish ulushi, %” maydonida soliq toʻlovchi chet el korxonasida toʻgʻridan-toʻgʻri yagona ishtirokchi boʻlgan hollarda, shu jumladan, yagona ishtiroki aralash (toʻgʻridan-toʻgʻri va bilvosita) amalga oshirilgandagi ulushi koʻrsatiladi. Agar, toʻgʻridan-toʻgʻri yagona ishtirokchi boʻlmagan hollarda, “0” qoʻyiladi; 4) “Bilvosita ishtirok etish ulushi, %” maydonida soliq toʻlovchi chet el korxonasida bilvosita yagona ishtirokchi boʻlgan hollarda, shu jumladan, yagona ishtiroki aralash (toʻgʻridan-toʻgʻri va bilvosita) amalga oshirilgandagi ulushi koʻrsatiladi. Agar, soliq toʻlovchi chet el korxonasida bilvosita yagona ishtirokchi boʻlmasa, “0” qoʻyiladi; 5) “Aralash ishtirok etish ulushi, %” maydonida soliq toʻlovchining chet el korxonasidagi yagona aralash holda toʻgʻridan-toʻgʻri va bilvosita ishtirokining umumiy ulushi miqdori koʻrsatiladi; 6) “Eri (xotini), ota-onasi (farzandlikka olgan ota-onasi), eri (xotini)ning ota-onasi, farzandlari (farzandlikka olingan farzandlari), toʻliq va toʻliq boʻlmagan qarindosh aka-ukalari va opa-singillari, shuningdek, vasiy (homiy)si va homiyligidagi shaxs bilan birgalikda ishtirok etish ulushi, %” maydonida soliq toʻlovchi chet el korxonasida eri (xotini), ota-onasi (farzandlikka olgan ota-onasi), eri (xotini)ning ota-onasi, farzandlari (farzandlikka olingan farzandlari), toʻliq va toʻliq boʻlmagan qarindosh aka-ukalari va opa-singillari, shuningdek, vasiy (homiy)si va homiyligidagi shaxs bilan birgalikda ishtirok etgan hollardagi ulushi koʻrsatiladi. Mazkur maydon “Ishtirok etish turi” maydonida 204-kod tanlangan hollarda toʻldiriladi; 7) “Oʻzbekiston Respublikasi soliq rezidenti bilan birgalikda ishtirok etish ulushi, %” maydonida soliq toʻlovchi chet el korxonasidagi ishtiroki eri (xotini)ning, ota-onasi (farzandlikka olgan ota-onasi), eri (xotini)ning ota-onasi, farzandlari (farzandlikka olingan farzandlari), toʻliq va toʻliq boʻlmagan qarindosh aka-ukalari va opa-singillari, shuningdek, vasiy (homiysi) va homiyligidagi shaxs boʻlmagan Oʻzbekiston Respublikasi soliq rezidenti bilan ishtirok etgan hollardagi ulushi koʻrsatilib, mazkur maydon “Ishtirok etish turi” maydonida 205-kod tanlangan hollarda toʻldiriladi. 44. “Chet el korxonasi nazorati toʻgʻrisida maʼlumotlar” boʻlimi Soliq kodeksi 40-moddasining beshinchi qismida koʻrsatilgan asoslarga koʻra chet el kompaniyasi nazorat qiluvchi shaxsi deb eʼtirof etilgan hollarda toʻldiriladi. “Asoslar (hujjatning nomi va rekvizitlari)” maydonida soliq toʻlovchi chet el kompaniyasi nazorat qiluvchi shaxsi deb eʼtirof etilgan hujjat nomi, shuningdek, raqami va sanasi koʻrsatiladi. 45. Xabarnomaning “Yuridik shaxs tashkil etmagan holda chet el tuzilmasi hisoblangan nazorat qilinadigan chet el kompaniyalari toʻgʻrisida maʼlumotlar” varagʻi yuridik shaxs tashkil etmagan holda chet el tuzilmasi hisoblangan nazorat qilinadigan chet el kompaniyasiga nisbatan toʻldiriladi. Agar soliq toʻlovchi yuridik shaxs tashkil etmagan holda chet el tuzilmasi hisoblangan bir nechta nazorat qilinadigan chet el kompaniyasining nazorat qiluvchi shaxsi deb eʼtirof etilganda har bir chet el tuzilmasi boʻyicha xabarnomaning mazkur varagʻi alohida-alohida toʻldiriladi. 46. “Nazorat qilinadigan chet el kompaniyasining tartib raqami” maydonida soliq toʻlovchi tomonidan mustaqil ravishda berilgan chet el tuzilmasining tartib raqami koʻrsatiladi. Bunda “XT” xorijiy tuzilma maʼnosini anglatadi. Agar soliq toʻlovchi chet el korxonasining nazorat qilinadigan chet el kompaniyasida ishtirok etsa va u toʻgʻrisidagi maʼlumotlar Soliq kodeksining 209-moddasi birinchi qismi ikkinchi xatboshisiga muvofiq “Chet el yuridik shaxsi faoliyatida ishtirok etish (yuridik shaxs tashkil etmagan holda chet el tuzilmalarini taʼsis etish) toʻgʻrisidagi xabarnomada koʻrsatilgan boʻlsa, har bir nazorat qilinadigan chet el kompaniyasiga chet el korxonasiga mos holda tartib raqami beriladi. Soliq toʻlovchining nazorat qilinadigan chet el kompaniyasining nazorat qiluvchi shaxsi maqomi tugatilganda (yakunlanganda) mazkur raqam takroran boshqasiga berilmaydi. 47. “Tashkiliy tuzilmasi shakli (kodi)” maydoniga quyidagilarning mos raqamlaridan biri qoʻyiladi: “1” — jamgʻarma; “2” — sheriklik; “3” — shirkat; “4” — trast; “5” — jamoaviy investitsiya va (yoki) ishonchli boshqaruvning boshqa shakllari. 48. “Yuridik shaxs tashkil etmagan holda chet el tuzilmasi nomi” maydonida yuridik shaxsni tashkil etmagan chet el tuzilmasi nomi lotin yozuvida koʻrsatiladi. Nomi mavjud boʻlmagan hollarda chet el davlatlari qonunchiligi va (yoki) taʼsis hujjatlariga muvofiq yuridik shaxsni tashkil etmagan chet el tuzilmasining tashkiliy shaklini identifikatsiya qilish imkonini beruvchi axborotlar keltiriladi. 49. “Yuridik shaxsni tashkil etmagan holda chet el tuzilmasini tashkil etish toʻgʻrisidagi hujjat nomi va rekvizitlari” maydonida yuridik shaxsni tashkil etmagan holda chet el tuzilmasini taʼsis etish toʻgʻrisidagi hujjat nomi va uning rekvizitlari (mavjud boʻlgan hollarda) oʻzbek tilida lotin yozuvida toʻldiriladi. 50. “Tashkil topgan (roʻyxatdan oʻtgan) sanasi” maydonida yuridik shaxsni tashkil etmagan holda chet el tuzilmasining xorijiy davlatda tashkil etilgan (roʻyxatdan oʻtkazilgan) (agar roʻyxatdan oʻtkazilgan boʻlsa) sanasi koʻrsatiladi. 51. “Tashkil topgan (roʻyxatdan oʻtgan) mamlakat kodi” maydonida ISO 3166 “Jahon mamlakatlari klassifikatori” xalqaro standartlariga muvofiq ushbu chet el tuzilmasi mamlakatining uch raqamli kodi koʻrsatiladi. 53. “Yuridik shaxs tashkil etmagan holda chet el tuzilmasini identifikatsiya qiluvchi boshqa maʼlumotlar” maydoni chet el tuzilmasini identifikatsiya qiluvchi boshqa maʼlumotlar mavjud boʻlgan hollarda toʻldiriladi. 54. Xabarnomaning “Soliq toʻlovchini yuridik shaxs tashkil etmagan holda chet el tuzilmasi hisoblangan nazorat qilinadigan chet el kompaniyasining nazorat qiluvchi shaxsi deb eʼtirof etish uchun asoslar” varagʻi soliq toʻlovchi ushbu xabarnomaning 5-varagʻida oʻzini yuridik shaxs tashkil etmagan holda chet el tuzilmasi hisoblangan nazorat qilinadigan chet el kompaniyasining nazorat qiluvchi shaxsi deb koʻrsatgan boʻlsa toʻldiriladi. 55. “Nazorat qilinadigan chet el kompaniyasining tartib raqami” maydonida ushbu xabarnomaning 5-varagʻida qayd qilingan nazorat qilinadigan chet el kompaniyasining tartib raqami koʻrsatiladi. 56. “Soliq toʻlovchini nazorat qilinadigan chet el kompaniyasining nazorat qiluvchi shaxsi deb eʼtirof etish uchun asoslar” maydonida mazkur Nizomga 2-ilovaga muvofiq chet el kompaniyasining nazorat qiluvchi shaxslari deb eʼtirof etish uchun asoslarning tegishli kodi koʻrsatiladi; Agar soliq toʻlovchi tegishli kod qarshisida “1” raqamini koʻrsatganda soliq toʻlovchi munosabatlarida bajarilmaydigan va/yoki bajarilganligi holati inobatga olinmagan tegishli asos kodi qarshisida “0” yoki “2” raqamini koʻrsatish vakolatiga ega. 57. “Mustaqil ravishda yuridik shaxs tashkil etmagan holda chet el tuzilmasi nazorat qiluvchi shaxsi deb eʼtirof etish” maydonida “0” yoki “1” raqami, “1” raqami Soliq kodeksining 40-moddasi oʻn uchinchi qismiga muvofiq Oʻzbekiston Respublikasining soliq rezidenti mustaqil ravishda oʻzini yuridik shaxsni tashkil etmagan chet el tuzilmasining nazorat qiluvchi shaxsi deb eʼtirof etgan hollarda qoʻyiladi. Soliq toʻlovchi tomonidan mustaqil ravishda chet el korxonasi nazorat qiluvchi shaxsi deb eʼtirof etilganda “Soliq toʻlovchini nazorat qilinadigan chet el kompaniyasining nazorat qiluvchi shaxsi deb eʼtirof etish uchun asoslar” maydoni mazkur Nizomning 71-bandida koʻrsatilgan tartibda toʻldiriladi. 58. “Yuridik shaxs tashkil etmagan holda chet el tuzilmasining nazorat qiluvchi shaxsi deb eʼtirof etish toʻgʻrisidagi asoslarning bajarilganligini tasdiqlovchi (tasdiqlangan hujjatlar nomi va rekvizitlari” maydonida soliq toʻlovchini yuridik shaxs tashkil etmagan holda chet el tuzilmasining nazorat qiluvchi shaxsi deb eʼtirof etish toʻgʻrisidagi asoslarning bajarilganligini tasdiqlovchi hujjat(lar) nomi, shuningdek, u(lar)ning raqami va sanasi koʻrsatiladi. 59. Xabarnomaning “Nazorat qilinadigan chet el kompaniyasining moliyaviy hisoboti toʻgʻrisida maʼlumotlar” varagʻi mazkur xabarnomaning 3 va 5-varaqlarida koʻrsatilgan nazorat qilinadigan chet el kompaniyalarining moliyaviy hisobotlariga nisbatan toʻldiriladi. 60. “Nazorat qilinadigan chet el kompaniyasining tartib raqami” maydonida mazkur xabarnomaning 3 va 5-varaqlarida koʻrsatilgan nazorat qilinadigan chet el kompaniyalarining tartib raqamlari koʻrsatiladi. 61. “Nazorat qilinadigan chet el kompaniyasining foydasini aniqlash” maydonida nazorat qilinadigan chet el kompaniyasining foydasi: Soliq kodeksining 331-moddasi 1-qismi “1” kichik bandi asosida aniqlanganda “1” raqami; Soliq kodeksining 331-moddasi 1-qismi “2” kichik bandi asosida aniqlanganda “2” raqami koʻrsatiladi. 62. “Moliyaviy hisobot tuziladigan davrning oxirgi kuni” maydonida nazorat qilinadigan chet el kompaniyasining moliya yili uchun moliyaviy hisobot tuziladigan davrning tugashi sanasi koʻrsatiladi. 63. “Moliya yili uchun moliyaviy hisobot tuzilgan sana” maydonida nazorat qilinadigan chet el kompaniyasi tomonidan moliyaviy hisobot tuzilgan sana koʻrsatiladi. 64. “Nazorat qilinadigan chet el kompaniyasining foydasi aniqlanadigan davrning oxirgi sanasi” maydonida Soliq kodeksining 331-moddasi birinchi qismi “2” kichik bandiga muvofiq nazorat qilinadigan chet el kompaniyasining foydasi aniqlanadigan oxirgi sana koʻrsatiladi. 65. “Auditorlik xulosasi tuzilgan sana” maydonida nazorat qilinadigan chet el kompaniyasining shaxsiy qonunida yoki taʼsis (korporativ) hujjatlarida moliya yilida moliyaviy hisobotlar majburiy tartibda audit tekshiruvi oʻtkazilishi belgilangan yoki ixtiyoriy ravishda audit tekshiruvi oʻtkazilgan boʻlsa, moliyaviy hisobotlar boʻyicha tuzilgan audit xulosasi sanasi koʻrsatiladi. 66. “Nazorat qilinadigan chet el kompaniyasining foydasini soliq solishdan ozod qilish uchun asoslar” maydonida nazorat qilinadigan chet el kompaniyasining foydasini soliqdan ozod qilish uchun mazkur Nizomga 4-ilovada koʻrsatilgan asoslarning tegishli kodlariga “0” yoki “1” raqamlari qoʻyiladi. Nazorat qilinadigan chet el kompaniyasining foydasini soliqdan ozod qilishga bir nechta asoslar toʻgʻri kelganda, uning qarshisiga “1” raqami qoʻyiladi. 67. Xabarnomaning “Soliq toʻlovchining nazorat qilinadigan chet el kompaniyasida bilvosita ishtirok etishi tartibi” varagʻi nazorat qilinadigan chet el korxonasida soliq toʻlovchining bir oʻzi (soliq rezidenti boʻlgan eri (xotini), ota-onasi (farzandlikka olgan ota-onasi), eri (xotini)ning ota-onasi, farzandlari (farzandlikka olingan farzandlari), toʻliq va toʻliq boʻlmagan qarindosh aka-ukalari va opa-singillari, shuningdek, vasiy (homiy)si va homiyligidagi shaxslar ishtirokisiz) ishtirok etgan hollarda toʻldiriladi. Soliq toʻlovchi bir nechta nazorat qilinadigan kompaniyasida bilvosita ishtirok etgan taqdirda, har bir chet el korxonasi va nazorat qilinadigan kompaniya boʻyicha mazkur varaqlar alohida-alohida toʻldiriladi. 68. “Soliq toʻlovchining nazorat qilinadigan chet el kompaniyada bilvosita ishtirok etishi toʻgʻrisida maʼlumotlar” boʻlimida quyidagilar koʻrsatiladi: “Nazorat qilinadigan chet el kompaniyasining tartib raqami” maydonida soliq toʻlovchi tomonidan nazorat qilinadigan chet el kompaniyasiga mustaqil holda berilgan tartib raqami; “Nazorat qilinadigan chet el kompaniyasining nomi” maydonida lotin yozuvida nazorat qilinadigan chet el kompaniyasining oʻzbek tilidagi toʻliq nomi; “Bilvosita ishtirok etish ulushi — jami, %” maydonida xabarnomaning “Soliq toʻlovchining nazorat qilinadigan chet el kompaniyasida bilvosita ishtirok etishi toʻgʻrisida maʼlumotlar” boʻlimida koʻrsatilgan soliq toʻlovchining barcha ketma-ketliklar boʻyicha mazkur nazorat qilinadigan chet el kompaniyasida ishtirok etishi ulushining foizlarda aniqlangan summasi koʻrsatiladi. 69. “Bilvosita ishtirok etish tartibi” boʻlimida soliq toʻlovchining nazorat qilinadigan chet el kompaniyasida ishtirok etishi ketma-ketligi toʻgʻrisidagi quyidagi maʼlumotlar koʻrsatiladi: 1) “Ishtirok etish ketma-ketligi” maydonida xabarnomaning “Nazorat qilinadigan chet el kompaniyasida bilvosita ishtirok etish toʻgʻrisida maʼlumotlar” boʻlimida koʻrsatilgan nazorat qilinadigan chet el kompaniyasi va chet el (Oʻzbekiston Respublikasi) korxonasida soliq toʻlovchining bilvosita ishtirok etishi ketma-ketligi tartib raqami koʻrsatiladi. Mazkur raqam soliq toʻlovchi tomonidan mustaqil ravishda belgilanadi; 2) “Ketma-ketlikda bilvosita ishtirok etish ulushi — jami, %” maydonida “Nazorat qilinadigan chet el kompaniyasida bilvosita ishtirok etish toʻgʻrisida maʼlumotlar” boʻlimida koʻrsatilgan nazorat qilinadigan chet el kompaniyasida soliq toʻlovchining mazkur ketma-ketlik boʻyicha oxirgi ishtirokchiga nisbatan bilvosita ishtirok etish ulushining foizi koʻrsatiladi. 70. “Ketma-ketlikda ishtirok etuvchilar toʻgʻrisida maʼlumotlar” maydonida “Ishtirok etish ketma-ketligi” maydonida keltirilgan barcha ishtirokchilar ketma-ketligi koʻrsatiladi. Birinchi navbatda, toʻgʻridan-toʻgʻri ulushga ega boʻlgan chet el (Oʻzbekiston) korxonasi yoki nazorat qilinadigan chet el kompaniyasi, shu jumladan, soliq toʻlovchi tomonidan nazorat qilinadigan chet el kompaniyasida ishtirok etishda foydalanilgan yuridik shaxs tashkil etmagan holda chet el tuzilmasi koʻrsatiladi. Oxirgi boʻlib “Nazorat qilinadigan chet el kompaniyasida bilvosita ishtirok etish toʻgʻrisida maʼlumotlar” boʻlimida koʻrsatilgan soliq toʻlovchi bilvosita ishtirok etadigan nazorat qilinadigan chet el kompaniyasi koʻrsatiladi. “Ishtirokchining tartib raqami” maydonida mazkur xabarnomaning 3-varagʻiga asosan nazorat qilinadigan chet el kompaniyasining, 5-varagʻiga asosan yuridik shaxs tashkil etmagan holda chet el tuzilmasi hisoblangan nazorat qilinadigan chet el kompaniyasi, 9-varagʻiga asosan nazorat qilinadigan chet el kompaniyasida bilvosita ishtirok etadigan Oʻzbekiston korxonasi va 10-varagʻiga asosan nazorat qilinadigan chet el kompaniyasida soliq toʻlovchi bilvosita ishtirok etadigan chet el korxonasining tartib raqamlari koʻrsatiladi. “Toʻgʻridan-toʻgʻri ishtirok etish ulushi, %” maydonida: ketma-ketlikning birinchi ishtirokchisiga nisbatan soliq toʻlovchining keyingi chet el (Oʻzbekiston) korxonasi va (yoki) yuridik shaxsni tashkil etmagan chet el tuzilmasi yoki nazorat qilinadigan chet el kompaniyasidagi toʻgʻridan-toʻgʻri ishtirok etishi ulushi ketma-ketligi koʻrsatiladi; ketma-ketlikning har bir keyingi ishtirokchisiga nisbatan chet el (Oʻzbekiston) korxonasi va (yoki) yuridik shaxsni tashkil etmagan chet el tuzilmasidagi yoki nazorat qilinadigan chet el kompaniyasidagi oldingi ishtirokchining toʻgʻridan-toʻgʻri ishtirok etishi ulushi foizlarda koʻrsatiladi. “Bilvosita ishtirok etish ulushi, %” maydonida: birinchi ishtirokchiga maydon toʻldirilmaydi; ketma-ketlikning har bir keyingi ishtirokchiga nisbatan soliq toʻlovchining har bir chet el (Oʻzbekiston) korxonasi va (yoki) yuridik shaxsni tashkil etmagan chet el tuzilmasidagi yoki nazorat qilinadigan chet el kompaniyasidagi bilvosita ishtirok etishi ulushi foizlarda koʻrsatiladi. 71. Agar soliq toʻlovchi nazorat qilinadigan chet el kompaniyasida bir nechta ketma-ketlik boʻyicha ishtirok etsa, har bir ketma-ketlik uchun mazkur varaq alohida toʻldiriladi. 72. Xabarnomaning “Nazorat qilinadigan chet el kompaniyasida bilvosita ishtirok etadigan Oʻzbekiston korxonasi toʻgʻrisida maʼlumotlar” varagʻi soliq toʻlovchi tomonidan nazorat qilinadigan chet el kompaniyasida bilvosita ishtirokini Oʻzbekiston Respublikasi korxonalari orqali amalga oshirganda toʻldiriladi. Agar soliq toʻlovchi nazorat qilinadigan chet el kompaniyasida bir nechta Oʻzbekiston Respublikasi korxonalari orqali bilvosita ishtirok etsa, har bir Oʻzbekiston Respublikasi korxonasi boʻyicha mazkur varaq alohida-alohida toʻldiriladi. 73. “Oʻzbekiston Respublikasi korxonasining tartib raqami” maydonida soliq toʻlovchi tomonidan mustaqil ravishda berilgan Oʻzbekiston korxonasining tartib raqami koʻrsatiladi. Agar soliq toʻlovchi nazorat qilinadigan kompaniyada Soliq kodeksining 209-moddasi birinchi qismi ikkinchi xatboshisiga asosan taqdim etilgan “Chet el yuridik shaxsi faoliyatida ishtirok etish (yuridik shaxs tashkil etmagan holda chet el tuzilmalarini taʼsis etish) toʻgʻrisida”gi xabarnomada koʻrsatilgan bir nechta Oʻzbekiston korxonasi orqali ishtirok etsa, ularning har biriga mos holda alohida tartib raqami beriladi. Berilgan raqam ishtirok etish davrida oʻzgartirilmaydi. Ishtirok etish yakunlangan taqdirda, mazkur raqam boshqa Oʻzbekiston korxonasiga takroran berilmaydi. 74. “Korxonaning davlat roʻyxatidan oʻtgan asosiy raqami” maydonida Oʻzbekiston korxonasining davlat roʻyxatiga olingan raqami koʻrsatiladi. 75. “STIR” maydonida mos holda soliq toʻlovchining roʻyxatdan oʻtgan davlat soliq xizmati organidagi soliq toʻlovchining identifikatsiya raqami qoʻyiladi. 76. “Toʻliq nomi” maydonida taʼsis hujjatlariga muvofiq Oʻzbekiston korxonasining toʻliq nomi yoziladi. 77. Xabarnomaning “Nazorat qilinadigan chet el kompaniyasida soliq toʻlovchi bilvosita ishtirok etadigan chet el korxonasi toʻgʻrisida maʼlumotlar” varagʻi soliq toʻlovchi nazorat qilinadigan chet el kompaniyasidagi bilvosita ishtirokini chet el korxonasidan foydalangan holda amalga oshirgan chet el korxonasiga nisbatan toʻldiradi. Bunda soliq toʻlovchi nazorat qilinadigan chet el kompaniyasida toʻgʻridan-toʻgʻri nazorat qiluvchi shaxs sifatida qaralmaydi. Agar soliq toʻlovchi oʻz ishtirokini bir nechta chet el korxonalari orqali amalga oshirsa, har bir chet el korxonasi boʻyicha mazkur varaq alohida-alohida toʻldiriladi. 78. “Chet el korxonasining tartib raqami” maydonida chet el korxonasiga soliq toʻlovchi tomonidan mustaqil holda berilgan tartib raqami koʻrsatiladi. Bunda “XK” xorijiy korxona maʼnosini anglatadi. Agar soliq toʻlovchi nazorat qilinadigan chet el kompaniyasida Soliq kodeksining 209-moddasi birinchi qismi ikkinchi xatboshisiga muvofiq taqdim etilgan “Chet el yuridik shaxsi faoliyatida ishtirok etish (yuridik shaxs tashkil etmagan holda chet el tuzilmalarini taʼsis etish) toʻgʻrisidagi xabarnomada koʻrsatilgan chet el korxonalari orqali ishtirok etsa, mos holda ularning har biriga alohida tartib raqami beriladi. Soliq toʻlovchining chet el korxonasida ishtiroki yakunlanganda mazkur raqam takroran boshqasiga berilmaydi. 79. “Chet el korxonasining nomi” maydonida transliteratsiya qoidalariga muvofiq chet el korxonasining toʻliq nomi lotin yozuvida yoziladi. 80. “Roʻyxatdan oʻtgan (inkorporatsiya qilingan) mamlakat kodi” maydonida chet el korxonasini roʻyxatdan oʻtkazgan (inkorporatsiya qilgan) mamlakatning ISO 3166 “Jahon mamlakatlari klassifikatori” xalqaro standartlariga muvofiq uch raqamli kodi koʻrsatiladi. 81. “Roʻyxatdan oʻtgan (inkorporatsiya qilingan) mamlakatdagi roʻyxat raqami (agar mavjud boʻlsa)” maydonida chet el korxonasining roʻyxatdan oʻtkazgan mamlakat (hudud)da roʻyxat olingan (inkorporatsiya qilingan) raqami (mavjud boʻlgan hollarda) koʻrsatiladi. 82. “Roʻyxatdan oʻtgan (inkorporatsiya qilingan) mamlakatdagi soliq toʻlovchining kodi (mavjud boʻlgan taqdirda)” maydonida chet el korxonasining roʻyxatdan oʻtkazgan (inkorporatsiya qilingan) mamlakat (hudud)dagi soliq toʻlovchi sifatidagi kodi yoki uning analogi (agar mavjud boʻlsa) raqamlari koʻrsatiladi. 83. “Roʻyxatdan oʻtgan (inkorporatsiya qilingan) mamlakatdagi manzili (mavjud boʻlgan taqdirda)” maydonida chet el korxonasining roʻyxatdan oʻtkazgan (inkorporatsiya qilingan) mamlakat (hudud)dagi yuridik manzili (agar mavjud boʻlsa) lotin yozuvida toʻliq koʻrsatiladi. 84. Ushbu Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. 85. Ushbu Nizom talablariga rioya etilishini nazorat qilish davlat soliq xizmati organlari tomonidan amalga oshiriladi. 101 Chet el kompaniyasida ishtirok etish ulushi 25 foizdan ortiq boʻlgan yuridik yoki jismoniy shaxs (Soliq kodeksining 40-moddasi 1-qismi 1-bandi) 102 Chet el kompaniyasida ishtirok etish ulushi 10 foizdan ortiq boʻlgan yuridik yoki jismoniy shaxs, agar barcha shaxslarning ishtirok etish ulushi 50 foizdan ortiq boʻlsa (Soliq kodeksining 40-moddasi 1-qismi 2-bandi) 103 Soliq kodeksining 40-moddasi birinchi qismida belgilangan shartlarga rioya etmagan, biroq chet el kompaniyasi ustidan nazoratni oʻz shaxsiy manfaatlarini koʻzlab amalga oshirgan shaxs (Soliq kodeksining 40-moddasi 5-qismi) 104 Soliq kodeksining 40-moddasi birinchi qismida belgilangan shartlarga rioya etmagan, biroq chet el kompaniyasi ustidan nazoratni eri (xotini) manfaatlarini koʻzlab amalga oshirgan shaxs (Soliq kodeksining 40-moddasi 5-qismi) 105 Soliq kodeksining 40-moddasi birinchi qismida belgilangan shartlarga rioya etmagan, biroq chet el kompaniyasi ustidan nazoratni ota-onasi (shu jumladan, farzandlikka olgan ota-onasi) manfaatlarini koʻzlab amalga oshirgan shaxs (Soliq kodeksining 40-moddasi 5-qismi) 106 Soliq kodeksining 40-moddasi birinchi qismida belgilangan shartlarga rioya etmagan, biroq chet el kompaniyasi ustidan nazoratni erining (xotinining) ota-onasi manfaatlarini koʻzlab amalga oshirgan shaxs (Soliq kodeksining 40-moddasi 5-qismi) 107 Soliq kodeksining 40-moddasi birinchi qismida belgilangan shartlarga rioya etmagan, biroq chet el kompaniyasi ustidan nazoratni farzandlari (shu jumladan, farzandlikka olgan farzandlar) manfaatlarini koʻzlab amalga oshirgan shaxs (Soliq kodeksining 40-moddasi 5-qismi) 108 Soliq kodeksining 40-moddasi birinchi qismida belgilangan shartlarga rioya etmagan, biroq chet el kompaniyasi ustidan nazoratni toʻliq va toʻliq boʻlmagan qarindosh aka-ukalari va opa-singillari manfaatlarini koʻzlab amalga oshirgan shaxs (Soliq kodeksining 40-moddasi 5-qismi) 109 Soliq kodeksining 40-moddasi birinchi qismida belgilangan shartlarga rioya etmagan, biroq chet el kompaniyasi ustidan nazoratni vasiysi (homiysi) manfaatlarini koʻzlab amalga oshirgan shaxs (Soliq kodeksining 40-moddasi 5-qismi) 110 Soliq kodeksining 40-moddasi birinchi qismida belgilangan shartlarga rioya etmagan, biroq chet el kompaniyasi ustidan nazoratni homiyligidagi shaxs manfaatlarini koʻzlab amalga oshirgan shaxs (Soliq kodeksining 40-moddasi 5-qismi) 111 Yuridik shaxs tashkil etmagan holda chet el tuzilmasining muassisi (asoschisi) boʻlgan va tuzilmaning foydasini (daromadini) bevosita yoki bilvosita toʻliq yoki qisman olishga (olishni talab qilishga) haqli boʻlgan shaxs (Soliq kodeksining 40-moddasi 9-qismi 1-bandi) 112 Yuridik shaxs tashkil etmagan holda chet el tuzilmasining muassisi (asoschisi) boʻlgan va tuzilmaning foydasini (daromadini) yoki uning bir qismini tasarruf etishga haqli boʻlgan shaxs (Soliq kodeksining 40-moddasi 9-qismi 2-bandi) 113 Yuridik shaxs tashkil etmagan holda chet el tuzilmasining muassisi (asoschisi) boʻlgan va tuzilmaga berilgan mol-mulkka boʻlgan huquqni oʻzida saqlab qolgan (qaytarish asosida berilgan) shaxs (Soliq kodeksining 40-moddasi 9-qismi 3-bandi) 114 Yuridik shaxs tashkil etmagan holda chet el tuzilmasining muassisi (asoschisi) va uning aktivlarini boshqarishda, foydasini (daromadini) taqsimlashda qabul qilinadigan qarorga taʼsir koʻrsatish yoki taʼsir koʻrsatish imkoniyati mavjud boʻlgan, yuridik shaxsni tashkil etmagan chet el tuzilmasi ustidan nazoratni amalga oshiruvchi shaxs (Soliq kodeksining 40-moddasi 7-qismi) 115 Yuridik shaxsni tashkil etmagan chet el tuzilmasining taʼsis etuvchisi (asoschisi) hisoblanmaydigan va olingan daromadga (uning bir qismiga) nisbatan haqiqiy huquqqa ega boʻlgan shaxs (Soliq kodeksining 40-moddasi 12-qismi 1-bandi) 116 Yuridik shaxsni tashkil etmagan chet el tuzilmasining taʼsis etuvchisi (asoschisi) hisoblanmaydigan va mol-mulkini tasarruf etish huquqiga ega boʻlgan shaxs (Soliq kodeksining 40-moddasi 12-qismi 2-bandi) 117 Yuridik shaxsni tashkil etmagan chet el tuzilmasining taʼsis etuvchisi (asoschisi) hisoblanmaydigan va tuzilma tugatilgan (shartnoma tugatilgan, bekor qilingan) taqdirda, uning mol-mulkini olish huquqiga ega boʻlgan shaxs (Soliq kodeksining 40-moddasi 12-qismi 3-bandi) 1001 Nazorat qilinadigan chet el kompaniyasi tashkil qilingan chet davlatning (hududning) qonunchilik hujjatlariga muvofiq notijorat tashkiloti boʻlib, olingan foydani (daromadni) aksiyadorlar (ishtirokchilar, muassislar) yoki boshqa shaxslar oʻrtasida taqsimlamaydi (Soliq kodeksining 204-moddasi 1-qismi 1-bandi) 1002 Nazorat qilinadigan chet el kompaniyasi aktiv chet el kompaniyasi yoki aktiv chet el xolding kompaniyasi (Soliq kodeksining 204-moddasi 1-qismi 2-bandi) 1003 Nazorat qilinadigan chet el kompaniyasi chet el kompaniyasi uchun daromadlarni (foydani) bunday kompaniya doimiy joylashgan davlatning (hududning) qonunchilik hujjatlariga muvofiq moliyaviy yil uchun moliyaviy hisobot tuziladigan davr yakunlari boʻyicha ushbu Kodeksning 207-moddasiga muvofiq aniqlanadigan soliq solishning samarali stavkasi ushbu Kodeksning 337-moddasi 12-bandida koʻrsatilgan foydadan olinadigan soliq stavkasi miqdoridan kam boʻlmagan miqdorni tashkil etadi (Soliq kodeksining 204-moddasi 1-qismi 3-bandi) 1004 Nazorat qilinadigan chet el kompaniyasi xorijiy davlatning (hududning) qonunchilik hujjatlariga muvofiq bank yoki sugʻurta faoliyatini amalga oshirish uchun litsenziya yoxud boshqa maxsus ruxsatnoma asosida faoliyat yuritadigan bank yoki sugʻurta tashkiloti (Soliq kodeksining 204-moddasi 1-qismi 4-bandi)